cyanic-selkie/wikianc huggingface dataset:
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ
ᱵᱚᱦᱚᱲᱫᱟ ᱨᱮ ᱚᱞᱚᱜ
ᱜᱟᱺᱵᱷᱟᱹᱨᱤᱭᱟᱹ ᱠᱷᱚᱱ ᱚᱞᱚᱜ ᱥᱟᱹᱛ ᱠᱟᱛᱮ ᱨᱚᱜᱷᱩ ᱟᱨ ᱥᱟᱶᱱᱟ ᱫᱚ ᱵᱚᱦᱚᱲᱫᱟ ᱚᱞᱚᱜ ᱟᱥᱲᱟ ᱠᱤᱱ ᱥᱮᱱ ᱮᱱᱟ ᱾ ᱑᱙᱒᱐ ᱥᱟᱞᱮᱨᱮ ᱵᱚᱦᱚᱲᱫᱟ ᱨᱮ ᱚᱞᱚᱜ ᱚᱠᱛᱚ ᱨᱚᱜᱷᱩᱱᱟᱛᱷ ᱟᱨ ᱥᱟᱶᱱᱟ ᱛᱤᱠᱤᱱ ᱫᱚ ᱵᱚᱦᱚᱲᱫᱟ ᱡᱟᱯᱟᱜ ᱵᱟᱱᱟ ᱰᱩᱸᱜᱽᱨᱤ ᱨᱮ ᱰᱮᱨᱟ ᱵᱟᱥᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱱᱟ ᱰᱩᱸᱜᱽᱨᱤ ᱰᱮᱨᱟ ᱵᱟᱥᱟ ᱫᱚ ᱪᱩᱱᱩ ᱰᱮᱨᱟ ᱢᱮᱱᱛᱮ ᱠᱚ ᱧᱩᱛᱩᱢ ᱞᱮᱫ ᱛᱟᱦᱮᱸᱫ ᱾ ᱯᱟᱲᱦᱟᱣ ᱚᱠᱛᱚ ᱨᱮᱦᱚᱸ ᱨᱚᱜᱷᱩᱱᱟᱛᱷ ᱟᱨ ᱥᱟᱶᱱᱟ ᱡᱟᱹᱛᱤ ᱥᱟᱶᱛᱟ ᱟᱨ ᱫᱷᱚᱨᱚᱢ ᱠᱟᱛᱷᱟ ᱠᱚ ᱜᱮ ᱠᱤᱱ ᱩᱭᱦᱟᱹᱨ ᱵᱟᱲᱟ ᱮᱫ ᱛᱟᱦᱮᱸᱫ ᱾ ᱚᱞᱚᱜ ᱯᱟᱲᱦᱟᱣ ᱚᱠᱛᱚ ᱨᱮᱦᱚᱸ ᱡᱟᱹᱛᱤ ᱥᱟᱶᱛᱟ ᱜᱮ ᱟᱹᱨᱥᱤ ᱞᱮᱠᱟ ᱡᱷᱟᱞᱠᱟᱣ ᱟᱹᱠᱤᱱ ᱠᱟᱱ ᱛᱟᱦᱮᱸᱫ ᱾ ᱨᱚᱜᱷᱩᱱᱟᱛᱷ ᱟᱡ ᱵᱟᱵᱟ ᱫᱚ ᱚᱡᱷᱟ ᱴᱷᱮᱱ ᱠᱷᱚᱱ ᱮ ᱟᱸᱡᱚᱢ ᱞᱮᱫ ᱛᱟᱦᱮᱸᱫ, ᱨᱚᱜᱷᱩᱱᱟᱛᱷ ᱫᱚ ᱠᱟᱹᱯᱤ ᱵᱳᱨᱳ ᱵᱚᱸᱜᱟ ᱛᱷᱩᱢ ᱛᱮᱜᱮᱭ ᱚᱯᱮᱞ ᱟᱠᱟᱱᱟ ᱾ ᱚᱱᱟᱛᱮ ᱚᱞᱚᱜ ᱡᱚᱦᱚᱜ ᱦᱚᱸ ᱞᱮᱛᱟᱲ ᱜᱮ ᱚᱠᱚᱭ ᱪᱚᱭ ᱞᱟᱹᱭ ᱟᱭ ᱞᱮᱠᱟᱭ ᱵᱩᱡᱷᱟᱹᱣ ᱮᱫ ᱛᱟᱦᱮᱸᱫ ᱾ ᱵᱟᱱᱟ ᱰᱩᱸᱜᱽᱨᱤ ᱪᱩᱱᱩ ᱰᱮᱨᱟ ᱨᱮ ᱫᱤᱱᱟᱹᱢ ᱚᱞᱚᱜ ᱵᱮᱲᱟ ᱨᱮ ᱚᱠᱟ ᱞᱮᱠᱟᱱ ᱫᱟᱲᱮ ᱪᱚᱝ ᱟᱹᱭᱠᱟᱹᱣ ᱠᱟᱛᱮ ᱟᱡᱟᱜ ᱦᱚᱲᱢᱚ ᱠᱚ ᱦᱟᱢᱟᱞ ᱜᱮᱭ ᱵᱩᱡᱷᱟᱹᱣ ᱛᱟᱦᱮᱸᱫ ᱾ ᱚᱱᱟ ᱫᱟᱲᱮ ᱫᱚ ᱵᱤᱫᱩ ᱪᱟᱸᱫᱟᱱ ᱚᱞ ᱵᱤᱨᱫᱟᱹ ᱜᱩᱱ ᱫᱟᱲᱮ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱛᱮᱜᱮ ᱮᱢ.ᱤ. ᱚᱞᱚᱜ ᱫᱚ ᱑᱙᱒᱒ ᱥᱟᱞᱮ ᱨᱮᱭ ᱥᱟᱹᱛ ᱠᱮᱫᱼᱟ ᱾
ᱤᱱᱟᱹ ᱛᱟᱭᱚᱢ ᱛᱤᱱᱟᱹᱝ ᱫᱤᱱ ᱜᱟᱱ ᱫᱚ ᱚᱞ ᱯᱟᱲᱦᱟᱣ ᱠᱟᱹᱢᱤ ᱠᱚ ᱰᱤᱜᱟᱹ ᱧᱚᱜ ᱠᱟᱛᱮ ᱠᱟᱰᱮᱡ ᱠᱚᱛᱮ ᱦᱟᱱᱟ ᱱᱷᱟᱣᱟᱭ ᱵᱮᱱᱟᱣ ᱛᱟᱦᱮᱸᱫ, ᱟᱨ ᱚᱱᱟ ᱠᱚ ᱧᱮᱞ ᱠᱟᱛᱮ ᱜᱮ ᱥᱟᱶᱱᱟ ᱢᱩᱨᱢᱩ ᱫᱚ ᱩᱱ ᱡᱚᱦᱚᱜ ᱨᱮᱜᱮᱭ ᱢᱮᱱ ᱞᱮᱫ ᱛᱟᱦᱮᱸᱫ, ᱱᱩᱭ ᱫᱚ ᱦᱟᱯᱮᱱ ᱫᱤᱱ ᱨᱮ ᱟᱹᱰᱤ ᱢᱟᱨᱟᱝ ᱠᱟᱹᱨᱤᱠᱚᱞ ᱜᱮᱭ ᱵᱮᱱᱟᱣᱜᱼᱟ ᱾
ᱵᱟᱹᱨᱯᱟᱫᱟ ᱨᱮ ᱚᱞᱚᱜ ᱚᱠᱛᱚ
᱑᱙᱒᱔ ᱥᱟᱞᱮ ᱨᱮ ᱢᱮᱴᱨᱤᱠ ᱯᱟᱲᱦᱟᱣ ᱞᱟᱹᱜᱤᱫ ᱫᱚ ᱵᱟᱹᱨᱯᱟᱫᱟ ᱩᱱᱩᱥᱩᱞ ᱟᱥᱲᱟ ᱨᱮ ᱵᱷᱩᱨᱛᱤᱭ ᱦᱟᱛᱟᱣ ᱠᱮᱫᱼᱟ ᱾ ᱚᱸᱰᱮ ᱚᱞᱚᱜ ᱚᱠᱛᱚ ᱨᱮᱦᱚᱸ ᱟᱡ ᱫᱚ ᱵᱟᱹᱲᱛᱤ ᱚᱠᱛᱚ ᱫᱚ ᱱᱤᱪᱚᱞ ᱚᱠᱛᱚ ᱨᱮ ᱫᱩᱲᱩᱵ ᱠᱟᱛᱮ ᱪᱮᱫ ᱠᱚᱪᱚᱭ ᱩᱭᱦᱟᱹᱨ ᱵᱟᱲᱟᱭ ᱛᱟᱦᱮᱸᱫ ᱾ ᱨᱚᱜᱷᱩᱱᱟᱛᱷ ᱵᱟᱹᱨᱯᱟᱫᱟ ᱨᱮᱭ ᱚᱞᱚᱜ ᱠᱟᱱ ᱵᱮᱲᱟ ᱨᱮᱫᱚ ᱥᱟᱶᱱᱟ ᱢᱩᱨᱢᱩ ᱫᱚ ᱵᱟᱹᱨᱯᱟᱫᱟ ᱨᱮᱜᱮ ᱢᱟᱪᱮᱛ ᱴᱨᱮᱱᱤᱝ ᱮ ᱮᱢᱮᱫ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱛᱮ ᱢᱤᱫ ᱫᱤᱱ ᱫᱚ ᱴᱟᱴᱠᱟ ᱜᱮ ᱠᱤᱱ ᱧᱟᱯᱟᱢ ᱮᱱᱟ ᱾ ᱛᱤᱱᱟᱹᱝ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱨᱚᱜᱷᱩᱱᱟᱛᱷ ᱫᱚ ᱵᱤᱱᱤᱰ ᱮᱢ ᱥᱟᱹᱛ ᱠᱟᱛᱮ ᱚᱲᱟᱜ ᱮ ᱨᱩᱣᱟᱹᱲ ᱮᱱᱟ ᱾ ᱢᱮᱴᱨᱤᱠ ᱥᱟᱹᱛ ᱠᱟᱛᱮ ᱨᱮᱦᱚᱸ ᱵᱟᱹᱨᱯᱟᱫᱟ ᱨᱮᱜᱮ ᱟᱯᱨᱮᱱᱴᱤᱥ ᱴᱨᱮᱱᱤᱝ ᱥᱮᱱᱴᱚᱨ ᱨᱮᱭ ᱵᱷᱩᱨᱛᱤ ᱮᱱᱟ ᱾ ᱛᱤᱱᱟᱹᱝ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱟᱯᱨᱮᱱᱴᱤᱥ ᱦᱚᱸᱭ ᱯᱩᱨᱟᱹᱣ ᱠᱮᱫᱼᱟ ᱾ ᱚᱱᱟ ᱪᱟᱞᱟᱣ ᱨᱮᱜᱮ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱫᱚ ᱚᱞ ᱪᱤᱠᱤ ᱦᱚᱸᱭ ᱵᱮᱱᱟᱣ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱜᱮ ᱢᱟᱢᱚ ᱥᱟᱶᱱᱟ ᱢᱩᱨᱢᱩᱭ ᱫᱮᱠᱷᱟᱣ ᱧᱚᱜ ᱟᱫᱮᱛᱮ ᱑᱙᱒᱕ ᱥᱟᱞᱮ ᱨᱮᱫᱚ ᱚᱞ ᱪᱤᱠᱤ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮᱭ ᱩᱫᱩᱜ ᱥᱚᱫᱚᱨ ᱠᱮᱫᱼᱟ ᱾ ᱩᱱ ᱡᱚᱦᱚᱜ ᱜᱮ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱫᱚ ᱥᱟᱶᱱᱟ ᱢᱩᱨᱢᱩ ᱴᱷᱮᱱ ᱮ ᱞᱟᱹᱭ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱚᱱᱟ ᱪᱤᱠᱤ ᱠᱚᱫᱚ ᱡᱚᱛᱚ ᱫᱷᱟᱹᱨᱛᱤ ᱟᱨᱵᱟᱝ ᱫᱷᱟᱹᱨᱛᱤ ᱨᱮ ᱢᱮᱱᱟᱜ ᱡᱟᱭ ᱠᱚᱨᱮ ᱠᱷᱚᱱ ᱜᱮᱭ ᱵᱮᱱᱟᱣ ᱡᱩᱛ ᱟᱠᱟᱫᱼᱟ ᱾
ᱪᱟᱹᱠᱨᱤ ᱟᱨ ᱥᱟᱶᱛᱟ ᱠᱟᱹᱢᱤ
ᱟᱯᱨᱮᱱᱴᱤᱥ ᱥᱟᱹᱛ ᱠᱟᱛᱮ ᱠᱟᱹᱢᱤ ᱠᱚ ᱜᱮ ᱵᱟᱹᱠᱤᱱ ᱧᱟᱢ ᱴᱷᱤᱠ ᱞᱮᱫ ᱠᱷᱟᱱ ᱞᱩᱜᱽᱲᱤ ᱵᱮᱱᱟᱣ ᱠᱟᱹᱨᱜᱟᱲ ᱨᱮ ᱠᱟᱹᱢᱤ ᱠᱤᱱ ᱫᱷᱩᱨᱟᱹᱣ ᱮᱱᱟ ᱾ ᱱᱚᱝᱠᱟ ᱜᱮ ᱡᱚᱛᱚᱣᱟᱜ ᱠᱟᱹᱢᱤ ᱨᱮᱜᱮ ᱟᱡᱟᱜ ᱫᱟᱲᱮ ᱫᱚ ᱦᱟᱦᱟᱲᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱜᱮ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩᱣᱟᱜ ᱠᱟᱛᱷᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱤᱱᱤᱡ ᱢᱚᱦᱟᱨᱟᱡᱟ ᱴᱷᱮᱱ ᱥᱮᱴᱮᱨ ᱮᱱᱟ ᱾ ᱚᱱᱟ ᱠᱷᱟᱹᱛᱤᱨ ᱢᱤᱫ ᱫᱤᱱ ᱥᱮᱛᱟᱜ ᱨᱮ ᱰᱨ. ᱯᱤ.ᱠᱮ. ᱥᱮᱱ ᱟᱨ ᱵᱷᱚᱸᱡᱽ ᱨᱟᱡᱟᱭᱤᱡ ᱫᱮᱣᱟᱱ ᱨᱚᱜᱷᱩᱱᱟᱛᱷ ᱢᱩᱨᱢᱩᱣᱟᱜ ᱠᱟᱹᱢᱤ ᱧᱮᱞ ᱠᱤᱱ ᱦᱮᱡ ᱮᱱᱟ ᱾ ᱨᱚᱜᱷᱩᱱᱟᱛᱷ ᱟᱜ ᱠᱟᱹᱢᱤ ᱧᱮᱞᱛᱮ ᱰᱨ. ᱥᱮᱱ ᱟᱨ ᱨᱟᱡᱟᱭᱤᱡ ᱫᱮᱣᱟᱱ ᱟᱹᱰᱤ ᱡᱩᱨ ᱠᱤᱱ ᱠᱩᱥᱤ ᱮᱱᱟ ᱾ ᱟᱡᱟᱜ ᱠᱟᱹᱢᱤᱦᱚᱨᱟ ᱥᱮᱬᱟᱭ ᱢᱟ ᱢᱮᱱᱛᱮ ᱩᱱᱤ ᱫᱚ ᱠᱚᱞᱠᱟᱛᱟ ᱥᱮᱨᱟᱢᱯᱩᱨ ᱟᱨ ᱜᱚᱥᱟᱵᱟ ᱥᱮᱪᱮᱫ ᱛᱟᱞᱢᱟᱭ ᱵᱷᱮᱡᱟ ᱞᱮᱫᱮ ᱛᱟᱦᱮᱸᱫ ᱾
᱑᱙᱓᱐-᱓᱑ ᱨᱮ ᱵᱟᱹᱨᱯᱟᱫᱟ ᱨᱮ ᱠᱞᱟᱨᱠ ᱪᱟᱹᱠᱨᱤᱭ ᱪᱟᱹᱠᱨᱤ ᱠᱮᱫᱼᱟ ᱾ ᱠᱚᱞᱠᱟᱛᱟ ᱠᱷᱚᱱ ᱨᱩᱣᱟᱹᱲ ᱠᱟᱛᱮ ᱯᱩᱨᱱᱚ ᱪᱚᱸᱫᱽᱨᱚ ᱤᱱᱰᱚᱥᱴᱨᱤᱭᱮᱞ ᱤᱱᱥᱴᱤᱪᱩᱴ ᱵᱟᱹᱨᱯᱟᱫᱟ ᱨᱮ ᱢᱤᱫ ᱩᱫᱩᱜᱤᱭᱟᱹ ᱞᱮᱠᱟᱛᱮᱭ ᱠᱷᱚᱸᱡᱟ ᱮᱱᱟ ᱾ ᱖ ᱪᱟᱸᱫᱚ ᱛᱟᱭᱚᱢ ᱠᱷᱟᱱ ᱜᱮ ᱟᱡᱤᱡ ᱡᱟᱱᱟᱢ ᱵᱟᱵᱟ ᱫᱚᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱠᱷᱟᱱ ᱜᱮ ᱜᱩᱨᱩ ᱜᱚᱢᱠᱮ ᱫᱚ ᱤᱱᱥᱴᱤᱪᱩᱴ ᱵᱟᱹᱜᱤ ᱛᱮ ᱦᱩᱭ ᱟᱫᱮᱭᱟ ᱾ ᱫᱟᱭᱟ ᱛᱮ ᱫᱮᱣᱟᱱ ᱥᱟᱦᱮᱵᱽ ᱫᱚ ᱟᱡᱟᱜ ᱵᱟᱡᱟᱨ ᱥᱩᱨ ᱵᱚᱰᱟᱢᱛᱟᱹᱲᱤᱭᱟᱹ ᱛᱟᱱᱟᱞᱟ ᱟᱥᱲᱟ ᱨᱮ ᱢᱩᱬᱩᱛ ᱢᱟᱪᱮᱛ ᱞᱮᱠᱟᱛᱮ ᱚᱸᱰᱮᱭ ᱩᱪᱟᱹᱲ ᱠᱟᱫᱮᱭᱟ ᱾ ᱑᱙᱓᱓ ᱥᱟᱞᱮ ᱨᱮ ᱡᱚᱠᱷᱚᱱ ᱵᱟᱹᱨᱯᱟᱫᱟ ᱨᱮ ᱟᱯᱨᱮᱱᱴᱤᱥ ᱛᱟᱞᱢᱟ ᱨᱮᱭ ᱛᱟᱦᱮᱸ ᱠᱟᱱᱟ ᱩᱱ ᱡᱚᱦᱚᱜ ᱠᱷᱚᱱ ᱜᱮ ᱚᱞ ᱪᱤᱠᱤ ᱤᱫᱤ ᱠᱟᱛᱮ ᱢᱚᱱ ᱫᱚᱭ ᱠᱮᱴᱮᱡ ᱞᱮᱫ ᱛᱟᱦᱮᱸᱫᱚᱜ ᱾ ᱵᱚᱰᱟᱢᱛᱟᱹᱲᱤᱭᱟᱹ ᱛᱟᱞᱢᱟ ᱟᱥᱲᱟ ᱨᱮ ᱛᱟᱦᱮᱸ ᱠᱟᱛᱮ ᱜᱮ ᱚᱞ ᱪᱤᱠᱤ ᱛᱮᱫᱚ ᱦᱚᱲ ᱠᱚᱭ ᱥᱮᱪᱮᱫ ᱵᱟᱲᱟ ᱞᱮᱫ ᱠᱚ ᱛᱟᱦᱮᱸᱫ ᱾ ᱛᱤᱱᱟᱹᱝ ᱫᱤᱱ ᱛᱟᱭᱚᱢ ᱫᱚ ᱫᱷᱟᱲᱟᱯ ᱢᱤᱥᱤᱱ ᱮ ᱵᱮᱱᱟᱣ ᱠᱮᱫᱼᱟ ᱾ ᱟᱨ ᱫᱤᱥᱚᱢ ᱦᱚᱲ ᱠᱚ ᱥᱟᱢᱟᱝ ᱨᱮᱭ ᱥᱟᱢᱟᱝ ᱞᱮᱫᱼᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱫᱤᱥᱚᱢ ᱦᱚᱲ ᱠᱚ ᱟᱹᱰᱤ ᱜᱮ ᱠᱚ ᱢᱟᱹᱱ ᱥᱟᱨᱦᱟᱣ ᱞᱮᱫᱮᱭᱟ ᱾ ᱵᱚᱰᱟᱢᱛᱟᱹᱲᱤᱭᱟᱹ ᱟᱥᱲᱟ ᱨᱮᱜᱮ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮᱜᱮᱭ ᱵᱷᱟᱹᱵᱤ ᱞᱮᱫ ᱛᱟᱦᱮᱸᱫ ᱡᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱵᱟᱹᱭ ᱵᱟᱹᱭ ᱛᱮ ᱢᱟᱞᱚᱴ ᱤᱫᱤᱜ ᱠᱟᱱᱟ ᱾ ᱚᱠᱟ ᱞᱮᱠᱟᱨᱮ ᱵᱟᱧᱪᱟᱣ ᱛᱟᱦᱮᱸᱱᱟ ᱚᱱᱟ ᱜᱮ ᱜᱷᱟᱱᱮᱭ ᱩᱭᱦᱟᱹᱨ ᱵᱟᱲᱟᱭᱮᱫ ᱛᱟᱦᱮᱸᱫ ᱾ ᱚᱱᱟᱛᱮ ᱑᱙᱓᱖ ᱨᱮ ᱢᱤᱫᱴᱟᱹᱝ ᱦᱚᱨ ᱥᱮᱨᱮᱧ ᱮ ᱚᱞ ᱠᱮᱫᱼᱟ ᱾
ᱚᱱᱟ ᱛᱟᱭᱚᱢ ᱑᱙᱓᱘ ᱥᱟᱞᱮ ᱨᱮ ᱫᱚ ᱵᱟᱹᱨᱯᱟᱫᱟ ᱩᱫᱮᱞᱟ ᱨᱮ ᱨᱚᱜᱷᱩ, ᱥᱟᱣᱱᱟ ᱟᱨ ᱥᱩᱱᱟᱹᱨᱟᱢ ᱢᱮᱥᱟ ᱠᱟᱛᱮ ᱪᱷᱟᱯᱟ ᱠᱚᱲ ᱢᱤᱥᱤᱱ ᱠᱚ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱾ ᱟᱡᱟᱜ ᱢᱟᱬᱟᱝ ᱚᱞ ᱜᱟᱭᱟᱱ ᱯᱚᱛᱚᱵ ᱫᱚ ᱵᱤᱫᱩ ᱪᱟᱸᱫᱟᱱ ᱯᱚᱛᱚᱵ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱨᱮ ᱫᱚ ᱢᱤᱫ ᱵᱚᱸᱜᱟ ᱫᱟᱲᱮ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱜᱟᱭᱟᱱ ᱯᱚᱛᱚᱵ ᱫᱚ ᱑᱙᱔᱒ ᱥᱟᱞᱮ ᱨᱮ ᱰᱟᱦᱟᱨᱰᱤ, ᱰᱟᱸᱰᱵᱩᱥ ᱨᱮ ᱯᱩᱭᱞᱩ ᱛᱮᱠᱚ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱾ ᱚᱱᱟ ᱜᱮ ᱥᱟᱱᱛᱟᱲ ᱠᱚᱣᱟᱜ ᱯᱩᱭᱞᱩ ᱢᱮᱞᱟᱝᱠᱤ ᱜᱟᱭᱟᱱ ᱫᱚᱠᱚ ᱢᱮᱛᱟᱜᱼᱟ ᱾ ᱚᱱᱠᱟ ᱜᱮ ᱢᱟᱪᱮᱛ ᱠᱟᱹᱢᱤ ᱛᱩᱞᱩᱡ ᱟᱡ ᱫᱚ ᱟᱹᱰᱤ ᱜᱟᱱ ᱦᱟᱦᱟᱲᱟᱱ ᱠᱟᱹᱢᱤ ᱠᱚᱭ ᱠᱟᱹᱢᱤᱭᱮᱫᱼᱟ ᱢᱮᱱᱛᱮ ᱟᱥᱲᱟ ᱨᱤᱱᱤᱡ ᱥᱮᱪᱮᱫ ᱪᱟᱪᱟᱞᱤᱭᱟᱹ ᱚᱱᱟ ᱠᱚᱭ ᱟᱸᱡᱚᱢ ᱠᱮᱫᱼᱟ ᱾ ᱚᱱᱟᱛᱮ ᱢᱤᱫ ᱫᱤᱱ ᱫᱚ ᱟᱥᱲᱟ ᱦᱤᱨᱤ ᱞᱮᱠᱟᱭ ᱦᱮᱡ ᱞᱮᱱᱟ ᱾ ᱟᱥᱲᱟ ᱦᱤᱨᱤ ᱠᱟᱛᱮᱭ ᱧᱮᱞ ᱠᱮᱫᱼᱟ ᱟᱥᱲᱟ ᱦᱚᱸ ᱵᱷᱟᱹᱜᱤ ᱜᱮᱭᱟ ᱟᱨ ᱟᱪᱮᱛᱤᱭᱟᱹ ᱠᱚᱦᱚᱸ ᱟᱹᱰᱤ ᱵᱷᱟᱹᱜᱤ ᱜᱮᱠᱚ ᱚᱞᱚᱜ ᱠᱟᱱᱟ ᱢᱮᱱᱛᱮᱭ ᱵᱟᱰᱟᱭ ᱤᱫᱤ ᱠᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱑᱙᱔᱒ ᱥᱟᱞᱮ ᱨᱮ ᱯᱚᱸᱰᱮᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱟᱨ ᱥᱟᱣᱱᱟ ᱢᱩᱨᱢᱩ ᱫᱚ ᱵᱚᱰᱟᱢᱛᱟᱹᱲᱤᱭᱟᱹ ᱨᱮ ᱢᱤᱫ ᱚᱞ ᱪᱤᱠᱤ ᱪᱷᱟᱨᱟᱣ ᱢᱤᱫᱩᱱ ᱠᱤᱱ ᱵᱮᱨᱮᱫ ᱠᱮᱫᱼᱟ ᱾ ᱚᱞ ᱪᱤᱠᱤ ᱟᱨ ᱜᱩᱨᱩ ᱜᱚᱢᱠᱮ ᱭᱟᱜ ᱵᱮᱱᱟᱣ ᱫᱷᱟᱲᱟᱯ ᱢᱤᱥᱤᱱ ᱧᱮᱞ ᱛᱮ ᱟᱥᱲᱟ ᱪᱟᱪᱞᱟᱣᱤᱭᱟᱹ ᱫᱚ ᱟᱹᱰᱤ ᱜᱮᱭ ᱨᱟᱹᱥᱠᱟᱹ ᱮᱱᱟ ᱾ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮ ᱩᱫᱩᱜ ᱥᱚᱫᱚᱨ ᱚᱪᱚᱭ ᱨᱮᱱᱟᱜ ᱡᱤᱢᱟᱹ ᱦᱚᱸ ᱫᱮᱣᱟᱱ ᱥᱟᱦᱮᱵᱽ ᱜᱮᱭ ᱜᱚᱜ ᱠᱮᱫᱼᱟ ᱾
ᱥᱟᱱᱟᱢᱟᱜ ᱠᱟᱹᱢᱤ ᱧᱮᱞ ᱛᱮ ᱢᱤᱫ ᱫᱤᱱ ᱫᱚ ᱯᱨᱚᱛᱟᱯ ᱪᱚᱸᱫᱽᱨᱚ ᱵᱷᱚᱸᱡᱽ ᱫᱮᱣ, ᱵᱷᱚᱸᱡᱽ ᱫᱤᱥᱚᱢ ᱨᱤᱱᱤᱡ ᱢᱟᱦᱟᱨᱟᱡᱟ ᱨᱚᱜᱷᱩ ᱢᱩᱨᱢᱩ ᱛᱮᱫ ᱮ ᱫᱮᱞᱟ ᱟᱫᱮᱭᱟ ᱾ ᱡᱮᱢᱚᱱ ᱚᱱᱟ ᱠᱚ ᱨᱟᱡᱟ ᱥᱟᱢᱟᱝ ᱨᱮ ᱯᱟᱨᱦᱟᱲ ᱥᱟᱺᱦᱤᱡ ᱨᱚᱲ ᱠᱟᱛᱮᱭ ᱵᱩᱡᱷᱟᱹᱣ ᱟᱭ ᱢᱟ ᱢᱮᱱᱛᱮᱫ ᱮ ᱠᱩᱞᱤ ᱵᱩᱴᱟᱹ ᱠᱮᱫᱮᱭᱟ ᱾ ᱨᱚᱜᱷᱩ ᱢᱩᱨᱢᱩ ᱦᱚᱸ ᱜᱟᱛᱮ ᱠᱚ ᱥᱟᱶ ᱥᱮᱱ ᱠᱟᱛᱮ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱮ ᱵᱩᱡᱷᱟᱹᱣ ᱟᱫᱮᱭᱟ ᱾ ᱚᱱᱟ ᱠᱚ ᱠᱟᱛᱷᱟ ᱢᱟᱦᱟᱨᱟᱡᱟ ᱦᱚᱸ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱜᱮᱭ ᱵᱩᱡᱷᱟᱹᱣ ᱮᱱᱟ ᱟᱨ ᱜᱩᱨᱩ ᱜᱚᱢᱠᱮᱭᱟᱜ ᱠᱟᱹᱢᱤ ᱫᱤᱥᱚᱢ ᱡᱟᱠᱟᱛ ᱨᱮ ᱥᱟᱨ ᱥᱟᱹᱜᱩᱱ ᱠᱚᱜ ᱢᱟ ᱢᱮᱱᱛᱮᱭ ᱢᱮᱱ ᱠᱮᱫ-ᱟ ᱾ ᱛᱤᱱᱟᱹᱝ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱨᱚᱜᱷᱩᱱᱟᱛᱷ ᱫᱚ ᱵᱚᱰᱟᱢᱛᱟᱹᱲᱤᱭᱟᱹ ᱛᱟᱞᱢᱟ ᱟᱥᱲᱟ ᱠᱷᱚᱱᱟᱜ ᱨᱟᱭᱨᱚᱝᱯᱩᱨ ᱩᱱᱩᱥᱩᱞ ᱟᱥᱲᱟ ᱛᱮᱭ ᱩᱪᱟᱹᱲ ᱠᱟᱫᱮᱭᱟ ᱾ ᱤᱠᱷᱟᱹᱱ ᱱᱤᱭᱟᱹ ᱚᱠᱛᱚ ᱨᱮ ᱨᱚᱜᱷᱩᱱᱟᱛᱷ ᱤᱡ ᱵᱟᱵᱟ ᱫᱚᱭ ᱵᱚᱸᱜᱟᱛᱟᱞᱟ ᱮᱱ ᱠᱷᱟᱱ ᱜᱷᱟᱨᱚᱸᱡᱽ ᱨᱮᱱᱟᱜ ᱡᱚᱛᱚ ᱟᱺᱜᱤᱵᱷᱟᱨ ᱟᱡ ᱪᱮᱛᱟᱱ ᱨᱮ ᱞᱟᱫᱮ ᱮᱱᱟ ᱾ ᱚᱲᱟᱜ ᱠᱚᱨᱮᱱᱟᱜ ᱟᱹᱰᱤ ᱜᱟᱱ ᱮᱴᱠᱮᱴᱚᱬᱮ ᱠᱚ ᱵᱟᱭ ᱥᱟᱢᱟᱝ ᱫᱟᱲᱮᱭᱟᱫ ᱠᱷᱟᱱ ᱖.᱒.᱑᱙᱔᱖ ᱨᱮ ᱪᱟᱹᱠᱨᱤ ᱠᱷᱚᱱ ᱫᱚ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱚᱱᱟ ᱥᱟᱞᱮ ᱨᱮᱜᱮ ᱚᱲᱟᱜ ᱨᱮ ᱛᱟᱦᱮᱸᱱ ᱛᱩᱞᱩᱡ ᱠᱷᱮᱨᱣᱟᱲ ᱵᱤᱨ ᱧᱩᱛᱩᱢ ᱟᱱᱟᱜ ᱢᱤᱫ ᱜᱟᱭᱟᱱ ᱯᱩᱛᱷᱤᱭ ᱚᱞ ᱡᱩᱛ ᱠᱮᱫ-ᱟ ᱾ ᱚᱲᱟᱜ ᱨᱮ ᱮᱴᱠᱮᱴᱚᱬᱮ ᱪᱟᱞᱟᱜ ᱠᱟᱱ ᱛᱩᱞᱩᱡ ᱦᱚᱸ ᱚᱞ ᱥᱚᱢᱤᱛᱤ ᱞᱟᱹᱜᱤᱫ ᱑᱙᱔᱖ ᱥᱟᱞᱮ ᱨᱮ ᱵᱚᱫᱽᱲᱟ ᱨᱮ ᱢᱤᱫ ᱢᱟᱨᱟᱝ ᱢᱤᱫᱩᱱ ᱮ ᱦᱚᱦᱚ ᱠᱮᱫ-ᱟ ᱾
ᱜᱩᱨ
᱑᱗.᱑᱑.᱑᱙᱗᱙ ᱥᱟᱞᱮ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱮᱫᱽᱵᱚᱱᱟ ᱦᱟᱴ ᱨᱮ ᱜᱮᱥᱟᱭ ᱜᱮᱥᱟᱭ ᱦᱚᱲ ᱠᱚ ᱥᱟᱢᱟᱝ ᱨᱮ ᱜᱩᱨᱩ ᱜᱚᱢᱠᱮ ᱫᱚ ᱯᱩᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱥᱤᱨᱟᱹ ᱢᱚᱱᱛᱨᱤ ᱢᱟᱹᱱ ᱡᱭᱚᱛᱤ ᱵᱚᱥᱩ ᱚᱞ ᱪᱤᱠᱤ ᱡᱟᱱᱟᱢ ᱫᱟᱛᱟ ᱞᱮᱠᱟᱛᱮ ᱵᱷᱟᱹᱜᱤ ᱥᱟᱺᱦᱤᱡ ᱢᱟᱱᱟᱣ ᱵᱟᱛᱟᱣ ᱠᱟᱛᱮ ᱢᱤᱫ ᱛᱟᱸᱵᱟ ᱯᱟᱴᱟ ᱢᱟᱹᱱ ᱥᱟᱛᱞᱟᱜ ᱮ ᱪᱟᱞ ᱟᱫᱮᱭᱟ ᱾
ᱚᱞ ᱜᱩᱨᱩ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱫᱚ ᱡᱟᱹᱥᱛᱤ ᱚᱠᱛᱚ ᱫᱚ ᱫᱤᱱᱟᱹᱢ ᱦᱤᱞᱚᱜ ᱜᱮ ᱵᱟᱹᱲᱛᱤ ᱫᱚ ᱡᱟᱹᱛᱤ ᱥᱟᱶᱛᱟ ᱟᱨ ᱫᱷᱚᱨᱚᱢ ᱨᱮᱱᱟᱜ ᱜᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱜᱩᱨᱩ ᱜᱚᱢᱠᱮ ᱫᱚ ᱡᱟᱹᱛᱤ ᱥᱟᱶᱛᱟ ᱟᱨ ᱫᱷᱚᱨᱚᱢ ᱨᱮᱱᱟᱜ ᱠᱟᱹᱢᱤ ᱠᱟᱹᱢᱤ ᱛᱮᱜᱮ ᱚᱞ ᱜᱩᱨᱩ ᱫᱚ ᱟᱡᱟᱜ ᱚᱲᱟᱜ ᱨᱮᱜᱮ ᱱᱟᱯᱟᱭ ᱛᱮᱜᱮ ᱒.᱒.᱑᱙᱘᱒ ᱦᱤᱞᱤᱜ ᱟᱵᱚ ᱥᱟᱱᱟᱢ ᱦᱚᱲ ᱠᱚ ᱥᱟᱢᱟᱝ ᱠᱷᱚᱱ ᱡᱟᱭᱡᱩᱜᱽ ᱞᱟᱹᱜᱤᱜ ᱮ ᱪᱷᱟᱱ ᱥᱟᱹᱨᱤ ᱮᱱᱟ ᱾
ᱡᱤᱭᱚᱱ
ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱱᱟᱜ ᱪᱤᱠᱤ ᱵᱟᱝ ᱛᱟᱦᱮᱸ ᱠᱟᱱᱛᱮ ᱢᱤᱫ ᱡᱚᱠᱷᱮᱡ ᱫᱚ ᱵᱟᱝᱞᱟ, ᱫᱮᱵᱽᱱᱟᱜᱽᱨᱤ, ᱨᱳᱢᱟᱱ, ᱳᱰᱤᱭᱟᱹ ᱪᱤᱠᱤ ᱛᱮᱜᱮ ᱠᱚ ᱚᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱵᱟᱝ ᱞᱟᱦᱟᱜ ᱠᱟᱱ ᱛᱟᱦᱮᱸ ᱠᱟᱱᱟ ᱟᱨ ᱟᱭᱢᱟ ᱪᱤᱠᱤᱛᱮ ᱚᱞᱚᱜ ᱠᱷᱟᱹᱛᱤᱨ ᱪᱷᱟᱢ ᱪᱷᱟᱹᱛᱩᱨ ᱚᱵᱚᱥᱛᱷᱟ ᱨᱮ ᱛᱟᱸᱦᱮ ᱠᱟᱱᱟ ᱾ ᱮᱴᱟᱜ ᱪᱤᱠᱤ ᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱞᱚᱜ ᱠᱷᱟᱹᱛᱤᱨ ᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱟᱲᱟᱝ ᱫᱚ ᱯᱩᱥᱴᱟᱹᱣ ᱥᱟᱺᱦᱤᱡ ᱦᱚᱸ ᱵᱟᱝ ᱚᱞ ᱜᱟᱱᱚᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱠᱚ ᱫᱤᱥᱟᱹ ᱠᱟᱛᱮ ᱜᱮ ᱱᱚᱶᱟ ᱫᱷᱟᱹᱨᱛᱤ ᱠᱷᱚᱱ ᱜᱮ ᱩᱱᱤ ᱫᱚ ᱤᱝᱨᱮᱡᱤ ᱑᱙᱒᱕ ᱥᱮᱨᱢᱟ ᱨᱮ ᱚᱞ ᱪᱤᱠᱤ ᱵᱮᱱᱟᱣ ᱥᱟᱹᱛ ᱠᱟᱛᱮ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮᱭ ᱩᱫᱩᱜ ᱥᱚᱫᱚᱨ ᱠᱮᱫᱼᱟ ᱾ ᱚᱞᱚᱜ ᱵᱚᱸᱜᱟ ᱵᱤᱫᱩ ᱪᱟᱸᱫᱟᱱ ᱩᱭᱦᱟᱹᱨ ᱛᱮ ᱚᱞ ᱪᱤᱠᱤ ᱫᱚᱭ ᱥᱤᱨᱡᱟ.ᱣ  ᱟᱠᱟᱫᱼᱟ ᱢᱮᱱᱛᱮ ᱞᱟᱹᱭ ᱥᱚᱫᱚᱨ ᱟᱠᱟᱫ ᱟᱭ ᱯᱚᱸᱰᱮᱛ ᱨᱟᱹᱜᱷᱩᱱᱟᱛ ᱢᱩᱨᱢᱩ ᱫᱚ ᱾ ᱢᱤᱫ ᱥᱟᱭ ᱜᱮᱞ ᱢᱚᱬᱮ ᱜᱚᱴᱟᱝ ᱯᱚᱛᱚᱵ ᱯᱩᱛᱷᱤ ᱠᱷᱚᱱ ᱦᱚᱢ ᱪᱮᱛᱟᱱ ᱯᱚᱛᱚᱵ ᱠᱚᱭ ᱚᱞ ᱟᱠᱟᱫᱼᱟ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱜᱚᱢᱠᱚ ᱫᱚ ᱾ ᱢᱚᱭᱩᱨᱵᱷᱚᱸᱡᱽ ᱢᱚᱦᱟᱥᱚᱵᱷᱟᱨᱮ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱫᱚ ᱜᱩᱨᱩ ᱜᱚᱢᱠᱮ ᱩᱯᱟᱹᱫᱷᱤ ᱦᱚᱸᱭ ᱧᱟᱢ ᱞᱮᱫᱼᱟ ᱾ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱰᱚᱠᱴᱚᱨ ᱚᱯᱷ ᱞᱤᱴᱟᱨᱮᱪᱟᱨ ᱩᱯᱟᱹᱫᱷᱤ ᱦᱚᱸ ᱠᱚ ᱮᱢ ᱟᱠᱟᱣᱟᱫᱮᱭᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱩᱨᱩ ᱢᱮᱱᱛᱮ ᱩᱱᱤ ᱫᱚᱠᱚ ᱢᱟᱱᱟᱣ ᱮᱭᱟ ᱾ ᱜᱩᱨᱩ ᱜᱚᱢᱠᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱤᱝᱨᱮᱡᱤ ᱑᱙᱘᱒ ᱥᱮᱨᱢᱟ ᱨᱮᱱᱟᱜ ᱒ ᱯᱷᱮᱵᱽᱨᱩᱣᱟᱨᱤ ᱨᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾
ᱯᱚᱛᱚᱵ
ᱟᱡ ᱫᱚ ᱟᱡᱟᱜ ᱚᱞ ᱪᱤᱠᱤ ᱵᱮᱱᱟᱣ ᱥᱟᱶ ᱥᱟᱶᱛᱮ ᱟᱹᱰᱤ ᱜᱟᱱ ᱯᱚᱛᱚᱵ ᱯᱩᱛᱷᱤ, ᱥᱮᱨᱮᱧ ᱟᱨ ᱜᱟᱭᱟᱱ ᱯᱩᱛᱷᱤ ᱮᱢᱟᱱ ᱠᱚ ᱚᱞ ᱠᱷᱟᱹᱛᱤᱨ ᱦᱚᱸ ᱟᱹᱰᱤ ᱜᱟᱺᱦᱤᱨ ᱩᱯᱨᱩᱢ ᱡᱮᱜᱮᱛ ᱡᱟᱠᱟᱛ ᱨᱮ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱑᱕ ᱜᱚᱴᱟᱝ ᱜᱟᱱ ᱯᱚᱛᱚᱵ ᱮ ᱥᱳᱸᱯᱟᱫᱚᱠ ᱞᱮᱫᱼᱟ ᱾ ᱚᱱᱟ ᱠᱷᱚᱱ ᱫᱚ ᱦᱤᱛᱟᱹᱞ ᱵᱟᱹᱲᱛᱤ ᱦᱚᱲ ᱠᱚ ᱠᱩᱥᱤᱭᱟᱜᱼᱟ, ᱡᱟᱦᱟᱸ ᱥᱟᱱᱛᱟᱲ ᱥᱟᱶᱛᱟ ᱨᱮ ᱥᱟᱱᱛᱟᱲ "ᱫᱷᱚᱨᱚᱢ ᱯᱩᱛᱷᱤ" ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱟᱡᱟᱜ ᱡᱤᱭᱚᱱ ᱪᱮᱛᱟᱱ ᱨᱮ ᱚᱞ ᱟᱠᱟᱱ ᱯᱚᱛᱚᱵ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱯᱟᱲᱦᱚᱣ ᱯᱮ
ᱵᱟᱹᱠᱤ ᱥᱟᱹᱠᱷᱭᱟᱹᱛ ᱯᱟᱲᱦᱚᱣ ᱯᱮ
ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ:ᱳᱰᱤᱥᱟ ᱛᱷᱚᱠ:᱑᱙᱐᱕ ᱨᱮ ᱡᱟᱱᱟᱢ ᱛᱷᱚᱠ:᱑᱙᱘᱒ ᱨᱮ ᱜᱩᱨ ᱛᱷᱚᱠ:ᱚᱱᱚᱞᱤᱭᱟᱹ
ᱵᱟᱱᱫᱳᱣᱟᱱ ᱯᱚᱞᱤᱴᱮᱠᱱᱤᱠ
ᱵᱟᱱᱫᱳᱣᱟᱱ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱵᱟᱱᱫᱳᱣᱟᱱ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱮ.ᱟᱭ.ᱥᱤ.ᱴᱤ.ᱤ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱨᱮᱫᱚ ᱤᱞᱮᱠᱴᱨᱤᱠᱟᱞ ᱟᱨ ᱢᱮᱠᱥᱱᱤᱠᱮᱞ ᱤᱧᱡᱤᱱᱤᱭᱚᱨᱤᱝ ᱨᱮ ᱰᱤᱯᱞᱳᱢᱟ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱥᱮᱪᱮᱫ
ᱵᱟᱱᱫᱳᱣᱟᱱ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱩᱢᱩᱞ ᱨᱮ ᱟᱨ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱥᱮᱢᱤᱥᱴᱟᱨ ᱵᱤᱱᱤᱰ ᱫᱚ ᱡᱟᱣ ᱥᱮᱨᱢᱟ ᱜᱮ ᱰᱤᱥᱮᱢᱵᱚᱨ ᱟᱨ ᱡᱩᱱ ᱪᱟᱸᱫᱚ ᱨᱮ ᱦᱩᱭᱩᱜᱼᱟ᱾
ᱱᱚᱸᱰᱮ ᱪᱟᱞ ᱦᱩᱭᱩᱜ ᱠᱟᱱ ᱰᱤᱯᱞᱳᱢᱟ ᱰᱤᱜᱽᱨᱤ ᱠᱚᱫᱚ ᱞᱟᱛᱟᱨ ᱨᱮ ᱮᱢ ᱦᱩᱭᱮᱱᱟ:
ᱥᱩᱵᱤᱫᱷᱟᱹ ᱠᱚ
ᱠᱚᱞᱮᱡᱽ ᱨᱮ ᱢᱤᱫ ᱞᱟᱭᱵᱽᱨᱮᱨᱤ, ᱯᱟᱲᱦᱟᱣ ᱚᱲᱟᱜ, ᱯᱟᱹᱨᱥᱤ ᱚᱲᱟᱜ, ᱠᱚᱢᱚᱱ ᱨᱩᱢ ᱟᱨ ᱥᱮᱢᱤᱱᱟᱨ ᱦᱚᱞ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ
ᱮᱥᱤᱭᱟ ᱨᱮᱱᱟᱜ ᱚᱛᱱᱚᱜ
ᱮᱥᱤᱭᱟ ᱨᱮᱱᱟᱜ ᱚᱛᱱᱚᱜ ᱫᱚ ᱢᱟᱨᱟᱝ ᱜᱮᱭᱟ, ᱱᱚᱶᱟ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱢᱟᱦᱟᱫᱤᱯ ᱠᱟᱱᱟ ᱾ ᱱᱚᱸᱰᱮ ᱫᱷᱟᱹᱨᱛᱤ ᱨᱮᱱᱟᱜ ᱴᱚᱴᱷᱟ (ᱟᱨᱵᱟᱝ ᱱᱤᱭᱟᱹ ᱓᱐% ᱚᱛ ᱴᱚᱴᱷᱟ) ᱨᱮᱱᱟᱜ ᱘.᱘% ᱴᱷᱟᱶ ᱢᱮᱱᱟᱜᱼᱟ, ᱟᱨ ᱰᱮᱦᱮᱨ ᱫᱚᱨᱭᱟ ᱥᱟᱞᱟᱜ ᱡᱚᱲᱟᱣ ᱴᱷᱟᱶ ᱫᱚ ᱖᱒,᱘᱐᱐ ᱠᱤᱞᱚᱢᱤᱴᱚᱨ (᱓᱙,᱐᱒᱒ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱢᱟᱝ ᱨᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱟᱨ ᱠᱚᱧᱮ ᱨᱮ ᱟᱨᱠᱴᱤᱠ ᱢᱟᱦᱟᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱮᱥᱤᱭᱟ ᱨᱮ ᱕᱐ ᱫᱤᱥᱚᱢ ᱢᱮᱱᱟᱜᱼᱟ ᱾
ᱴᱚᱴᱷᱟ
ᱮᱥᱤᱭᱟ ᱨᱮᱱᱟᱜ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱᱟ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱚᱛᱱᱚᱜ ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱚᱛᱱᱚᱜ ᱥᱟᱬᱮᱥ
ᱡᱮᱨᱩᱥᱟᱞᱤᱢ
ᱡᱮᱨᱩᱥᱟᱞᱤᱢ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱧᱩᱛᱩᱢᱟᱱ ᱫᱷᱚᱨᱚᱢ ᱠᱚ ᱠᱷᱟᱹᱛᱤᱨ ᱾ ᱡᱤᱣᱩᱡᱽ ᱠᱚ ᱢᱮᱱᱟ ᱡᱮᱨᱩᱥᱟᱞᱤᱢ ᱫᱚ ᱢᱤᱫ ᱯᱩᱱᱟᱹᱭᱟᱱ ᱴᱷᱟᱶ ᱠᱟᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱟᱨ ᱨᱟᱹᱡᱽᱟᱹᱨᱤ ᱛᱟᱞᱢᱟ ᱛᱟᱦᱮᱸᱠᱟᱱᱟ ᱵᱟᱭᱵᱞᱤᱠᱟᱞ ᱚᱠᱛᱚ ᱨᱮ ᱥᱟᱶᱛᱮ ᱚᱸᱰᱮᱜᱮ ᱴᱮᱢᱯᱩᱞ ᱚᱯᱷ ᱜᱚᱰ ᱛᱟᱦᱮᱸᱠᱟᱱᱟ ᱾ ᱠᱤᱨᱤᱥᱛᱟᱱ ᱦᱚᱸ ᱱᱚᱣᱟ ᱫᱚ ᱯᱩᱱᱟᱹᱭᱟᱱ ᱱᱟᱜᱟᱨ ᱠᱚ ᱢᱟᱱᱟᱣᱟ ᱪᱮᱫᱟᱜ ᱥᱮ ᱡᱤᱥᱩᱣᱟᱜ  ᱟᱭᱢᱟ ᱜᱷᱚᱴᱚᱱ ᱱᱚᱸᱰᱮ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱛᱩᱲᱩᱠ (ᱢᱩᱥᱞᱤᱢ) ᱠᱚ ᱯᱟᱹᱛᱭᱟᱹᱣᱟ ᱪᱤ ᱯᱨᱚᱯᱷᱮᱴ ᱢᱚᱦᱢᱚᱫᱽ ᱫᱚ ᱱᱚᱸᱰᱮ ᱠᱷᱚᱱ ᱜᱮ ᱥᱚᱨᱚᱜᱽ ᱛᱮᱭ ᱨᱟᱠᱟᱵ ᱞᱮᱱ ᱛᱟᱦᱮᱸᱫ ᱾ ᱤᱥᱨᱟᱭᱮᱞ ᱟᱨ ᱯᱟᱞᱮᱥᱴᱤᱱ ᱦᱚᱸ ᱠᱚ ᱢᱮᱱᱟ ᱪᱤ ᱡᱮᱨᱩᱥᱟᱞ ᱫᱚ ᱟᱠᱚᱣᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱟᱭᱢᱟ ᱫᱤᱥᱚᱢ ᱟᱨ ᱡᱩᱢᱤᱫᱽ ᱯᱚᱱᱚᱛ ᱠᱚ ᱢᱮᱱᱟ ᱪᱤ ᱯᱪᱮ ᱡᱮᱨᱩᱥᱟᱞᱤᱢ ᱫᱚ ᱤᱥᱨᱟᱭᱮᱞ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱟᱨ ᱥᱟᱢᱟᱝ ᱡᱮᱨᱩᱥᱟᱞᱤᱢ ᱫᱤ ᱯᱟᱞᱮᱥᱴᱤᱱ ᱠᱚᱣᱟᱜ ᱢᱮᱱᱛᱮ ᱾   ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱚᱠᱟ ᱫᱤᱥᱚᱢ ᱥᱟᱶ ᱦᱚᱸ ᱵᱟᱭ ᱢᱮᱥᱟ ᱞᱮᱱ ᱛᱟᱦᱮᱸᱫ, ᱱᱟᱜᱟᱨ ᱨᱮ ᱨᱟᱭᱵᱟᱨᱤᱭᱟᱹ ᱦᱚᱸ ᱵᱟᱝ ᱠᱚ ᱛᱟᱦᱮᱸᱠᱟᱱᱟ ᱾ ᱟᱭᱢᱟ ᱫᱤᱥᱚᱢ ᱨᱤᱱ ᱨᱟᱭᱵᱟᱨᱤᱭᱟᱹ (embassy) ᱫᱚ ᱛᱮᱞ ᱟᱵᱤᱵᱽ ᱟᱨ ᱨᱟᱢᱟᱞᱟᱦ ᱨᱮ ᱢᱮᱱᱟᱜ ᱠᱚᱣᱟ ᱾ ᱡᱚᱨᱩᱥᱟᱞᱤᱢ ᱫᱚ ᱢᱮᱰᱤᱴᱮᱨᱟᱱᱤᱭᱟᱱ ᱥᱟᱢᱩᱸᱫᱽ ᱠᱷᱚᱱ ᱖᱔ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱜ-ᱟ ᱾ ᱱᱚᱣᱟ ᱫᱚ ᱵᱩᱨᱩ ᱱᱟᱜᱟᱨ ᱠᱟᱱᱟ ᱥᱟᱶᱛᱮ ᱟᱭᱢᱟ ᱵᱷᱮᱞᱞᱤ ᱠᱚ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱡᱮᱨᱩᱥᱟᱞᱤᱢ ᱫᱚ ᱟᱹᱰᱩ ᱢᱟᱨᱮ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱩᱰᱟᱭᱤᱡᱢ, ᱠᱨᱤᱥᱛᱟᱱ ᱟᱨ ᱤᱥᱞᱟᱢ ᱠᱚᱣᱟᱜ ᱞᱟᱹᱠᱛᱤᱭᱟᱱ ᱴᱷᱟᱶ ᱠᱟᱱᱟ ᱾ ᱵᱟᱭᱵᱮᱞ ᱨᱮᱱᱟᱜ ᱢᱮᱱ ᱞᱮᱠᱟᱛᱮ ᱰᱮᱵᱷᱤᱰ ᱫᱚ ᱤᱥᱨᱟᱭᱮᱞ ᱨᱤᱱᱤᱡ ᱫᱚᱥᱟᱨ ᱨᱟᱡᱟᱭ ᱛᱟᱦᱮᱸᱠᱟᱱᱟ, ᱱᱚᱣᱟ ᱱᱟᱜᱟᱨ ᱯᱚᱨᱜᱚᱱᱥ ᱠᱚ ᱠᱷᱚᱱ ᱤᱫᱤ ᱠᱟᱛᱮ ᱟᱡᱟᱜ ᱴᱟᱶᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱨᱟᱡᱟ ᱥᱚᱞᱚᱢᱚᱱ, ᱰᱮᱵᱷᱤᱰᱤᱡ ᱦᱚᱯᱚᱱ ᱟᱨ ᱫᱚᱥᱟᱨ ᱨᱟᱡᱟ ᱴᱮᱢᱯᱩᱞ ᱚᱯᱷ ᱥᱚᱞᱚᱢᱚᱱ ᱠᱤᱱ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟᱛᱟᱭᱚᱢ ᱡᱩᱰᱟᱣ ᱠᱚᱣᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ, ᱡᱮᱨᱩᱥᱟᱞᱤᱢ ᱫᱚ ᱱᱚᱵᱪᱟᱱᱰᱮᱡᱟᱨ ᱒ ᱮ ᱜᱩᱸᱰᱟ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱵᱮᱵᱤᱞᱚᱱ ᱨᱤᱱᱤᱡ ᱨᱟᱡᱟᱭ ᱛᱟᱦᱮᱸᱠᱟᱱᱟ ᱾ ᱨᱟᱡᱟ ᱰᱮᱵᱷᱤᱰᱟᱜ  ᱵᱟᱥᱟ ᱟᱨ ᱥᱚᱞᱚᱢᱚᱱ ᱢᱩᱸᱫᱽᱨᱤ ᱫᱚ ᱠᱚ ᱟᱪᱟᱨ ᱠᱮᱫ-ᱟ ᱟᱨ ᱡᱤᱣᱩᱡᱽ ᱱᱚᱣᱟ ᱴᱷᱟᱶ ᱠᱚ ᱟᱢᱮᱴ ᱠᱮᱫ-ᱟ ᱾ ᱚᱱᱟ ᱨᱮᱱᱟᱜ ᱗᱐ ᱥᱮᱨᱢᱟ ᱛᱟᱭᱚᱢ ᱯᱚᱨᱥᱤᱭᱟᱱ ᱨᱤᱱᱤᱡ ᱨᱟᱡᱟ ᱡᱮᱨᱩᱥᱟᱞᱤᱢ ᱨᱩᱣᱟᱹᱲ ᱞᱟᱹᱜᱤᱫ ᱫᱟᱣ~ᱮ ᱮᱢᱟᱫ ᱠᱚᱣᱟ ᱟᱨ ᱫᱚᱲᱦᱟ ᱢᱩᱸᱫᱤᱨ ᱠᱚ ᱵᱮᱱᱟᱣ ᱠᱮᱫ-ᱟ ᱾
ᱯᱩᱱᱟᱹᱭ ᱴᱷᱟᱶᱠᱚ
ᱡᱮᱨᱩᱥᱟᱞᱤᱢ ᱫᱚ ᱵᱚᱝᱜᱟ ᱵᱳᱨᱳ ᱟᱨ ᱯᱩᱱᱟᱹᱭ ᱴᱷᱟᱶ ᱛᱮ ᱯᱮᱨᱮᱡ ᱟᱠᱟᱱᱟ ᱟᱭᱢᱟ ᱫᱷᱚᱨᱚᱢ ᱨᱮᱱᱟᱜ, ᱡᱮᱢᱚᱱ ᱠᱩᱨᱤᱥᱛᱟᱱ, ᱡᱩᱰᱟᱭᱤᱡᱢ ᱟᱨ ᱤᱥᱞᱟᱢ ᱾
ᱠᱤᱨᱩᱥᱛᱟᱱ
ᱡᱤᱥᱩ~ᱣᱟᱜ ᱟᱭᱢᱟ ᱠᱟᱹᱢᱤ ᱜᱷᱚᱴᱚᱱ ᱠᱚ ᱱᱚᱣᱟ ᱴᱟᱶ ᱨᱮ ᱧᱮᱞᱚᱜ-ᱟ,ᱠᱤᱨᱤᱥᱛᱟ ᱪᱚᱨᱪ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱾ ᱵᱟᱭᱵᱮᱞ ᱞᱮᱠᱟᱛᱮ ᱡᱤᱥᱩ ᱫᱮ ᱡᱮᱨᱩᱥᱟᱞᱩᱢ ᱨᱮᱜᱮ ᱜᱩᱱ ᱵᱤᱨᱫᱟᱹᱭ ᱪᱮᱫ ᱞᱮᱱ ᱛᱟᱦᱮᱸᱫ ᱾ ᱢᱟᱨᱮ ᱱᱟᱜᱟᱨ ᱨᱮᱱᱟᱜ ᱪᱚᱨᱪ ᱫᱚ ᱡᱤᱥᱩ~ᱣᱟᱜ ᱠᱨᱩᱥᱤᱯᱷᱤᱠᱥᱚᱱ (crucifixion) ᱠᱚ ᱢᱮᱛᱟᱜ ᱠᱟᱱᱟ ᱾
ᱤᱥᱞᱟᱢᱤᱠ
ᱡᱮᱨᱩᱥᱟᱞᱤᱢ ᱫᱚ ᱩᱥᱞᱟᱢᱤᱠ ᱠᱚᱣᱟᱜ ᱛᱮᱥᱟᱨ ᱯᱩᱱᱟᱹᱭᱟᱱ ᱱᱟᱜᱟᱨ ᱠᱟᱱᱟ, ᱥᱟᱣᱫᱤ ᱟᱨᱚᱵᱽ ᱨᱮᱱᱟᱜ ᱢᱮᱠᱠᱟ ᱟᱨ ᱢᱮᱰᱤᱱᱟ ᱛᱟᱭᱚᱢ ᱾ ᱢᱩᱥᱞᱤᱢ ᱠᱚᱣᱟᱜ ᱨᱟᱭᱨᱤᱛ ᱞᱮᱠᱟᱛᱮ, ᱯᱨᱚᱯᱷᱮᱴ ᱢᱚᱦᱢᱚᱫᱽ ᱫᱚ ᱡᱮᱨᱩᱥᱟᱞᱤᱢ ᱫᱚ ᱠᱤᱵᱽᱞᱟ (qibla) ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱫ-ᱟ, ᱡᱟᱦᱟᱸ ᱥᱮᱫ ᱢᱩᱥᱞᱤᱢ ᱠᱚ ᱚᱦᱬᱮ ᱡᱚᱠᱷᱚᱡ ᱠᱚ ᱥᱟᱢᱟᱝ~ᱮᱫ-ᱟ ᱾ ᱢᱮᱱᱠᱷᱟᱱ ᱚᱱᱟᱛᱟᱭᱚᱢ ᱟᱡ ᱨᱤᱱ ᱯᱟᱸᱡᱟᱭᱤᱭᱟᱹ ᱠᱚ ᱢᱮᱠᱠᱟ ᱥᱮᱫ ᱥᱟᱢᱟᱝ ᱞᱟᱹᱜᱤᱫ~ᱮ ᱢᱮᱛᱟᱫ ᱠᱚ ᱛᱟᱦᱮᱸᱫ ᱾
ᱛᱷᱟᱯᱱᱟᱣ
ᱡᱮᱨᱩᱥᱟᱞᱤᱢ ᱨᱮᱱᱟᱫ ᱛᱷᱟᱯᱱᱟᱣ (architecture) ᱫᱚ ᱢᱟᱨᱮ ᱱᱟᱶᱟ ᱨᱮᱱᱟᱜ ᱢᱮᱥᱟ ᱥᱟᱱᱟ ᱜᱮᱭᱟ ᱾ ᱢᱟᱨᱮ ᱱᱟᱜᱟᱨ ᱫᱚ ᱟᱹᱰᱤ ᱥᱮᱫᱟᱭ ᱱᱟᱜᱟᱢ ᱠᱷᱚᱱ ᱛᱷᱟᱯᱱᱟᱣ ᱫᱟᱹᱭᱠᱟᱹ ᱞᱮᱠᱟᱛᱮ ᱜᱮ ᱢᱮᱱᱟᱜ-ᱟ ᱾ ᱟᱭᱢᱟ ᱥᱮᱫᱟᱭ ᱱᱟᱜᱟᱢᱟᱱᱟᱜ ᱴᱷᱟᱶ ᱟᱨ ᱵᱳᱸᱜᱟ ᱛᱷᱟᱱ ᱠᱚ ᱱᱮᱛᱟᱨ ᱦᱟᱴ ᱛᱟᱞᱢᱟ ᱟᱨ ᱠᱟᱹᱨᱜᱟᱲ ᱥᱩᱨ ᱨᱮ ᱢᱮᱱᱟᱜ-ᱟ ᱾ ᱑᱘᱐᱐ ᱛᱟᱭᱚᱢ ᱟᱨ ᱑᱙᱐᱐ ᱥᱟᱞᱮ ᱢᱟᱬᱟᱝ ᱨᱮᱱᱟᱜ ᱛᱷᱟᱯᱱᱟᱣ ᱠᱚ ᱫᱚ  ᱤᱣᱨᱚᱯᱤᱭᱟᱱ ᱨᱮᱱᱟᱜ ᱵᱨᱚᱵᱷᱟᱵᱽ ᱠᱟᱱᱟ ᱢᱮᱱᱛᱮ ᱧᱮᱞᱚᱜ-ᱟ ᱾ ᱟᱭᱢᱟ ᱵᱤᱞᱰᱤᱝ ᱢᱟᱨᱮ ᱟᱨ ᱱᱟᱣᱟ, ᱵᱟᱨᱦᱮ ᱯᱟᱴᱷᱟ ᱫᱚ ᱢᱤᱫᱩᱜ ᱜᱮᱭᱟ  ᱪᱮᱫᱟᱜ ᱥᱮ ᱠᱨᱤᱢ ᱨᱚᱝᱟᱱ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱡᱮᱨᱩᱥᱟᱞᱤᱢ ᱫᱷᱨᱤᱨᱤ ᱠᱚ ᱢᱮᱛᱟᱜ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
The Status of Jerusalem, United Nations document related to the recent dispute over Jerusalem
ᱵᱟᱞᱮ ᱢᱟᱦᱟᱸ
ᱵᱟᱞᱮ ᱢᱟᱦᱟᱸ ᱫᱚ ᱮᱢᱦᱟᱸ ᱨᱮᱭᱟᱜ ᱚᱱᱠᱟᱱ ᱫᱤᱱ ᱠᱟᱱᱟ ᱡᱟᱦᱟᱸ ᱫᱚ ᱚᱛᱮ ᱢᱟᱦᱟᱸ ᱟᱨ ᱥᱟᱹᱜᱩᱱ ᱢᱟᱦᱟᱸ ᱛᱟᱞᱟ ᱨᱮ ᱦᱤᱡᱩᱜᱼᱟ ᱾ ᱦᱤᱱᱫᱩ ᱫᱷᱚᱨᱚᱢ ᱚᱝᱥᱟᱨ ᱱᱚᱶᱟ ᱦᱤᱞᱚᱜ ᱫᱚ ᱵᱤᱨ ᱦᱚᱱᱩᱢᱟᱱ ᱠᱚ ᱵᱚᱝᱜᱟ ᱟᱭᱟ ᱾ ᱱᱚᱶᱟ ᱦᱤᱞᱚᱜ ᱫᱚ ᱥᱤᱱᱫᱩᱨ ᱨᱚᱝ ᱨᱮᱭᱟᱜ ᱞᱩᱜᱽᱲᱤ ᱦᱚᱨᱚᱜ ᱠᱟᱛᱮ ᱵᱷᱚᱜᱚᱵᱟᱱ ᱞᱟᱹᱰᱩ ᱮᱢᱟᱭ ᱱᱟᱯᱟᱭᱟ ᱾ ᱜᱚᱥᱟᱸᱭ ᱴᱤᱭᱩᱟᱜ (tiw) ᱧᱩᱛᱩᱢ ᱚᱝᱥᱟᱨ ᱱᱚᱶᱟ ᱧᱩᱛᱩᱢ ᱫᱚ ᱤᱝᱞᱤᱥ ᱛᱮ Tuesday ᱧᱩᱛᱩᱢ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱱᱛᱟᱲᱤ ᱢᱟᱦᱟᱸ ᱧᱩᱛᱩᱢ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱩᱱᱟᱜᱚᱲ
ᱥᱮᱪᱮᱫ ᱞᱮᱠᱟᱛᱮ ᱛᱚᱨᱡᱚᱢᱟ, ᱡᱩᱱᱟᱜᱚᱲ ᱨᱮᱱᱟᱜ ᱟᱹᱲᱟᱹ ᱠᱟᱱᱟ "ᱢᱟᱨᱮ ᱠᱤᱞᱟ" ᱾ ᱢᱤᱫ ᱵᱷᱮᱡᱟᱨ ᱡᱚᱱᱚᱢ ᱮᱱᱟ "ᱭᱚᱱᱟᱜᱚᱲ" (ᱟᱹᱲᱟᱹ ᱞᱮᱠᱟᱛᱮ, " ᱭᱚᱱᱟ (ᱜᱨᱤᱠ ᱟᱜ ᱥᱚᱦᱚᱨ)", ᱤᱱᱰᱚᱼᱜᱨᱤᱠ ᱥᱚᱢᱨᱟᱡᱽ ᱟᱜ ᱞᱮᱠᱟᱛᱮ ᱥᱚᱦᱚᱨ ᱨᱤᱱ ᱢᱟᱨᱮ ᱛᱟᱦᱮᱸᱱ ᱦᱚᱲ ᱟᱜ ᱢᱮᱱᱥᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ) ᱟᱜ ᱧᱩᱛᱩᱢ ᱠᱟᱱᱟ ᱾ ᱱᱚᱣᱟ "ᱥᱚᱨᱟᱴᱷ" ᱟᱜ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱱᱚᱣᱟ ᱡᱩᱱᱟᱜᱚᱲ ᱟᱜ ᱯᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾
ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱛᱟᱞᱟ ᱠᱮᱡ ᱞᱟᱹᱲᱦᱟᱹᱭ ᱛᱟᱯᱟᱢ ᱛᱟᱭᱚᱢ, ᱙ ᱱᱚᱵᱷᱮᱢᱵᱚᱨ ᱑᱙᱔᱗ ᱨᱮ ᱡᱩᱱᱟᱜᱚᱲ ᱥᱤᱧᱚᱛ ᱨᱮ ᱥᱮᱞᱮᱫ ᱮᱱᱟ ᱾ ᱱᱚᱣᱟ ᱥᱚᱣᱨᱟᱥᱴᱨᱚ ᱯᱚᱱᱚᱛ ᱟᱨ ᱛᱟᱭᱚᱢ ᱛᱮ ᱵᱚᱢᱵᱮ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱑᱙᱖᱐ ᱨᱮ, ᱢᱚᱦᱟ ᱜᱩᱡᱽᱨᱟᱴ ᱟᱱᱫᱚᱞᱟᱱ ᱨᱮᱱᱟᱜ ᱛᱟᱭᱚᱢᱼᱛᱟᱭᱚᱢ ᱛᱮ, ᱱᱚᱣᱟ ᱱᱟᱣᱟ ᱜᱮ ᱴᱷᱟᱯᱚᱱ ᱮᱱᱟ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾
ᱚᱛᱱᱚᱜ
ᱡᱩᱱᱟᱜᱚᱲ ᱥᱚᱦᱚᱨ 21.52°N, 70.47°W ᱢᱟᱣᱩᱸᱴ ᱜᱤᱨᱱᱟᱨ ᱡᱟᱝᱜᱟ ᱨᱮ, ᱟᱨᱚᱵᱽ ᱫᱚᱨᱤᱭᱟ ᱥᱟᱶ ᱮᱛᱚᱢᱼᱯᱟᱪᱮ ᱨᱮ, ᱯᱚᱨᱚᱵᱚᱱᱫᱟᱨ ᱠᱷᱚᱱ ᱠᱚᱧᱮ ᱨᱮ ᱟᱨ ᱥᱟᱢᱟᱝ ᱨᱮ ᱟᱢᱨᱮᱞᱤ ᱠᱷᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱐᱗ ᱢᱤᱴᱚᱨ (᱓᱕᱑ ᱯᱷᱤᱴ) ᱢᱮᱱᱟᱜᱼᱟ ᱾
ᱡᱩᱱᱟᱜᱚᱲ ᱥᱚᱦᱚᱨ ᱨᱮ ᱵᱟᱨᱭᱟ ᱜᱟᱰᱟ ᱢᱮᱱᱟᱜᱼᱟ, ᱥᱚᱱᱟᱨᱚᱠᱷ ᱟᱨ ᱠᱚᱞᱣᱚ, ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱤᱣᱟᱨ ᱠᱷᱚᱱ ᱯᱨᱚᱫᱩᱥᱚᱱᱚᱜ ᱠᱟᱱᱟ ᱾ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱡᱷᱤᱞ ᱢᱮᱱᱟᱜᱼᱟ: ᱱᱚᱨᱥᱤᱝ ᱢᱮᱦᱛᱟ ᱥᱟᱨᱚᱣᱟᱨ, ᱫᱟᱢᱚᱫᱚᱨᱡᱤ, ᱥᱩᱫᱚᱨᱥᱚᱱ ᱡᱷᱤᱞ, ᱵᱤᱞᱤᱝᱰᱚᱱ ᱰᱮᱢ, ᱦᱚᱥᱚᱱᱯᱩᱨ ᱰᱮᱢ ᱟᱨ ᱟᱱᱚᱱᱫᱽᱯᱩᱨ ᱵᱤᱭᱟᱨ ᱥᱚᱦᱚᱨ ᱞᱟᱹᱜᱤᱫ ᱛᱮ ᱢᱩᱬ ᱫᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱯᱩᱨᱟᱹ ᱥᱚᱦᱚᱨ ᱨᱮ ᱚᱛ ᱨᱮᱱᱟᱜ ᱫᱟᱜ ᱯᱟᱥᱱᱟᱣ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱠᱩᱧ ᱥᱟᱶ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱠᱟᱨᱳᱱ ᱵᱚᱱᱚᱛ
ᱠᱚᱨᱳᱱ ᱵᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱠᱟᱱᱟ᱾
ᱡᱩᱱᱟᱜᱚᱲ
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱩᱱᱟᱜᱚᱲ ᱱᱚᱜᱚᱨ ᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱓᱑᱙,᱔᱖᱒ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱕᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱙% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱛᱟᱦᱮᱸ ᱠᱟᱱᱟ ᱠᱚ ᱾ ᱥᱮᱪᱮᱫ ᱫᱚᱨ ᱘᱘% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱙᱒.᱔᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱓.᱓᱘% ᱛᱟᱦᱮᱸ ᱠᱟᱱᱟ ᱾
ᱠᱟᱨᱳᱱ ᱵᱚᱱᱚᱛ
ᱚᱛᱱᱚᱜ
ᱠᱟᱨᱳᱱ ᱫᱚ 24°7′38′′N 86°44′41′′E ᱨᱮ ᱢᱮᱱᱟᱜᱼᱟ᱾
ᱡᱩᱱᱟᱜᱚᱲ
ᱩᱰᱟᱹᱱ ᱰᱟᱦᱟᱨ
ᱡᱩᱱᱟᱜᱚᱲ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱠᱮᱥᱤᱫᱽ ᱟᱨ ᱑᱑᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱯᱚᱨᱵᱚᱱᱫᱚᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱨᱟᱡᱽᱠᱚᱴ ᱦᱚᱸ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱱᱚᱣᱟ ᱡᱚᱲᱟᱣ ᱟᱠᱟᱱᱟ ᱾
ᱠᱟᱨᱳᱱ ᱵᱚᱱᱚᱛ
ᱚᱛᱱᱚᱜ
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱮᱣᱜᱷᱚᱨ ᱠᱷᱚᱱ ᱔᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ᱾
ᱡᱩᱱᱟᱜᱚᱲ
ᱨᱮᱞ ᱰᱟᱦᱟᱨ
ᱡᱩᱱᱟᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱚᱦᱢᱚᱫᱟᱵᱟᱫᱽ ᱟᱨ ᱨᱟᱡᱽᱠᱚᱴ ᱨᱮᱞᱣᱮ ᱞᱟᱭᱤᱱ ᱨᱮ ᱯᱟᱲᱟᱜᱼᱟ ᱾
ᱠᱟᱨᱳᱱ ᱵᱚᱱᱚᱛ
ᱚᱛᱱᱚᱜ
ᱫᱮᱣᱜᱷᱚᱨ ᱦᱚᱱᱚᱛ ᱫᱚ ᱢᱤᱫ ᱯᱞᱟᱴᱚ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱨᱭᱟ ᱥᱟᱵᱽ-ᱢᱟᱭᱠᱨᱳ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱼ ᱫᱩᱢᱠᱟ-ᱜᱳᱰᱰᱟ ᱩᱥᱩᱞ ᱴᱚᱴᱷᱟ ᱟᱨ ᱫᱮᱣᱜᱷᱚᱨ ᱩᱥᱩᱞ ᱴᱚᱴᱷᱟ᱾ ᱫᱩᱢᱠᱟ-ᱜᱳᱰᱟ ᱩᱥᱩᱞ ᱴᱚᱴᱷᱟ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱫᱚᱨᱭᱟ ᱪᱮᱛᱟᱱ ᱠᱷᱚᱱ ᱗᱕᱓ ᱢᱤᱴᱚᱨ (᱒,᱔᱗᱐ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ᱾ ᱫᱮᱣᱜᱷᱚᱨ ᱩᱥᱩᱞ ᱴᱚᱴᱜᱟ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ᱾
ᱡᱩᱱᱟᱜᱚᱲ
ᱥᱚᱲᱚᱠ ᱰᱟᱦᱟᱨ
ᱡᱩᱱᱟᱜᱚᱲ ᱨᱟᱡᱽᱠᱚᱴ ᱠᱷᱚᱱ (᱑᱐᱒ ᱠᱤᱞᱚᱢᱤᱴᱚᱨ), ᱯᱚᱨᱵᱚᱱᱫᱟᱨ ᱠᱷᱚᱱ (᱑᱑᱓ ᱠᱤᱞᱚᱢᱤᱴᱚᱨ) ᱟᱨ ᱚᱦᱢᱚᱫᱟᱵᱟᱫᱽ ᱠᱷᱚᱱ (᱓᱒᱗ ᱠᱤᱞᱚᱢᱤᱴᱚᱨ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱶᱛᱮ ᱱᱚᱣᱟ ᱵᱷᱚᱨᱟᱣᱟᱞ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱞᱮᱠᱟᱞ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ: ᱳᱴᱚ ᱨᱤᱠᱥᱟ ᱟᱨ ᱞᱚᱠᱟᱞ ᱵᱟᱥ ᱟᱞᱜᱟ ᱛᱮ ᱡᱩᱱᱟᱜᱚᱲ ᱥᱮᱴᱮᱨᱟ ᱾ ᱯᱨᱟᱵᱷᱮᱴ ᱟᱨ ᱯᱚᱱᱚᱛ ᱦᱤᱡᱩᱜ ᱥᱮᱱᱚᱜ ᱞᱟᱠᱡᱟᱨᱤ ᱵᱟᱥ ᱟᱞᱜᱟ ᱛᱮ ᱵᱮᱵᱚᱥᱛᱟ ᱦᱩᱭᱩᱜᱼᱟ ᱟᱨ ᱵᱷᱤᱱᱮ ᱵᱷᱤᱱᱮ ᱞᱮᱠᱟᱱᱟᱜ ᱠᱟᱨ ᱦᱚᱸ ᱵᱟᱲᱟ ᱨᱮ ᱧᱟᱢᱚᱜᱼᱟ ᱾
ᱠᱟᱨᱳᱱ ᱵᱚᱱᱚᱛ
ᱚᱛᱱᱚᱜ
ᱦᱚᱱᱚᱛ ᱨᱮ ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱰᱷᱩᱝᱨᱤ ᱢᱮᱱᱟᱜᱼᱟ ᱯᱩᱞᱡᱳᱨᱤ (᱒,᱓᱑᱒ ᱯᱷᱩᱴ), ᱢᱟᱫᱷᱩᱯᱩᱨ ᱠᱷᱚᱱ ᱑᱘ ᱢᱟᱭᱤᱞ, ᱰᱮᱜᱟᱨᱤᱭᱟ (᱑,᱗᱑᱖ ᱯᱷᱩᱴ), ᱵᱚᱭᱫᱷᱤᱭᱟᱱᱟᱛᱷ ᱡᱚᱝᱥᱚᱱ ᱠᱷᱚᱱ ᱓ ᱢᱟᱭᱤᱞ, ᱯᱟᱛᱷᱚᱨᱫᱟ (᱑,᱖᱐᱓ ᱯᱷᱩᱴ), ᱢᱟᱫᱷᱩᱯᱩᱨ ᱠᱷᱚᱱ ᱘ ᱢᱟᱭᱤᱞ, ᱛᱤᱨᱠᱩᱴ ᱯᱟᱨᱵᱚᱛ (᱒,᱔᱗᱐ ᱯᱷᱩᱴ), ᱫᱩᱢᱠᱟ-ᱫᱮᱣᱜᱷᱚᱨ ᱰᱟᱦᱟᱨ ᱨᱮ ᱫᱮᱣᱜᱷᱚᱨ ᱠᱷᱚᱱ ᱑᱐ ᱢᱟᱭᱤᱞ ᱟᱨᱦᱚᱸ ᱟᱭᱢᱟ ᱢᱮᱱᱟᱜᱼᱟ᱾
ᱡᱩᱱᱟᱜᱚᱲ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱚᱣᱨᱟᱥᱴᱨᱚ (ᱴᱚᱴᱷᱟ) ᱛᱷᱚᱠ:ᱡᱩᱱᱟᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱟᱨᱳᱱ ᱵᱚᱱᱚᱛ
ᱚᱛᱱᱚᱜ
ᱠᱟᱨᱳᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱢᱚᱫᱷᱩᱯᱩᱨ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱨᱮ ᱥᱟᱨᱚᱴᱷ ᱵᱚᱱᱚᱛ, ᱮᱛᱚᱢ ᱨᱮ ᱡᱟᱢᱛᱟᱨᱟ ᱦᱚᱱᱚᱛ ᱨᱮᱱᱟᱜ ᱠᱟᱨᱢᱟᱴᱟᱸᱲ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱢᱮᱱᱟᱜᱼᱟ᱾
ᱠᱟᱨᱳᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱑᱕᱗.᱒᱑ ᱠᱤᱞᱳᱢᱤᱴᱟᱨ᱾ ᱠᱟᱨᱳᱱ ᱯᱩᱞᱤᱥ ᱥᱴᱮᱥᱚᱱ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟᱭ᱾ ᱱᱚᱣᱟ CD ᱵᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱨᱳᱱ ᱟᱹᱛᱩ ᱨᱮ ᱢᱮᱱᱟᱜᱼᱟ᱾
ᱠᱟᱨᱳᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱢᱮᱱᱟᱜ ᱜᱨᱟᱢ ᱯᱚᱧᱪᱟᱭᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱚᱫᱷᱟᱱᱰᱤᱦ, ᱵᱟᱰᱤᱭᱟ, ᱵᱟᱨᱟ, ᱵᱤᱨᱚᱝᱜᱟᱰᱤᱭᱟ, ᱫᱤᱱᱟᱰᱟᱠᱳᱞᱤ, ᱜᱚᱧᱡᱮᱣᱟᱨᱤ, ᱠᱟᱨᱚᱣᱚᱱ, ᱠᱟᱥᱟᱭᱟ, ᱱᱟᱝᱜᱟᱰᱟᱨᱤ, ᱯᱟᱛᱷᱨᱚᱞ, ᱨᱟᱱᱤᱰᱤᱦ, ᱥᱚᱞᱛᱟᱨ, ᱥᱤᱨᱥᱟ ᱟᱨ ᱴᱮᱠᱨᱟ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱨᱳᱱ ᱵᱚᱱᱚᱛ ᱨᱮ ᱘᱘,᱒᱕᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱠᱚᱫᱚ ᱥᱟᱱᱟᱢ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱔᱕,᱓᱑᱗ (᱕᱑%) ᱠᱚᱲᱟ ᱟᱨ ᱔᱒,᱙᱓᱔ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱫᱚ ᱑᱖,᱗᱕᱙ ᱦᱚᱲ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱑᱑,᱐᱑᱗ (᱑᱒.᱔᱘%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱑᱒,᱖᱘᱓ (᱑᱔.᱓᱗%)᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱨᱳᱱ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱔᱒,᱖᱑᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱩᱢᱮᱨ ᱕᱙.᱖᱑% ᱦᱚᱲ) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱒᱗,᱐᱐᱕ (᱖᱓%) ᱠᱚᱲᱟ ᱟᱨ ᱑᱕,᱖᱑᱓ (᱓᱗%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱫᱱᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱞᱤ ᱫᱚ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱱᱟ᱾
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱑,᱑᱖᱕,᱑᱔᱐ ᱜᱚᱴᱟᱝ ᱦᱤᱱᱫᱩ ᱢᱮᱱᱟᱜ ᱠᱚᱣᱟ ᱟᱨ ᱗᱘.᱐᱔% ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱒᱐᱒,᱖᱒᱖ (᱒᱐.᱒᱗%) ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ᱾ ᱖᱐᱒᱗ (᱐.᱔᱐%) ᱠᱷᱨᱤᱥᱴᱤᱭᱟᱱ ᱢᱮᱱᱟᱜ ᱠᱚᱣᱟ᱾ ᱒᱘᱒ (᱐.᱐᱒%) ᱡᱚᱭᱱ (᱒᱘᱒) ᱵᱩᱫᱽᱫᱷᱚ (᱑᱘᱘) (᱐.᱐᱑᱓) ᱥᱤᱠᱷ (᱐.᱐᱑᱐%) ᱮᱴᱟᱜ ᱫᱷᱚᱨᱚᱢ ᱢᱮᱱᱟᱜ ᱠᱚᱣᱟ᱾ ᱮᱴᱟᱜ ᱫᱷᱚᱨᱚᱢ ᱨᱮᱱ ᱫᱚ ᱑᱖᱐᱖᱗ (᱑.᱐᱘%) ᱟᱨ ᱑᱖᱐᱐ (᱐.᱑᱑%) ᱫᱚ ᱵᱟᱝ ᱵᱟᱰᱟᱭ ᱟᱠᱟᱱᱟ᱾
ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱕᱐-᱖᱐% ᱦᱚᱲ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱯᱟᱠᱩᱲ, ᱥᱟᱦᱮᱵᱽᱜᱚᱸᱡᱽ ᱟᱨ ᱜᱟᱲᱣᱟ ᱦᱚᱱᱚᱛ ᱨᱮᱦᱚᱸ ᱱᱚᱝᱠᱟ ᱛᱷᱚᱠ ᱨᱮᱜᱮ ᱢᱮᱱᱟᱜ ᱠᱚᱣᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮᱸᱜᱮᱡ ᱦᱟᱞᱚᱛ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱟᱠᱟᱱᱟ᱾ ᱒᱐᱑᱑ ᱨᱮ ᱱᱚᱶᱟ ᱫᱚ ᱓᱙.᱑% ᱨᱮ ᱟᱬᱜᱚ ᱟᱠᱟᱱᱟ᱾
ᱥᱮᱪᱮᱫ
ᱠᱟᱨᱳᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱮᱛᱚᱦᱚᱵᱼᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜ ᱒᱗ ᱜᱚᱴᱟᱝ ᱟᱹᱛᱩ ᱨᱮ, ᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜ ᱑᱐᱖ ᱜᱚᱴᱟᱝ ᱟᱹᱛᱩ ᱨᱮ, ᱢᱤᱰᱤᱞ ᱟᱥᱲᱟ ᱢᱮᱱᱟᱜ ᱓᱗ ᱜᱚᱴᱟᱝ ᱟᱹᱛᱩ ᱨᱮ, ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱓ ᱭᱟ ᱟᱹᱛᱩ ᱨᱮ, ᱥᱮᱱᱤᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱑ ᱴᱟᱝ ᱟᱹᱛᱩ ᱨᱮ, ᱥᱮᱪᱮᱫ ᱵᱮᱵᱚᱥᱛᱟ ᱵᱟᱹᱱᱩᱜ ᱓᱑ ᱜᱚᱴᱟᱝ ᱟᱹᱛᱩ ᱨᱮ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱫᱮᱣᱜᱷᱚᱨ ᱦᱚᱱᱚᱛ
ᱚᱱᱩᱥᱠᱟ ᱥᱚᱨᱢᱟ
ᱚᱱᱩᱥᱠᱟ ᱥᱚᱨᱢᱟ (ᱡᱟᱱᱟᱢ ᱑ ᱢᱮ ᱑᱙᱘᱘) ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱨᱤᱱᱤᱡ ᱢᱤᱫ ᱮᱠᱴᱨᱮᱥ (actress) ᱟᱨ ᱵᱮᱜᱱᱟᱣᱤᱟᱹ (producer) ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱹᱲᱛᱤ ᱠᱟᱛᱮ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ ᱾ ᱱᱩᱭ ᱫᱚ ᱯᱷᱤᱞᱢᱯᱷᱮᱭᱟᱨ ᱨᱮ ᱮᱭᱟᱭ ᱫᱷᱟᱣ ᱮ ᱵᱟᱪᱷᱚᱱ ᱞᱮᱱᱟ ᱢᱮᱱᱠᱷᱟᱱ ᱢᱤᱫ ᱫᱷᱟᱣ ᱜᱮ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫᱼᱟ ᱾ ᱚᱱᱩᱥᱠᱟ ᱫᱚ ᱩᱛᱛᱚᱨᱯᱨᱚᱫᱮᱥ ᱨᱮᱱᱟᱜ ᱟᱭᱚᱫᱷᱭᱟ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱵᱮᱝᱞᱚᱨ ᱨᱮ ᱟᱡᱟᱜ ᱜᱤᱫᱟᱹᱨ ᱩᱢᱮᱨ ᱫᱚ ᱠᱷᱟᱸᱰᱟᱣ ᱞᱮᱱ ᱛᱟᱦᱮᱸᱫ ᱾ ᱚᱱᱩᱥᱠᱟ ᱫᱚ ᱒᱐᱐᱗ ᱥᱟᱹᱦᱤᱛ ᱨᱮ ᱢᱚᱰᱮᱞᱤᱝ (modeling) ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱚᱱᱟ ᱛᱟᱭᱚᱢ ᱢᱚᱰᱮᱞᱤᱝ ᱫᱚ ᱟᱡᱟᱜ ᱯᱨᱚᱯᱷᱮᱥᱚᱱ (profession) ᱞᱮᱠᱟᱛᱮ ᱵᱟᱪᱷᱚᱱ ᱞᱟᱹᱜᱤᱫ ᱢᱩᱢᱵᱟᱭ ᱛᱮᱭ ᱥᱮᱱ ᱞᱮᱱᱟ ᱾ ᱒᱐᱐᱘ ᱥᱟᱹᱦᱤᱛ ᱨᱮ ᱩᱱᱤ ᱫᱚ ᱯᱩᱭᱞᱩ ᱫᱷᱟᱣ ᱯᱷᱤᱞᱢ ᱨᱮ ᱠᱟᱹᱢᱤᱭ ᱮᱛᱚᱦᱚᱵ ᱞᱮᱫᱼᱟ ᱾ ᱩᱱᱤ ᱫᱚ ᱦᱤᱱᱫᱤ ᱯᱷᱤᱞᱢ ᱮᱠᱴᱚᱨ ᱥᱟᱦᱨᱩᱠᱷ ᱠᱷᱟᱱ ᱥᱟᱶ ᱨᱚᱵᱽ ᱱᱮ ᱵᱟᱱᱟᱫᱤ ᱡᱚᱰᱤ ᱯᱷᱤᱞᱢ ᱨᱮᱭ ᱠᱷᱮᱞᱚᱸᱰ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱯᱷᱤᱞᱢ ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱨᱮ ᱥᱚᱨᱮᱥ ᱱᱟᱶᱟ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱭᱚᱥᱨᱟᱡᱽ ᱯᱷᱤᱞᱢᱥ ᱨᱮᱱᱟᱜ ᱵᱮᱱᱰ ᱵᱟᱡᱟ ᱵᱟᱨᱟᱛ, ᱡᱚᱵᱽ ᱛᱟᱠ ᱦᱮ ᱡᱟᱱ, ᱞᱮᱠᱟᱱ ᱥᱚᱨᱮᱥ ᱯᱷᱤᱞᱢ ᱨᱮᱭ ᱠᱷᱮᱞᱚᱸᱰ ᱞᱮᱫ ᱛᱟᱦᱮᱸᱫ ᱾ ᱒᱐᱑᱒ ᱥᱟᱹᱦᱤᱛ ᱨᱮ ᱡᱚᱵᱽ ᱛᱟᱠ ᱦᱮ ᱡᱟᱱ ᱯᱷᱤᱞᱢ ᱞᱟᱹᱜᱤᱫ ᱥᱚᱨᱮᱥ ᱥᱚᱦᱮᱫ-ᱠᱷᱮᱞᱚᱸᱰᱤᱭᱟᱹ (ᱠᱩᱲᱤ) ᱞᱮᱠᱟᱛᱮ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱒᱐᱑᱔ ᱥᱟᱹᱦᱤᱛ ᱮ ᱩᱪᱷᱟᱹᱱ ᱞᱮᱱ ᱯᱤᱠᱮ ᱯᱷᱤᱞᱢ ᱨᱮ ᱰᱚᱜᱚᱨᱤᱭᱟᱹ ᱯᱟᱴ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱥᱠᱥᱮᱥ (success) ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱒᱐᱑᱖ ᱥᱟᱹᱦᱤᱛ ᱨᱮ ᱥᱚᱞᱢᱟᱱ ᱠᱷᱟᱱ ᱥᱟᱶ ᱥᱩᱞᱛᱟᱱ ᱯᱷᱤᱞᱢ ᱨᱮᱭ ᱠᱷᱮᱞᱚᱸᱰ ᱞᱮᱫ ᱛᱟᱦᱮᱸᱫ ᱾ ᱒᱐᱑᱕ ᱥᱟᱹᱦᱤᱛ ᱨᱮ ᱟᱡᱟᱜ ᱢᱤᱫ ᱯᱨᱚᱰᱚᱠᱥᱚᱱ ᱵᱮᱱᱚᱨ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱯᱨᱚᱰᱚᱠᱥᱚᱱ ᱨᱮᱱᱟᱜ ᱯᱩᱭᱞᱩ ᱯᱷᱤᱞᱢ ᱞᱮᱠᱟᱛᱮ NH10 ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱜᱩᱱᱟᱹᱦᱟᱹ (crime) ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ
ᱚᱱᱩᱥᱠᱟ ᱥᱚᱨᱢᱟ ᱫᱚ ᱩᱛᱛᱚᱨᱯᱨᱚᱫᱮᱥ ᱨᱮᱱᱟᱜ ᱟᱭᱚᱫᱷᱭᱟ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡᱡ ᱟᱯᱟᱛ ᱫᱚ ᱠᱚᱨᱱᱮᱞ ᱚᱡᱚᱭ ᱠᱩᱢᱟᱨ ᱥᱚᱨᱢᱟ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱟᱹᱢᱟᱹᱞᱤᱭᱟᱹ ᱟᱨ ᱮᱸᱜᱟᱛ ᱫᱚ ᱢᱤᱫ ᱜᱷᱟᱨᱚᱸᱡᱽ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱯᱟᱛ ᱫᱚ ᱩᱛᱛᱚᱨᱯᱨᱚᱫᱮᱥ ᱨᱮ ᱛᱟᱦᱮᱸᱱᱤᱡ ᱟᱨ ᱮᱸᱜᱟᱛ ᱫᱚ ᱜᱚᱨᱚᱵᱟᱞᱤ ᱨᱤᱱᱤᱡ ᱾ ᱟᱡᱤᱡ ᱢᱟᱨᱟᱝ ᱫᱟᱫᱟ ᱚᱱᱩᱥᱠᱟ ᱥᱟᱶ ᱢᱮᱥᱟ ᱠᱟᱛᱮ ᱯᱷᱤᱞᱢ ᱛᱮᱭᱟᱨ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ, ᱩᱱᱤ ᱫᱚ ᱞᱟᱦᱟ ᱛᱮ ᱥᱤᱧᱚᱛ ᱱᱟᱹᱭ-ᱯᱷᱟᱹᱫᱽ (Navy) ᱨᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾
ᱚᱱᱩᱥᱠᱟ ᱫᱚ ᱠᱟᱹᱴᱤᱡ ᱵᱮᱲᱟ ᱨᱮᱜᱮ ᱵᱟᱝᱜᱟᱞᱚᱨ ᱛᱮᱭ ᱥᱮᱱ ᱞᱮᱱᱟ, ᱚᱸᱰᱮ ᱜᱮ ᱜᱤᱫᱟᱹᱨ ᱵᱮᱲᱟ ᱫᱚ ᱠᱷᱟᱸᱰᱟᱣ ᱞᱮᱱ ᱛᱟᱭ ᱛᱟᱦᱮᱸᱫ ᱾ ᱵᱟᱝᱜᱟᱞᱚᱨ ᱨᱮᱱᱟᱜ ᱯᱷᱟᱹᱫᱽ ᱟᱥᱲᱟ ᱨᱮ ᱟᱡᱟᱜ ᱯᱟᱲᱦᱟᱣ ᱮᱦᱚᱵ ᱞᱮᱱ ᱛᱟᱦᱮᱸᱫ ᱟᱨ ᱵᱟᱝᱜᱟᱞᱚᱨ ᱨᱮᱱᱟᱜ ᱢᱟᱶᱴ ᱠᱟᱨᱢᱮᱞ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱟᱰᱚᱦᱤ (Arts) ᱨᱮ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱚᱰᱮᱞᱤᱝ ᱟᱨ ᱰᱚᱜᱚᱨᱤᱭᱟᱹ ᱦᱩᱭᱩᱜ ᱥᱟᱱᱟ ᱞᱮᱫᱮᱭᱟ, ᱢᱮᱱᱠᱷᱟᱱ ᱯᱷᱤᱞᱢ ᱨᱮ ᱠᱷᱮᱞᱚᱸᱰᱟᱭ ᱢᱮᱱᱛᱮ ᱫᱚ ᱵᱟᱭ ᱟᱥᱟ ᱞᱮᱫ ᱛᱟᱦᱮᱸᱫ ᱾ ᱚᱱᱩᱥᱠᱟ ᱫᱚ ᱥᱚᱱᱮᱨ ᱥᱤᱫ ᱠᱟᱛᱮ ᱢᱚᱰᱮᱞᱤᱝ ᱞᱟᱹᱜᱤᱫ ᱢᱩᱢᱵᱟᱭ ᱛᱮᱭ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱤᱞᱟᱭᱤᱴ ᱢᱮᱱᱮᱡᱽᱢᱮᱸᱴ ᱨᱮ ᱚᱱᱩᱥᱠᱟ ᱫᱚ ᱯᱨᱚᱥᱟᱫᱽ ᱵᱤᱫᱽᱯᱟ ᱛᱟᱹᱨᱤ ᱨᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱒᱐᱐᱗ ᱥᱟᱹᱦᱤᱛ ᱨᱮ ᱚᱱᱩᱥᱠᱟ ᱫᱚ ᱞᱟᱠᱢᱮ ᱯᱷᱮᱥᱚᱱ ᱣᱤᱠ ᱨᱮ ᱣᱮᱱᱰᱮᱞ ᱨᱚᱰᱨᱤᱠᱥ ᱞᱟᱹᱜᱤᱫ ᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱥᱚᱱᱥᱤᱞ, ᱣᱤᱥᱯᱚᱨ, ᱱᱟᱛᱷᱮᱞᱞᱟ ᱡᱩᱣᱮᱞᱟᱨᱥ ᱟᱨ ᱯᱷᱤᱭᱟᱛ ᱯᱷᱚᱞᱤᱭᱚ ᱞᱟᱹᱜᱤᱫ ᱮ ᱮᱰᱵᱷᱮᱴᱟᱡᱽ ᱞᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱮᱠᱴᱨᱮᱥ
ᱫᱷᱟᱞᱵᱷᱩᱢᱜᱚᱲ ᱨᱮᱞᱣᱮ ᱥᱴᱮᱥᱚᱱ
ᱫᱷᱟᱞᱵᱷᱩᱢᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ ᱵᱷᱤᱛᱤᱨ ᱨᱮ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱞᱵᱷᱩᱢᱜᱚᱲ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱴᱟᱴᱟᱱᱚᱜᱚᱨ ᱡᱚᱸᱠᱥᱚᱱ ᱠᱷᱚᱱ ᱫᱚ ᱔᱘ ᱠᱤᱞᱚᱢᱤᱴᱚᱨ (᱓᱐ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ
ᱦᱮᱥᱞᱟ
ᱦᱮᱥᱞᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱵᱟᱜᱚᱫᱚᱨᱼᱥᱚᱨᱤᱭᱟ ᱩᱯ ᱰᱤᱵᱤᱡᱚᱱ ᱨᱮ ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱚᱛᱱᱚᱜ
ᱦᱮᱥᱞᱟ ᱨᱮ 24.07°N, 85.88°W ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱖᱕ ᱢᱤᱴᱚᱨ (᱑᱑᱙᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱮᱥᱞᱟ ᱨᱤᱱ ᱦᱚᱲ ᱮᱞ ᱕,᱙᱖᱕ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓,᱐᱖᱒ ᱠᱚᱲᱟ ᱟᱨ ᱒,᱙᱐᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱭᱟᱜ ᱮᱞ ᱔᱔᱔ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱒ ᱜᱟᱱ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱮᱥᱞᱟ ᱨᱤᱱ ᱦᱚᱲ ᱮᱞ ᱕,᱘᱖᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱦᱮᱥᱞᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱟᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱘᱓% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱓% ᱢᱮᱱᱟᱜᱼᱟ ᱾ ᱦᱮᱥᱞᱟ ᱨᱮ, ᱑᱒% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱮᱥᱞᱟ ᱨᱮ ᱜᱩᱴ ᱥᱟᱶᱦᱮᱫ ᱨᱮᱱᱟᱜ ᱮᱞ ᱓,᱒᱙᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱑,᱙᱗᱒ ᱠᱚᱲᱟ ᱟᱨ ᱑,᱓᱒᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱦᱮᱥᱞᱟ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱨᱮᱱᱟᱜ ᱙᱘% ᱦᱚᱲ ᱮᱞ ᱪᱟᱥ ᱠᱟᱹᱢᱤ ᱟᱨ ᱱᱚᱣᱟ ᱩᱱᱤᱭᱟᱜ ᱠᱟᱹᱣᱰᱤ ᱨᱮᱱᱟᱜ ᱢᱤᱫ ᱠᱮᱠᱟ ᱢᱮᱱᱟᱜᱼᱟ ᱾
ᱟᱥᱲᱟ
ᱦᱮᱥᱞᱟ ᱩᱱᱩᱥᱩᱞ ᱟᱥᱲᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱵᱟᱜᱚᱫᱟᱨ ᱵᱚᱞᱚᱛ ᱨᱮ ᱢᱤᱫ ᱟᱹᱛᱩ ᱯᱚᱧᱪᱚᱭᱚᱛ (ᱦᱮᱥᱞᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱥᱲᱟ ᱚᱱᱟ ᱚᱠᱛᱚ (᱑᱙᱘᱔) ᱨᱮ ᱮᱛᱚᱦᱚᱵ ᱞᱮᱱᱟ ᱟᱫᱚ ᱫᱮᱦᱟᱛ ᱴᱚᱴᱷᱟ ᱨᱮ ᱥᱮᱪᱮᱫ ᱚᱱᱟ ᱡᱚᱛᱚ ᱠᱚ ᱞᱟᱹᱜᱤᱫ ᱥᱩᱞᱟᱵᱷ ᱵᱟᱝ ᱛᱟᱦᱮᱸ ᱠᱟᱱᱟ ᱟᱫᱚ ᱟᱥᱲᱟ ᱨᱤᱱᱤᱡ ᱢᱟᱪᱮᱛ ᱥᱟᱱᱟᱭ ᱠᱟᱱᱟ ᱛᱟᱦᱮᱸᱫ ᱾ ᱚᱱᱟ ᱢᱤᱫᱴᱟᱹᱝ ᱩᱞ ᱫᱟᱨᱮ ᱞᱟᱛᱟᱨ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱟᱫᱚ ᱱᱤᱛᱚᱜ ᱚᱸᱰᱮ ᱢᱤᱫᱴᱟᱹᱝ ᱪᱷᱟᱛ ᱢᱮᱱᱟᱜᱼᱟ ᱡᱟᱦᱟᱸ ᱙ ᱢᱟᱪᱮᱛ ᱟᱥᱲᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱜᱮᱯ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱒ ᱛᱷᱚᱠ:AWB
ᱟᱵᱩᱞ ᱢᱟᱞ ᱟᱵᱽᱫᱩᱞ
ᱟᱵᱩᱞ ᱢᱟᱞ ᱟᱵᱽᱫᱩᱞ ᱥ ᱚ ᱨᱳᱲ ᱛᱟᱞᱟ ᱯᱟᱯᱩᱣᱟ ᱱᱤᱣ ᱜᱤᱱᱤ.
ᱢᱚᱥᱟᱵᱩᱱᱤ
ᱢᱚᱥᱟᱵᱩᱱᱤ, ᱟᱨᱵᱟᱝ ᱢᱩᱥᱟᱵᱩᱱᱤ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱫᱚ ᱱᱚᱣᱟ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾ ᱢᱚᱥᱟᱵᱩᱱᱤ ᱨᱮᱱᱟᱜ ᱯᱤᱱ ᱠᱳᱰ ᱘᱓᱒᱑᱐᱔ ᱢᱮᱱᱟᱜᱼᱟ ᱟᱨ ᱯᱚᱥᱴ ᱢᱩᱬ ᱟᱹᱢᱟᱹᱞᱮᱛ ᱢᱚᱥᱟᱵᱩᱱᱤ ᱢᱟᱤᱱᱤᱡᱽ ᱠᱟᱱᱟ ᱾
ᱢᱚᱥᱟᱵᱩᱱᱤ ᱫᱚ ᱢᱤᱫ ᱠᱷᱟᱫᱟᱱ ᱥᱚᱦᱚᱨ ᱠᱟᱱᱟ ᱚᱠᱚᱭ ᱵᱨᱤᱴᱤᱥ ᱫᱚ ᱯᱷᱩᱨᱜᱟᱹᱞ ᱢᱟᱬᱟᱝ ᱛᱮᱫᱚ ᱟᱭᱤ.ᱥᱤ.ᱥᱤ (ICC) (ᱤᱱᱰᱤᱭᱟᱱ ᱠᱳᱯᱟᱨ ᱠᱚᱢᱞᱮᱠᱥ) ᱧᱩᱛᱩᱢ ᱛᱮᱠᱚ ᱮᱦᱚᱵ ᱞᱮᱜᱼᱟ ᱛᱟᱦᱮᱸᱫ ᱾ ᱱᱚᱸᱰᱮ ᱫᱚ ᱛᱟᱢᱵᱟ ᱠᱷᱟᱫᱟᱱ ᱨᱮᱱᱟᱜ ᱢᱤᱫ ᱜᱩᱴ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱥᱟᱵᱩᱱᱤ ᱨᱤᱱ ᱦᱚᱲ ᱮᱞ ᱫᱚ ᱓᱑,᱐᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒% ᱟᱨ ᱛᱤᱨᱞᱟᱹ ᱟᱜ ᱫᱚ ᱔᱘% ᱢᱮᱱᱟᱜᱼᱟ ᱾ ᱢᱚᱥᱟᱵᱩᱱᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱙% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱘.᱐᱗ ᱢᱮᱱᱟᱜᱼᱟ, ᱟᱨ ᱛᱤᱨᱠᱟᱹ ᱟᱜ ᱥᱮᱪᱮᱫ ᱫᱚ ᱖᱑.᱐᱒% ᱢᱮᱱᱟᱜᱼᱟ ᱾ ᱢᱚᱥᱟᱵᱩᱱᱤ ᱨᱮ, ᱑᱕% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱟᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚᱜ
ᱢᱚᱥᱟᱵᱩᱱᱤ 22.52°N, 86.45°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱖᱐ ᱢᱤᱴᱚᱨ (᱕᱒᱐ ᱯᱷᱤᱴ) ᱢᱮᱱᱟᱜᱼᱟ ᱾
ᱢᱚᱥᱟᱵᱩᱱᱤ, ᱥᱤᱧᱚᱛᱤᱭᱟᱹ ᱩᱯᱢᱟᱦᱟᱫᱤᱯ ᱨᱮᱱᱟᱜ ᱟᱹᱰᱤ ᱠᱤᱥᱟᱹᱬ ᱛᱷᱟᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ, ᱥᱤᱝᱵᱷᱩᱢ ᱠᱚᱛᱚᱨᱱᱤ ᱴᱚᱴᱷᱟ ᱨᱮᱱᱟᱜ ᱫᱷᱟᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱤᱭᱚᱞᱳᱡᱤᱥᱴ (Geologist's) ᱨᱮᱱᱟᱜ ᱥᱚᱨᱚᱠ ᱠᱚ ᱢᱮᱱ ᱫᱟᱲᱮᱭᱟ ᱠᱚ ᱾ ᱵᱩᱨᱩ ᱟᱨ ᱦᱟᱹᱨᱭᱟᱹᱲ ᱜᱮ ᱫᱟᱨᱮ ᱥᱟᱠᱟᱢ ᱛᱮ ᱮᱥᱮᱫ ᱟᱠᱟᱱᱟ, ᱢᱚᱥᱟᱵᱩᱱᱤ ᱦᱤᱱᱫᱩᱥᱛᱟᱱ ᱠᱳᱯᱟᱨ ᱞᱤᱢᱤᱴᱮᱰ ᱤᱫᱤ ᱛᱮ ᱪᱟᱪᱞᱟᱣ ᱢᱤᱫ ᱫᱷᱟᱣ ᱠᱳᱯᱟᱨ ᱢᱟᱤᱱᱤᱡᱽ ᱜᱩᱴ ᱨᱮᱱᱟᱜ ᱦᱚᱸ ᱚᱲᱟᱜ ᱢᱮᱱᱟᱜᱼᱟ ᱾ ᱢᱚᱥᱟᱵᱩᱱᱤ ᱨᱮ ᱢᱮᱱᱟᱜ ᱵᱟᱱᱞᱚᱯᱟ, ᱛᱤᱥ ᱠᱚᱞᱟᱨ ᱜᱚᱞᱰ ᱢᱟᱭᱤᱱ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱜᱟᱦᱤᱨ ᱠᱷᱟᱫᱟᱱ ᱛᱟᱦᱮᱸ ᱠᱟᱱᱟ ᱾ ᱢᱚᱥᱟᱵᱩᱱᱤ ᱫᱚ ᱱᱟᱶᱟ ᱚᱠᱛᱚ ᱨᱮ ᱥᱤᱧᱚᱛ ᱨᱮ ᱩᱴᱷᱱᱟᱹᱣ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱮ ᱛᱟᱢᱵᱟ ᱠᱷᱟᱫᱟᱱ ᱨᱮᱱᱟᱜ ᱛᱷᱟᱱ ᱠᱟᱱᱟ ᱾ ᱢᱚᱥᱟᱵᱩᱱᱤ ᱥᱮᱱᱚᱜ ᱨᱮᱱᱟᱜ ᱟᱹᱰᱤ ᱱᱟᱯᱟᱭ ᱚᱠᱛᱚ ᱵᱷᱟᱫᱚᱨ ᱵᱚᱸᱜᱟ ᱠᱷᱚᱱ ᱯᱷᱟᱹᱜᱩᱱ ᱵᱚᱸᱜᱟ ᱫᱷᱟᱵᱤᱡ ᱢᱮᱱᱟᱜᱼᱟ ᱾ ᱱᱚᱣᱟ ᱦᱩᱰᱤᱧ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱨᱚᱢᱚᱡᱽ ᱱᱟᱯᱟᱭ ᱱᱚᱣᱟ ᱠᱟᱱᱟ ᱡᱮ ᱥᱤᱧᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱨᱮᱱᱟᱜ ᱥᱟᱶᱛᱮ ᱱᱮᱯᱟᱲ ᱨᱮ ᱛᱟᱦᱮᱱ ᱦᱚᱲ ᱠᱚ ᱦᱚᱸ ᱧᱟᱢ ᱫᱟᱲᱮᱭᱟ ᱠᱚ ᱾ ᱤᱱᱟᱹᱜ ᱦᱩᱰᱤᱧ ᱴᱷᱟᱶ ᱨᱮ ᱦᱚᱲᱥᱟᱬᱮᱥ ᱨᱮᱱᱟᱜ ᱯᱚᱨᱠᱟᱨ ᱟᱹᱰᱤ ᱠᱚᱢ ᱜᱮᱭᱟ ᱾ ᱢᱚᱥᱟᱵᱩᱱᱤ ᱨᱤᱱ ᱦᱚᱲ ᱫᱚ ᱯᱨᱟᱠᱨᱤᱛᱤ (nature) ᱜᱚᱲᱚ ᱞᱟᱹᱜᱤᱫ ᱛᱮ ᱟᱨ ᱦᱚᱲᱼᱡᱟᱹᱛᱤ ᱞᱟᱹᱜᱤᱫ ᱫᱩᱞᱟᱹᱲ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱵᱤᱥᱱᱩ ᱨᱟᱵᱷᱟ
ᱵᱟᱞᱮ ᱩᱢᱟᱹᱨ ᱟᱨ ᱥᱮᱪᱮᱫ
ᱵᱤᱥᱱᱩ ᱯᱨᱚᱥᱟᱫᱽ ᱨᱟᱵᱷᱟ ᱫᱚ ᱰᱷᱟᱠᱟ ᱨᱮᱭᱟᱜ ᱥᱮᱢᱟ ᱰᱤᱯᱟᱹᱴ ᱥᱠᱩᱞ ᱨᱮᱭᱮ ᱯᱟᱲᱣᱦᱟᱣ ᱞᱮᱫᱟ| ᱢᱮᱱᱠᱦᱟᱱ ᱦᱟᱭ ᱥᱠᱩᱞ ᱯᱟᱲᱦᱟᱣ ᱢᱩᱪᱟᱹᱫ ᱞᱟᱦᱟ ᱨᱮ ᱮᱜ ᱟᱡ ᱵᱟᱵᱟ ᱫᱚᱭ ᱜᱚᱡ ᱮᱱᱛᱮ ᱵᱤᱥᱱᱩ ᱨᱟᱵᱷᱟ ᱫᱚ ᱛᱮᱡᱽᱯᱩᱨ ᱨᱮ ᱯᱮᱲᱟ ᱚᱲᱟᱜ ᱨᱮᱭᱮ ᱛᱟᱦᱮᱸ ᱞᱮᱱᱟ| ᱴᱮᱡᱽᱯᱩᱨ ᱥᱚᱨᱠᱟᱨᱤ ᱦᱟᱭ ᱥᱠᱩᱞ ᱠᱷᱚᱱ ᱑᱙᱒᱖ ᱥᱮᱨᱢᱟ ᱨᱮ ᱢᱮᱴᱨᱤᱠ ᱵᱤᱱᱤᱰ ᱫᱚᱭ ᱯᱟᱥ ᱞᱮᱫᱟ| ᱱᱚᱣᱟ ᱵᱤᱱᱤᱰ ᱨᱮ ᱡᱚᱴᱚ ᱵᱤᱱᱤᱰᱤᱭᱟᱹ ᱠᱷᱚᱱ ᱥᱚᱨᱚᱥ ᱱᱟᱢᱵᱟᱨ ᱧᱟᱢ ᱠᱟᱛᱮ "ᱠᱩᱭᱤᱱ ᱮᱢᱯᱨᱮᱥ" ᱯᱚᱫᱚᱠᱮ ᱧᱟᱢ ᱞᱮᱫᱟ|
ᱨᱟᱡᱟᱨᱤ ᱡᱤᱭᱚᱱ
᱑᱙᱕᱕ ᱥᱮᱨᱢᱟ ᱨᱮ ᱨᱟᱵᱦᱟ ᱫᱚ ᱥᱤᱧᱚᱛᱤᱭᱟᱹ ᱠᱚᱢᱤᱱᱤᱥᱴ ᱯᱟᱨᱴᱤ ᱨᱮᱭᱮ ᱵᱚᱞᱚ ᱞᱮᱱᱟ ᱟᱨ ᱑᱙᱕᱗ ᱥᱮᱨᱢᱟ ᱵᱚᱨᱯᱮᱴᱟ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱷᱤ ᱠᱷᱚᱱ ᱛᱤᱝᱜᱤ ᱞᱮᱱᱟ| ᱵᱟᱪᱷᱱᱟᱣ ᱨᱮᱭᱮ ᱦᱟᱨᱟᱣ ᱞᱮᱱᱟ| ᱑᱙᱖᱘ ᱥᱮᱨᱢᱟ ᱨᱮ ᱠᱚᱠᱨᱟᱷᱡᱟᱨ ᱞᱚᱠᱚ ᱥᱚᱵᱷᱟ ᱥᱚᱢᱚᱥᱴᱷᱤ ᱨᱮᱭᱮ ᱛᱤᱝᱜᱩ ᱞᱮᱱᱟ ᱚᱱᱰᱮ ᱠᱷᱚᱱ ᱦᱚᱸᱭ ᱦᱟᱨᱟᱣ ᱞᱮᱱᱟ| ১
ᱜᱩᱨ
᱑᱙᱖᱙ ᱥᱮᱨᱢᱟ ᱨᱮᱭᱟᱜ ᱒᱐ ᱡᱩᱱ ᱢᱟᱦᱤᱛ ᱦᱤᱞᱚᱜ ᱨᱮᱭᱟᱜ ᱧᱤᱱᱫᱟᱹ ᱒ᱺ᱒᱕ ᱴᱟᱲᱟᱝ ᱚᱠᱛᱮ ᱛᱮᱡᱽᱯᱩᱨ ᱨᱮ ᱠᱚᱞᱟ ᱜᱩᱨᱩ ᱵᱤᱥᱱᱩ ᱯᱨᱚᱥᱟᱰᱽ ᱨᱟᱵᱦᱟ ᱫᱚ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤᱭᱮ ᱵᱟᱹᱜᱤᱭᱟᱫᱟ| ᱠᱚᱲᱟᱢ ᱨᱮ ᱠᱮᱱᱥᱟᱨ ᱨᱩᱣᱟᱹ ᱛᱮ ᱡᱟᱹᱵᱽᱲᱤ ᱠᱟᱛᱮ ᱩᱱᱤ ᱫᱚᱭ ᱜᱚᱡ ᱞᱮᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱢᱟᱹᱦᱤᱛ ᱒᱕
ᱟ.ᱰᱤ ᱟᱭᱢᱟ ᱥᱟᱨᱦᱟᱣ ᱜᱚᱢᱠᱮ., ᱩᱭᱤᱠᱤᱯᱤᱰᱤᱭᱟ ᱨᱮ ᱵᱚᱞᱚ ᱠᱟᱛᱮ ᱢᱤᱫ ᱵᱟᱨ ᱟ.ᱠᱤᱞᱟᱱᱟᱜ ᱠᱟᱛᱷᱟ ᱠᱚ ᱦᱟ.ᱴᱤᱧ ᱫᱟᱲᱮᱭᱟᱜ ᱫᱟᱣ ᱧᱟᱢ ᱠᱟᱛᱮ ᱵᱷᱟ.ᱜᱤ ᱟ.ᱭᱠᱟ.ᱣ ᱮᱱᱟ ᱾ ᱛᱟᱭᱚᱢ ᱫᱟᱨᱟᱢ ᱠᱩᱨᱩᱢᱩᱴᱩ ᱨᱮᱭᱟᱜ ᱠᱷᱟ.ᱢᱛᱤ ᱵᱟᱝ ᱛᱟᱦᱮᱸᱱᱟ ᱟᱸᱥᱶᱟᱥ ᱛᱟᱦᱮᱸᱱ ᱠᱟᱱᱟ ᱾ ᱡᱚᱦᱟᱨ ᱜᱮ ᱥᱟᱱᱟᱢ ᱠᱚ᱾ ᱤᱧ ᱫᱚ ᱚᱢᱨᱤᱛ ᱠᱩᱢᱟᱨ ᱥᱚᱨᱮᱱ ᱠᱳᱞᱠᱟᱛᱟ, ᱵᱟᱝᱞᱟ, ᱵᱷᱟᱨᱚᱛ
ᱥᱤᱛᱟᱨᱟ ᱫᱮᱵᱤ
ᱯᱩᱭᱞᱩ ᱡᱤᱭᱚᱱ
ᱥᱤᱛᱟᱨᱟ ᱫᱮᱵᱤ ᱟᱜ ᱡᱟᱱᱟᱢ ᱠᱚᱞᱠᱟᱛᱟ ᱨᱮ ᱘ ᱱᱚᱵᱷᱮᱢᱵᱚᱨ ᱑᱙᱒᱐ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱚᱠᱚᱭ ᱱᱚᱣᱟ ᱥᱮᱨᱢᱟ ᱫᱤᱯᱟᱣᱟᱞᱤ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱯᱟᱨᱟᱵᱽ ᱨᱮᱱᱟᱜ ᱢᱲᱲᱟᱝ ᱛᱟᱨᱟᱥᱤᱝ ᱫᱷᱚᱱᱛᱮᱨᱟᱥ ᱥᱟᱞᱟᱜ ᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱞᱟᱹᱜᱤᱫ ᱛᱮ ᱩᱱᱤ ᱨᱟᱹᱥᱠᱟᱹ ᱤᱡ ᱫᱮᱵᱤ ᱟᱜ ᱥᱟᱛᱟᱢ ᱨᱮ ᱫᱷᱚᱱᱞᱚᱠᱷᱢᱤ ᱧᱩᱛᱩᱢ ᱮᱱᱟ, ᱚᱠᱚᱭ ᱚᱱᱟ ᱫᱤᱱ ᱱᱟᱯᱟᱭ ᱛᱮᱠᱚ ᱵᱚᱸᱜᱟ ᱭᱟ ᱾
ᱫᱷᱚᱱᱞᱚᱠᱷᱢᱤ ᱨᱤᱱ ᱟᱭᱳᱼᱵᱟᱵᱟ ᱜᱷᱟᱨᱚᱸᱡᱽ ᱯᱚᱸᱰᱤᱛ ᱦᱚᱨᱤᱴᱮᱜᱽ ᱟᱜ ᱛᱟᱦᱮᱸ ᱠᱟᱱᱟ ᱟᱨ ᱳᱨᱤᱡᱤᱱᱟᱞ ᱞᱮᱠᱟᱛᱮ ᱵᱟᱨᱟᱬᱚᱥᱤ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱟᱹᱰᱤ ᱥᱮᱨᱢᱟ ᱠᱷᱚᱱ ᱠᱚᱞᱠᱟᱛᱟ ᱨᱮ ᱠᱚ ᱵᱟᱥᱟ ᱞᱮᱱᱟ ᱠᱚ ᱛᱟᱦᱮᱸᱫ ᱾ ᱟᱡ ᱵᱟᱵᱟ, ᱥᱩᱠᱷᱫᱮᱣ ᱢᱚᱦᱟᱨᱟᱡᱽ, ᱢᱤᱫ ᱯᱚᱸᱰᱤᱛ ᱥᱟᱡᱡᱟᱱ ᱟᱨ ᱥᱟᱝᱥᱠᱨᱤᱛ ᱨᱤᱱᱤᱡ ᱣᱮᱥᱬᱟᱣ ᱵᱤᱫᱣᱟᱱ ᱛᱟᱦᱮᱸ ᱠᱟᱱᱟ, ᱟᱫᱚ ᱩᱱᱤᱫᱚ ᱠᱚᱛᱷᱚᱠ ᱮᱱᱮᱡ ᱨᱮᱱᱟᱜ ᱥᱮᱪᱮᱫ ᱟᱨ ᱫᱮᱠᱷᱟᱣ ᱠᱟᱛᱮ ᱟᱡᱟᱜ ᱡᱤᱭᱚᱱ ᱟᱨᱡᱟᱣ ᱠᱮᱫᱟ ᱾ ᱟᱡ ᱟᱭᱳ ᱢᱚᱛᱥᱭᱟ ᱠᱩᱢᱟᱨᱤ ᱛᱟᱦᱮᱸ ᱠᱟᱱᱟ, ᱟᱠᱚ ᱣᱟᱜ ᱜᱷᱟᱨᱚᱸᱡᱽ ᱫᱮᱠᱷᱟᱣᱚ ᱞᱟᱹᱜᱤᱫ ᱛᱮ ᱮᱱᱮᱡ ᱥᱮᱨᱮᱧ ᱨᱤᱱ ᱥᱟᱶᱛᱟ ᱠᱷᱚᱱ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱚᱠᱚᱭ ᱫᱚ ᱱᱮᱯᱟᱲ ᱨᱤᱱ ᱥᱚᱦᱤ ᱜᱷᱟᱨᱚᱸᱡᱽ ᱥᱟᱶᱛᱮ ᱡᱚᱲᱟᱣ ᱨᱮᱱᱟᱜ ᱦᱚᱠ ᱛᱟᱦᱮᱸ ᱠᱟᱱᱟ ᱾ ᱥᱩᱠᱷᱫᱮᱣ ᱢᱚᱦᱟᱨᱟᱡᱽ ᱫᱚ ᱱᱮᱯᱟᱲ ᱨᱮᱱᱟᱜ ᱥᱚᱦᱤ ᱫᱚᱨᱵᱟᱨ ᱨᱮ ᱥᱮᱰᱟ ᱠᱚᱣᱟ ᱛᱟᱦᱮᱸᱫ, ᱥᱮᱪᱮᱫᱚᱜ ᱮᱱᱮᱡ ᱞᱟᱹᱜᱤᱫ ᱛᱮ ᱢᱤᱫ ᱫᱩᱞᱟᱹᱲ ᱮ ᱩᱴᱷᱱᱟᱹᱣ ᱞᱮᱫᱟ ᱛᱟᱦᱮᱸᱫ ᱟᱨ ᱵᱷᱚᱨᱚᱛ ᱱᱟᱴᱭᱚᱢ ᱟᱨ ᱱᱟᱴᱭᱟ ᱥᱟᱥᱛᱨᱟ ᱟᱜ ᱤᱱᱴᱮᱱᱥᱤᱵᱷ (Intensive) ᱯᱟᱨᱥᱮᱛ ᱠᱟᱹᱢᱤ ᱞᱮᱫᱟ ᱛᱟᱦᱮᱸᱫ ; ᱩᱱᱤᱫᱚ ᱠᱟᱹᱢᱤ ᱦᱚᱸ ᱠᱟᱹᱢᱤ ᱟᱠᱟᱫᱟ ᱟᱨ ᱠᱟᱛᱷᱟᱠ ᱮᱱᱮᱡ ᱦᱚᱸ ᱮᱱᱮᱡ ᱟᱠᱟᱫᱟ ᱡᱟᱦᱟᱸ ᱨᱮ ᱱᱩᱭ ᱫᱚ ᱟᱹᱰᱤ ᱱᱟᱯᱟᱭ ᱮ ᱫᱮᱠᱷᱟᱣ ᱟᱠᱟᱫᱟ ᱾ ᱠᱟᱛᱷᱟᱠ ᱩᱱᱤᱭᱟᱜ ᱡᱤᱭᱚᱱ ᱨᱮᱱᱟᱜ ᱥᱟᱫᱷᱟᱱ ᱵᱮᱱᱟᱣ ᱮᱱᱟ, ᱥᱟᱶᱛᱮ ᱢᱤᱫ ᱫᱩᱞᱟᱹᱲ ᱦᱚᱸ; ᱱᱩᱭ ᱫᱮᱠᱷᱟᱣ ᱠᱟᱞᱟᱠᱚᱨ ᱟᱜ ᱚᱛ ᱨᱮᱱᱟᱜ ᱪᱮᱛᱟᱱ ᱛᱟᱞᱟ (Background ones) ᱨᱤᱱᱤᱡ ᱛᱤᱨᱞᱟᱹ ᱥᱟᱶᱛᱮ ᱩᱱᱤᱭᱟᱜ ᱵᱟᱯᱞᱟ ᱫᱚ ᱵᱟᱲᱦᱟᱣ ᱠᱟᱱᱟ ᱛᱟᱦᱮᱸᱫ ᱾ ᱮᱱᱮᱡ ᱨᱮᱱᱟᱜ ᱫᱩᱞᱟᱹᱲ ᱚᱱᱠᱟ ᱛᱟᱦᱮᱸ ᱠᱟᱱ ᱚᱠᱚᱭ ᱩᱱᱤ ᱟᱡᱤᱜ ᱵᱤᱴᱤ ᱟᱞᱚᱠᱱᱚᱱᱫᱟ, ᱛᱟᱨᱟ ᱟᱨ ᱫᱷᱟᱱᱚ ᱠᱚ ᱮᱢᱟᱫ ᱫᱮᱭᱟ; ᱟᱨ ᱩᱱᱤ ᱨᱤᱱ ᱵᱮᱴᱟ, ᱪᱚᱣᱵᱮ ᱟᱨ ᱯᱟᱱᱰᱮ ᱾ ᱱᱩᱭ ᱤᱨᱟᱹᱞ ᱥᱟᱞ ᱦᱩᱭ ᱠᱟᱛᱮ ᱦᱚᱸ ᱟᱡ ᱟᱭᱳ ᱵᱟᱵᱟ ᱥᱟᱞᱟᱜ ᱛᱟᱦᱮᱸ ᱞᱟᱹᱜᱤᱫ ᱛᱮ ᱨᱩᱣᱟᱹᱲ ᱥᱟᱱᱟᱭᱟ ᱛᱟᱦᱮᱸᱫ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱥᱤᱛᱟᱨᱟ ᱫᱮᱵᱤ ᱫᱚ ᱯᱮ ᱫᱷᱟᱣ ᱵᱟᱯᱞᱟ ᱟᱠᱟᱱᱟ ᱾ ᱩᱱᱤᱭᱤᱡ ᱯᱩᱭᱞᱩ ᱡᱟᱶᱟᱭ ᱫᱚ ᱮᱠᱴᱟᱨ ᱱᱚᱡᱤᱨ ᱚᱦᱢᱚᱫᱽ ᱠᱷᱚᱱ (ᱱᱟᱥᱤᱨ ᱠᱷᱚᱱ ᱫᱚ ᱱᱚᱡᱤᱨ ᱟᱜ ᱫᱟᱢᱟᱫᱽ ᱛᱟᱦᱮᱸ ᱠᱟᱱᱟ) ᱥᱟᱞᱟᱜ ᱯᱟᱨᱮᱥᱟᱬᱴᱱ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱞᱟ ᱨᱮ ᱩᱢᱚᱨ ᱨᱮᱱᱟᱜ ᱚᱱᱛᱚᱨ ᱜᱮᱞ ᱛᱩᱨᱩᱭ ᱥᱟᱞ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱡᱤᱨ ᱤᱡ ᱯᱩᱭᱞᱩ ᱵᱟᱦᱩ, ᱥᱤᱠᱟᱱᱫᱽᱨᱚ ᱵᱮᱜᱟᱢ, ᱥᱟᱨᱟ ᱞᱮᱛᱟᱨ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱫᱷᱚᱨᱚᱢ ᱨᱮᱱᱟᱜ ᱢᱤᱫ ᱜᱚᱦᱤᱨ ᱚᱱᱛᱚᱨ ᱛᱟᱦᱮᱸ ᱠᱟᱱᱟ, ᱠᱷᱟᱱ ᱢᱤᱫ ᱢᱩᱥᱞᱤᱢ ᱟᱨ ᱥᱤᱛᱟᱨᱟ ᱫᱮᱵᱤ ᱢᱤᱫ ᱦᱤᱱᱫᱩ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱚᱠᱛᱚ (᱑᱙᱕᱖ ᱢᱟᱬᱟᱝ), ᱵᱷᱤᱱᱮ ᱵᱷᱤᱱᱮ ᱫᱷᱚᱨᱚᱢ ᱨᱤᱱ ᱦᱚᱲ ᱞᱟᱹᱜᱤᱫ ᱵᱟᱯᱞᱟ ᱵᱟᱝ ᱠᱟᱱᱟ ᱟᱨ ᱵᱷᱤᱱᱮ ᱵᱷᱤᱱᱮ ᱫᱷᱚᱨᱚᱢ ᱥᱟᱞᱟᱜ ᱟᱯᱟᱱ ᱟᱯᱤᱱ ᱵᱟᱦᱩᱼᱡᱟᱶᱟᱭ ᱞᱟᱹᱜᱤᱫ ᱥᱟᱢᱵᱷᱟᱣ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱟᱯᱞᱟ ᱨᱮ ᱵᱚᱞᱚᱱ ᱞᱟᱹᱜᱤᱫ ᱛᱮ ᱥᱤᱛᱟᱨᱟ ᱫᱚ ᱤᱥᱞᱟᱢ ᱫᱷᱚᱨᱚᱢᱮ ᱟᱯᱱᱟᱨ ᱠᱮᱫᱟ ᱾ ᱱᱚᱣᱟ ᱵᱟᱯᱞᱟ ᱠᱚᱢ ᱚᱠᱛᱚ ᱨᱮ ᱟᱨ ᱪᱤᱞᱰᱞᱮᱥ (Childless) ᱵᱟᱱᱟᱨ ᱦᱚᱲ ᱠᱤᱱ ᱛᱟᱦᱮᱸ ᱠᱟᱱᱟ ᱟᱨ ᱞᱚᱜᱚᱱ ᱜᱮ ᱩᱱᱠᱤᱱᱟᱜ ᱨᱟᱯᱩᱫ ᱞᱮᱱᱟ ᱛᱟᱦᱮᱸᱫ ᱾
ᱥᱤᱛᱟᱨᱟ ᱫᱮᱵᱤ ᱟᱜ ᱫᱚᱥᱟᱨ ᱵᱟᱯᱞᱟ ᱯᱷᱤᱞᱢ ᱵᱮᱱᱟᱣ ᱠᱮᱫᱟ ᱠᱮ. ᱟᱥᱤᱯᱷ ᱥᱟᱞᱟᱜ ᱦᱩᱭ ᱮᱱᱟ, ᱚᱠᱚᱭ ᱵᱟᱝᱢᱟ ᱟᱡ ᱥᱩᱢᱩᱝ ᱚᱱᱟ ᱢᱟᱬᱟᱝ ᱡᱟᱶᱟᱭ ᱪᱟᱪᱮᱨᱮ ᱵᱷᱟᱭᱦᱟ ᱛᱟᱦᱮᱸ ᱠᱟᱱᱟ, ᱟᱫᱚ ᱥᱤᱠᱟᱱᱫᱚᱨ ᱵᱮᱜᱟᱢ ᱤᱡ ᱵᱷᱚᱭᱦᱟ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱷᱟᱣ ᱟᱨᱦᱚᱸ, ᱱᱩᱭ ᱢᱤᱫ ᱵᱟᱯᱞᱟ ᱦᱚᱲ ᱨᱤᱱᱤᱡ ᱟᱨᱦᱚᱸ ᱵᱟᱦᱩ ᱵᱮᱱᱟᱣ ᱮᱱᱟ, ᱟᱨ ᱩᱱᱤ ᱥᱟᱶᱛᱮᱼᱵᱟᱦᱩ ᱫᱤᱱᱤᱯ ᱠᱩᱢᱟᱨ ᱤᱡ ᱢᱤᱥᱨᱟ ᱚᱠᱷᱛᱟᱨ ᱟᱥᱤᱯᱷ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱟᱯᱞᱟ ᱦᱚᱸ ᱟᱹᱰᱤ ᱫᱤᱱ ᱫᱟᱵᱷᱤᱡ ᱵᱟᱝ ᱦᱩᱭ ᱞᱮᱱᱟ, ᱟᱨ ᱱᱚᱣᱟ ᱪᱤᱞᱰᱞᱮᱥ (Childless) ᱛᱟᱦᱮᱸ ᱠᱟᱱᱟ ᱾
ᱟᱡᱟᱜ ᱮᱴᱟᱜᱟᱦ ᱨᱟᱯᱩᱫ ᱛᱟᱭᱚᱢ, ᱥᱤᱛᱟᱨᱟ ᱫᱚ ᱜᱩᱡᱽᱨᱟᱴᱤ ᱦᱮᱨᱤᱴᱮᱜᱽ ᱨᱤᱱᱤᱡ ᱢᱤᱫ ᱦᱤᱱᱫᱩ ᱥᱟᱡᱡᱟᱱ ᱯᱨᱚᱛᱟᱯ ᱵᱟᱨᱚᱴ ᱥᱟᱞᱟᱜ ᱵᱟᱯᱞᱟ ᱮᱱᱟ ᱾ ᱱᱚᱣᱟ ᱡᱚᱲᱟ ᱫᱚ ᱢᱤᱫ ᱵᱮᱴᱟ, ᱨᱚᱱᱡᱤᱛ ᱵᱟᱨᱚᱛ ᱠᱷᱚᱱ ᱜᱩᱱᱮ ᱧᱟᱢ ᱠᱮᱫᱟ, ᱚᱠᱚᱭᱟᱜ ᱡᱟᱱᱟᱢ ᱑᱙᱕᱐ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱵᱚᱥᱩᱱᱫᱷᱚᱨᱟ ᱨᱟᱡᱮ
ᱵᱚᱥᱩᱱᱫᱷᱚᱨᱟ ᱨᱟᱡᱮ ᱥᱤᱱᱫᱷᱤᱭᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱨᱟᱡᱚᱥᱛᱷᱟᱱ ᱨᱮᱱ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱢᱟᱲᱟᱝ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱟᱜ ᱛᱟᱞᱢᱟ ᱢᱚᱱᱛᱨᱤ ᱢᱟᱰᱮᱨ ᱨᱮ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱸᱦᱮ ᱠᱟᱱᱟ, ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱢᱤᱫ ᱥᱚᱦᱮᱫ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱵᱚᱥᱩᱱᱫᱷᱚᱨᱟ ᱨᱟᱡᱮ ᱫᱚ ᱘ ᱢᱟᱨᱪ ᱑᱙᱕᱓ ᱥᱟᱞᱮ ᱨᱮ ᱵᱳᱢᱵᱟᱭ (ᱱᱮᱛᱟᱨ ᱫᱚ ᱢᱩᱢᱵᱟᱭ) ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱵᱤᱡᱚᱭᱟᱨᱟᱡᱮ ᱥᱤᱱᱫᱷᱤᱭᱟ - ᱥᱤᱱᱫᱮ ᱟᱨ ᱡᱤᱵᱟᱡᱤᱨᱟᱣ ᱥᱤᱱᱫᱷᱤᱭᱟ - ᱥᱤᱱᱫᱮ, ᱜᱣᱟᱞᱤᱭᱚᱨ ᱨᱮᱱ ᱢᱚᱦᱟᱨᱟᱡᱟ, ᱛᱟᱹᱠᱤᱱ ᱨᱮᱱ ᱠᱩᱲᱤᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱢᱟᱨᱟᱴᱷᱤ ᱥᱤᱱᱫᱷᱤᱭᱟ ᱜᱷᱟᱨᱚᱸᱡᱽ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱵᱤᱨᱫᱟᱹᱜᱟᱲ ᱥᱮᱞᱮᱫ ᱛᱟᱢᱤᱞᱱᱟᱰᱩ, ᱠᱳᱲᱟᱭᱠᱟᱱᱟᱞ ᱨᱮᱭᱟᱜ ᱯᱨᱮᱡᱮᱱᱴᱮᱥᱟᱱ ᱠᱤᱱᱵᱷᱮᱱᱴ ᱠᱷᱚᱱ ᱮ ᱯᱩᱨᱟᱹᱣ ᱞᱮᱫᱟ ᱟᱨ ᱛᱟᱭᱚᱢ ᱛᱮ ᱢᱩᱢᱵᱟᱭ ᱨᱮᱭᱟᱜ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱨᱟᱣ ᱥᱳᱯᱷᱤᱭᱟ ᱠᱚᱞᱮᱡᱽ ᱠᱷᱚᱱ ᱠᱟᱹᱣᱰᱤᱭᱟᱹᱨᱤ ᱟᱨ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫᱟ ᱾
ᱟᱯᱱᱟᱨ ᱡᱤᱭᱚᱱ
᱑᱗ ᱱᱚᱵᱷᱮᱢᱵᱚᱨ ᱑᱙᱗᱒ ᱨᱮ ᱵᱚᱥᱩᱱᱫᱷᱚᱨᱟ ᱨᱟᱡᱮ ᱫᱷᱳᱞᱯᱩᱨ ᱨᱮᱱ ᱢᱚᱦᱟᱨᱟᱡᱟ ᱨᱟᱱᱟ ᱦᱮᱢᱚᱱᱛᱚ ᱥᱤᱝ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱢᱮᱱᱠᱷᱟᱱ ᱢᱤᱫ ᱥᱮᱨᱢᱟ ᱛᱟᱭᱚᱢ ᱜᱮ ᱩᱱᱠᱤᱱ ᱫᱚᱠᱤᱱ ᱵᱟᱯᱟᱜ ᱮᱱᱟ ᱾ ᱟᱡ ᱨᱮᱱ ᱠᱚᱲᱟ ᱫᱩᱥᱤᱭᱟᱱᱛ ᱥᱤᱝ ᱟᱡᱟᱜ ᱢᱟᱨᱮ ᱞᱳᱠᱥᱚᱵᱷᱟ ᱛᱟᱞᱢᱟ, ᱡᱷᱟᱞᱟᱣᱟᱨ ᱠᱷᱚᱱ ᱮ ᱵᱟᱪᱷᱟᱣ ᱞᱮᱱᱟ ᱾ ᱩᱱᱤ ᱨᱮᱱ ᱵᱚᱭᱦᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ, ᱡᱚᱥᱚᱫᱷᱚᱨᱟ ᱨᱟᱡᱮ ᱥᱤᱱᱫᱷᱤᱭᱟ, ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱ ᱢᱟᱨᱮ ᱥᱤᱞᱯᱚ ᱢᱚᱱᱛᱨᱤ, ᱵᱚᱸᱜᱟ ᱛᱟᱞᱟ ᱢᱟᱫᱷᱚᱵᱽᱨᱟᱣ ᱥᱤᱱᱫᱷᱤᱭᱟ, ᱵᱚᱸᱜᱟ ᱛᱟᱞᱟ ᱯᱚᱫᱢᱟᱵᱚᱛᱤ ᱨᱟᱡᱮ 'ᱟᱠᱠᱟᱥᱟᱦᱮᱵᱽ' ᱵᱚᱨᱢᱚᱱ (᱑᱙᱔᱒-᱖᱔) ᱡᱟᱦᱟᱸᱭ ᱫᱚ ᱛᱨᱤᱯᱩᱨᱟ ᱨᱮᱱ ᱢᱩᱪᱟᱹᱫ ᱥᱟᱥᱚᱱᱮᱫ ᱨᱟᱡᱟ ᱠᱤᱨᱤᱛ ᱫᱮᱵᱽ ᱵᱚᱨᱢᱚᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱟᱨ ᱩᱥᱟ ᱨᱟᱡᱮ ᱨᱟᱱᱟ (ᱡᱟᱱᱟᱢ ᱑᱙᱔᱓) ᱡᱟᱦᱟᱸᱭ ᱫᱚ ᱱᱮᱯᱟᱞ ᱨᱮᱭᱟᱜ ᱨᱟᱱᱟ ᱜᱷᱟᱨᱚᱸᱡᱽ ᱨᱮᱭ ᱵᱟᱯᱞᱟ ᱞᱮᱱᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱘᱔ ᱨᱮ, ᱨᱟᱡᱮ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱨᱮᱭ ᱵᱚᱞᱚ ᱞᱮᱱᱟ ᱾ ᱮᱛᱚᱦᱚᱵ ᱨᱮ, ᱩᱱᱤ ᱫᱚ ᱱᱟᱣᱟ ᱜᱮ ᱵᱮᱱᱟᱣ ᱟᱠᱟᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱤ.ᱡᱮ.ᱯᱤ) ᱨᱮᱱ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱭᱟᱹ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱫᱷᱳᱞᱯᱩᱨ ᱠᱷᱚᱱ ᱘ ᱟᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ, ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱵᱤ.ᱡᱮ.ᱯᱤ. ᱡᱩᱣᱟᱹᱱ ᱢᱳᱨᱪᱟ ᱨᱮᱱ ᱥᱚᱦᱚᱫ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ ᱾
ᱦᱟᱢᱮᱴ
᱒᱐᱐᱗ ᱨᱮ, ᱛᱤᱨᱞᱟᱹ ᱠᱚ ᱟᱠᱚ ᱛᱮ ᱫᱟᱲᱮ ᱚᱪᱚ ᱠᱚ ᱞᱟᱹᱜᱤᱫ ᱮᱢ ᱟᱠᱟᱫ ᱥᱮᱵᱟ ᱠᱚ ᱞᱟᱹᱜᱤᱫ ᱭᱩ.ᱮᱱ.ᱳ. ᱠᱷᱚᱱ "ᱣᱳᱢᱮᱱ ᱴᱩᱜᱮᱫᱟᱨ ᱮᱣᱟᱨᱰ" ᱠᱚ ᱪᱟᱞ ᱟᱫᱮ ᱛᱟᱸᱦᱮᱱᱟ ᱾
ᱯᱩᱛᱷᱤ
ᱱᱟᱜᱟᱢᱤᱭᱟᱹ ᱵᱤᱡᱚᱭ ᱱᱟᱦᱟᱨ, ᱵᱚᱥᱩᱱᱫᱷᱚᱨᱟ ᱨᱟᱡᱮ ᱟᱜ ᱡᱤᱭᱚᱱ ᱪᱮᱛᱟᱱ ᱨᱮᱭ ᱚᱞ ᱟᱠᱟᱱ ᱵᱚᱥᱩᱱᱫᱷᱚᱨᱟ ᱨᱟᱡᱮ ᱚᱣᱩᱨ ᱵᱤᱠᱟᱥᱤᱛ ᱨᱟᱡᱚᱥᱛᱷᱟᱱ ᱧᱩᱛᱩᱢᱟᱱ ᱯᱩᱛᱷᱤ ᱫᱚ ᱯᱨᱚᱵᱷᱟᱛ ᱯᱨᱚᱠᱟᱥᱚᱱ ᱦᱚᱛᱮᱛᱮ ᱪᱷᱟᱯᱟ ᱟᱠᱟᱱᱟ ᱾ ᱟᱨ ᱯᱩᱭᱞᱩ ᱨᱮ ᱨᱟᱡᱚᱥᱛᱷᱟᱱ ᱨᱮᱱ ᱯᱚᱱᱚᱛ ᱜᱚᱢᱠᱮ ᱪᱟᱞ ᱦᱩᱭ ᱞᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱛᱷᱚᱠ: ᱨᱟᱡᱚᱥᱛᱷᱟᱱ ᱨᱮᱱ ᱥᱤᱨᱟᱹ ᱢᱚᱱᱛᱨᱤ
ᱪᱤᱛᱛᱚ ᱢᱟᱦᱟᱛᱳ ᱢᱮᱢᱳᱨᱤᱭᱟᱞ ᱠᱚᱞᱮᱡᱽ
ᱪᱤᱛᱛᱚ ᱢᱟᱦᱟᱛᱳ ᱢᱮᱢᱳᱨᱤᱭᱟᱞ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱡᱟᱨᱜᱳ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱒᱐᱑᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱨᱤᱴᱤᱥ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱮᱞᱟᱠᱟ
ᱵᱨᱤᱴᱤᱥ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱮᱞᱟᱠᱟ (BIOT) ᱫᱚ ᱡᱩᱢᱤᱫᱽ ᱠᱤᱝᱰᱚᱢ ᱨᱮᱱᱟᱜ ᱢᱤᱫᱴᱟᱹᱝ ᱵᱨᱤᱴᱤᱥ ᱯᱟᱨᱫᱤᱥᱤ ᱴᱚᱴᱷᱟ ᱢᱮᱱᱟᱜᱼᱟ ᱱᱤᱭᱟᱹ ᱛᱟᱱᱡᱟᱱᱤᱭᱟ ᱟᱨ ᱤᱱᱰᱚᱱᱮᱥᱤᱭᱟ ᱛᱟᱞᱟ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱴᱚᱴᱷᱟ ᱨᱮ ᱪᱟᱜᱚᱥ ᱫᱤᱯᱜᱩᱴ ᱨᱮᱱᱟᱜ ᱮᱭᱟᱭ ᱮᱴᱚᱞ ᱥᱮᱞᱮᱫ ᱟᱠᱟᱱᱟ ᱡᱟᱦᱟᱸ ᱨᱮ ᱑,᱐᱐᱐ ᱠᱷᱚᱱ ᱰᱮᱦᱮᱨ ᱫᱤᱯ ᱢᱮᱱᱟᱜᱼᱟ ᱾ ᱫᱤᱯ ᱟᱹᱰᱤ ᱦᱩᱰᱤᱧ ᱜᱮᱭᱟ ᱾ ᱫᱤᱯ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱓ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱮᱛᱚᱢ ᱫᱤᱯ ᱰᱤᱭᱮᱜᱚ‌ ᱜᱟᱨᱥᱤᱭᱟ ᱠᱟᱱᱟ, ᱒᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱡᱩᱢᱤᱫᱽ ᱠᱤᱝᱰᱚᱢ ᱟᱨ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱟᱜ ᱡᱩᱢᱤᱫᱽ ᱯᱷᱟᱹᱫᱽ ᱥᱩᱵᱤᱫᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱥᱠᱚᱴᱞᱮᱱᱰ
ᱥᱠᱚᱴᱞᱮᱱᱰ (ᱥᱠᱚᱴᱥ: Scotland) ᱫᱚ ᱥᱮᱞᱮᱫ ᱫᱤᱥᱚᱢ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱥᱠᱚᱴᱞᱮᱱᱰ ᱜᱽᱨᱮᱴ‌ ᱵᱨᱤᱴᱮᱱ ᱫᱤᱯ ᱨᱮᱱᱟᱜ ᱮᱛᱚᱢ ᱥᱮᱫ ᱯᱮ ᱦᱟᱹᱴᱤᱧ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱴᱚᱴᱷᱟ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱟᱢᱟᱝᱼᱠᱚᱧᱮ ᱥᱮᱫ ᱤᱝᱞᱮᱱᱰ ᱥᱟᱶ ᱙᱖ ᱢᱟᱭᱤᱞ (᱑᱕᱔ ᱠᱤᱢᱤ) ᱡᱤᱞᱤᱝ ᱥᱤᱢᱟᱹᱱᱟ ᱢᱮᱱᱟᱜᱼᱟ, ᱮᱛᱚᱢ ᱟᱨ ᱯᱟᱪᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ, ᱮᱛᱚᱢᱼᱥᱟᱢᱟᱝ ᱥᱮᱫ ᱮᱛᱚᱢ ᱫᱚᱨᱮᱭᱟ ᱟᱨ ᱠᱚᱧᱮ ᱥᱮᱫ ᱟᱭᱨᱤᱥ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱢᱩᱬᱩᱛ ᱫᱤᱯ ᱥᱟᱶ ᱥᱟᱶ ᱛᱮ ᱥᱠᱚᱴᱞᱮᱱᱰ ᱨᱮ ᱗᱙᱐ ᱜᱚᱴᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱫᱤᱯ ᱢᱮᱱᱟᱜᱼᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱮᱰᱤᱱᱵᱟᱨᱜ ᱠᱟᱱᱟ ᱾
ᱜᱟᱞᱩᱰᱤᱦ ᱨᱮᱞᱣᱮ ᱥᱴᱮᱥᱚᱱ
ᱜᱟᱞᱩᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ ᱵᱷᱤᱛᱤᱨ ᱨᱮ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱟᱞᱩᱰᱤᱦ-ᱢᱟᱦᱩᱞᱤᱭᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ  ᱴᱟᱴᱟᱱᱚᱜᱚᱨ ᱡᱚᱸᱠᱥᱚᱱ ᱠᱷᱚᱱ ᱫᱚ ᱒᱖ ᱠᱤᱞᱚᱢᱤᱴᱚᱨ (᱑᱖ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ
ᱡᱮᱸ ᱡᱮᱸᱠ ᱨᱩᱥᱳ
ᱡᱮᱸ ᱡᱮᱸᱠ ᱨᱩᱥᱳ ᱥᱮ Jean-Jacques_Rousseau(᱒᱘ ᱡᱩᱱ ᱑᱗᱑᱒ – ᱒ ᱡᱩᱞᱟᱭ ᱑᱗᱗᱘) ᱫᱚ ᱯᱷᱚᱨᱟᱥᱤ ᱥᱟᱱᱟᱥᱤ, ᱥᱚᱢᱟᱡᱽᱵᱤᱫᱽ, ᱟᱨ ᱢᱟᱨᱥᱟᱞ ᱦᱚᱨ ᱨᱮᱱ ᱟᱹᱭᱩᱨᱤᱡ ᱠᱟᱱᱟᱭ᱾ ᱨᱩᱥᱳ ᱨᱟᱡᱱᱤᱛᱤ ᱪᱤᱱᱛᱟᱹ ᱨᱮ ᱡᱮᱢᱚᱱ ᱯᱟᱧᱡᱟ ᱢᱮᱱᱟᱜ ᱛᱟᱭᱟ ᱚᱝᱠᱟ ᱜᱮ ᱛᱟᱭᱚᱢ ᱫᱟᱨᱟᱢ ᱱᱮᱥᱱᱟᱞᱤᱡᱚᱢ ᱯᱷᱩᱴᱮᱞ ᱨᱮ ᱦᱚᱸ ᱢᱟᱨᱟᱝ ᱜᱚᱬᱚ ᱢᱮᱱᱟᱜ ᱛᱟᱭᱟ᱾ ᱡᱟᱱᱟᱢ ᱥᱮᱡ ᱛᱮ ᱫᱚ ᱥᱩᱭᱡᱟᱨᱞᱮᱱᱰ ᱨᱮᱱ ᱠᱟᱱᱟᱭ᱾ᱢᱮᱱᱠᱷᱟᱱ ᱯᱷᱚᱨᱟᱥᱤ ᱨᱮᱱ ᱟᱹᱠᱤᱞ ᱞᱟᱲᱟᱣᱱᱟ ᱨᱮᱱ ᱟᱹᱭᱩᱨᱤᱡ ᱠᱟᱱᱟᱭ᱾ ᱚᱱᱟ ᱥᱟᱶ ᱤᱣᱨᱳᱯ ᱨᱮ ᱯᱨᱚᱜᱚᱛᱤ ᱟᱨ ᱜᱚᱱᱚᱛᱚᱱᱛᱨᱚ ᱥᱚᱢᱟᱡᱽ ᱟᱹᱥᱩᱞ ᱨᱮ ᱞᱟᱦᱟ ᱛᱟᱦᱮᱱ ᱦᱚᱲ ᱠᱟᱱᱟᱭ᱾ ᱱᱤᱡᱽ ᱡᱤᱭᱚᱱ ᱠᱟᱛᱷᱟ ᱚᱞ ᱨᱮ ᱱᱟᱣᱟ ᱰᱟᱦᱟᱨᱮ ᱩᱫᱩᱜ ᱟᱠᱟᱫᱟ᱾ ᱩᱱᱤᱭᱟᱜ ᱚᱞ ᱨᱮ subjective ᱦᱩᱫᱤᱥ ᱛᱟᱭᱚᱢ ᱛᱮ ᱦᱮᱜᱮᱞ ᱟᱨ ᱯᱷᱨᱚᱭᱮᱰ ᱨᱮ ᱦᱚᱸ ᱧᱮᱞ ᱛᱤᱭᱟᱹᱜᱚᱜᱼᱟ᱾ ᱩᱱᱤᱭᱟᱜ ᱚᱞ ᱜᱟᱢᱟᱢ ᱠᱚ ᱜᱮᱞ ᱤᱨᱟᱹᱞ ᱥᱮᱨᱢᱟ ᱥᱮᱡ ᱵᱮᱥᱴ ᱥᱮᱞᱟᱨ ᱛᱟᱦᱮ ᱠᱟᱱᱟ᱾ ᱚᱱᱟ ᱥᱟᱶ ᱥᱟᱶᱦᱮᱫ ᱨᱮ ᱦᱚᱸ ᱫᱩᱞᱟᱹᱲ ᱫᱩᱯᱞᱟᱹᱲ ᱮ ᱥᱚᱜᱮ ᱟᱠᱟᱫᱟ᱾ ᱥᱤᱨᱤᱧ ᱜᱟᱵᱟᱱᱤᱭᱟᱹ ᱞᱮᱠᱟ ᱛᱮ ᱦᱚᱸ ᱟᱭᱢᱟ ᱮᱱᱮᱢ ᱢᱮᱱᱟᱜ ᱛᱟᱭᱟ᱾
ᱚᱱᱚᱞ ᱠᱚ
ᱨᱩᱥᱳ ᱟᱭᱢᱟ ᱥᱟᱛᱟᱢ ᱤᱫᱤ ᱠᱟᱛᱮᱜ ᱜᱮᱭ ᱚᱞ ᱟᱠᱟᱫᱟ᱾ ᱚᱱ ᱠᱚ ᱢᱩᱫᱽ ᱨᱮ ᱢᱮᱱᱟᱜᱼᱟ ᱜᱟᱢᱟᱢ, ᱜᱟᱭᱟᱱ, ᱨᱟᱡᱽᱟᱹᱨᱤ, ᱥᱚᱢᱟᱡᱽᱟᱨᱤ,ᱥᱮᱪᱮᱫ, ᱥᱤᱨᱤᱧ, ᱫᱟᱨᱮᱱᱟᱹᱲᱤ ᱥᱮᱪᱮᱫ ᱮᱢᱟᱱ ᱥᱟᱛᱟᱢ ᱠᱚ᱾
ᱥᱟ.ᱠᱷᱭᱟ.ᱛ
Du contrat social (MetaLibri)
ᱡᱩᱨᱟᱭ ᱯᱟᱹᱨᱥᱤ
ᱡᱩᱨᱟᱭ ᱫᱚ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ᱾ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱮᱛᱚᱢ ᱳᱰᱤᱥᱟ ᱨᱮᱭᱟᱜ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾ ᱥᱳᱨᱟ ᱯᱟᱹᱨᱥᱤ ᱥᱟᱶ ᱱᱚᱣᱟ ᱨᱮᱭᱟᱜ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ; ᱡᱚᱨᱡᱽ ᱮᱱᱰᱟᱨᱥᱚᱱ (᱒᱐᱐᱘:᱒᱙᱙) ᱡᱩᱨᱟᱭ ᱫᱚ ᱥᱳᱨᱟ ᱨᱮᱭᱟᱜ ᱜᱮ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮᱭ ᱢᱚᱱᱮ ᱟᱠᱟᱫᱟ᱾ ᱡᱩᱨᱟᱭ ᱫᱚ ᱱᱟᱦᱟᱜ ᱮᱠᱟᱞ ᱜᱮ ᱟᱫᱚᱜ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ᱾
ᱦᱟᱞᱚᱛ
ᱡᱩᱨᱟᱭ ᱫᱚ ᱢᱤᱫ ᱜᱚᱲᱦᱮ ᱤᱱᱴᱟᱨᱞᱚᱠᱤᱝ ᱯᱟᱹᱨᱥᱤ ᱦᱟᱹᱯᱟᱹᱴᱤᱧ ᱨᱮᱭᱟᱜ ᱞᱟᱛᱟᱨ ᱛᱷᱚᱠ ᱨᱮ ᱢᱮᱱᱟᱜᱼᱟ᱾ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮ ᱥᱳᱨᱟ ᱨᱮᱭᱟᱜ ᱮᱴᱟᱜ ᱪᱟᱸᱜᱟ ᱯᱟᱹᱨᱥᱤᱠᱚ ᱠᱷᱚᱱ ᱡᱩᱨᱟᱭ ᱫᱚ ᱠᱚᱢ ᱢᱚᱦᱚᱛᱟᱱ ᱞᱮᱠᱟᱛᱮ ᱧᱮᱞᱚᱜᱚᱜ ᱠᱟᱱᱟ, ᱛᱚᱵᱮ ᱵᱟᱡᱟᱨ ᱴᱚᱴᱷᱟ ᱨᱮ ᱥᱳᱨᱟ ᱯᱟᱹᱨᱥᱤ ᱜᱮ ᱛᱮᱹᱞᱮᱜᱩ ᱟᱨ ᱳᱰᱤᱭᱟ ᱯᱟᱹᱨᱥᱤ ᱠᱷᱚᱱ ᱠᱚᱢ ᱢᱚᱦᱚᱛᱟᱱ ᱞᱮᱠᱟᱛᱮ ᱧᱮᱞᱚᱜ ᱠᱟᱱᱟ᱾ ᱚᱱᱟ ᱠᱷᱟᱹᱛᱤᱨ ᱛᱮᱜᱮ ᱱᱚᱣᱟ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚᱫᱚ ᱫᱟᱨᱟᱭᱠᱟᱱ ᱯᱤᱲᱦᱤ ᱴᱷᱮᱱ ᱵᱟᱝᱠᱚ ᱨᱚᱲᱼᱮᱫ ᱠᱟᱱᱟ, ᱟᱨ ᱱᱚᱝᱠᱟ ᱛᱮᱜᱮ ᱱᱚᱣᱟ ᱫᱚ ᱟᱫᱚᱜ ᱞᱟᱹᱜᱤᱫᱚᱜ ᱠᱟᱱᱟ᱾ ᱟᱫᱚᱢ ᱴᱚᱴᱷᱟ ᱠᱚᱨᱮᱱ ᱥᱟᱶᱛᱟ ᱠᱚ ᱯᱩᱨᱟᱹᱯᱩᱨᱤ ᱡᱩᱨᱟᱭ ᱯᱟᱹᱨᱥᱤ ᱠᱷᱚᱱ ᱴᱚᱴᱷᱟᱠᱤᱭᱟᱹ ᱳᱰᱤᱭᱟ ᱪᱟᱸᱜᱟ ᱯᱟᱹᱨᱥᱤ ᱨᱮᱠᱚ ᱩᱪᱟᱹᱲ ᱩᱛᱟᱹᱨ ᱟᱠᱟᱱᱟ᱾
ᱱᱚᱣᱟ ᱯᱟᱹᱱᱟᱹᱨᱥᱤ ᱟᱱᱟᱴ ᱠᱷᱟᱹᱛᱤᱨ ᱯᱟᱹᱨᱥᱤ ᱨᱮᱭᱟᱜ ᱢᱩᱬ ᱟᱹᱲᱟᱹ ᱠᱚ ᱡᱟᱭᱜᱟ ᱨᱮ ᱳᱰᱤᱭᱟ ᱟᱹᱲᱟᱹ ᱵᱚᱞᱚ ᱦᱮᱡ ᱟᱠᱟᱱᱟ᱾.
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ
ᱧᱩᱛᱩᱢ
{ᱠᱷᱮᱨᱣᱟᱲ ᱜᱟᱫᱮᱞ ᱥᱟᱨᱱᱟ ᱫᱷᱚᱨᱚᱢ ᱥᱟᱱᱛᱟᱲ ᱠᱚᱣᱟᱜ ᱧᱩᱛᱩᱢ}-ᱠᱷᱮᱨᱣᱟᱲ ᱜᱟᱫᱮᱞ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱜᱤᱫᱽᱨᱟᱹᱠᱚᱣᱟᱜ ᱧᱩᱛᱩᱢ ᱫᱚ ᱜᱚᱲᱚᱢ ᱵᱟᱵᱟ, ᱜᱚᱲᱚᱢ ᱟᱭᱳ, ᱢᱟᱢᱚ ᱦᱟᱲᱟᱢ, ᱢᱟᱢᱚ ᱵᱩᱷᱤᱭᱟᱜ ᱧᱩᱛᱩᱢ ᱠᱚ ᱫᱚᱦᱚᱭᱟ ᱾ ᱮᱴᱟᱜ ᱦᱚᱲ ᱞᱮᱠᱟ ᱡᱟᱱᱟᱢ ᱢᱟᱦᱟ, ᱡᱟᱱᱟᱱ ᱪᱟᱸᱫᱚ, ᱡᱟᱱᱟᱱ ᱴᱷᱟᱶ, ᱡᱟᱱᱟᱱ ᱨᱤᱛᱩ, ᱢᱟᱹᱱᱥᱤᱠ ᱵᱚᱝᱜᱟ ᱠᱚᱣᱟᱜ ᱧᱩᱛᱩᱢ ᱫᱚ ᱵᱟᱠᱚ ᱫᱚᱦᱚᱭᱟ ᱾ ᱥᱤᱨᱡᱚᱱ ᱫᱚ ᱦᱟᱯᱲᱟᱢ ᱠᱚᱣᱟᱜ ᱢᱟᱸᱭᱟᱢ ᱛᱚᱸᱜᱮ ᱠᱟᱱᱟ ᱾ ᱧᱩᱛᱩᱢ ᱧᱟᱢ ᱦᱚᱸ ᱟᱠᱚᱣᱟᱜ ᱦᱚᱠ ᱠᱟᱱ ᱛᱟᱠᱚᱣᱟ ᱾ ᱦᱟᱱᱟ ᱱᱷᱟᱶᱟ ᱧᱩᱛᱩᱢ ᱠᱟᱛᱮ ᱮᱴᱟᱜ ᱵᱚᱝᱜᱟᱠᱚ ᱚᱲᱟᱜ ᱵᱷᱤᱛᱟᱹᱨ ᱛᱮ ᱟᱞᱚᱵᱚ ᱥᱟᱸᱵᱟᱣ ᱠᱚᱢᱟ ᱾ ᱪᱮᱫᱟᱜ ᱥᱮ ᱱᱤᱛᱟᱜ ᱦᱚᱲ ᱧᱩᱛᱩᱢ ᱫᱚ ᱡᱟᱦᱟᱸ ᱦᱤᱞᱚᱜ ᱫᱚ ᱵᱚᱝᱜᱟ ᱧᱩᱛᱩᱢᱚᱜᱼᱟ ᱾ ᱦᱟᱯᱮᱱ ᱦᱟ ᱨᱮ ᱚᱲᱟᱜ ᱵᱚᱝᱜᱟᱠᱚ ᱵᱟᱹᱲᱤᱡᱚᱜᱼᱟ ᱾ ᱯᱟᱹᱨᱤᱥ ᱵᱚᱝᱜᱟ, ᱫᱷᱚᱨᱚᱢ ᱵᱚᱝᱜᱟ ᱡᱚᱛᱚᱠᱚ ᱵᱟᱹᱲᱤᱡᱚᱜᱼᱟ ᱾ ᱡᱤᱣᱤ ᱦᱚᱲᱢᱚ ᱚᱲᱟᱜ ᱫᱩᱣᱟᱨ ᱵᱟᱹᱲᱤᱡᱚᱜ ᱡᱚᱠᱷᱟᱜ ᱠᱷᱟᱹᱲᱤ ᱠᱷᱚᱱᱴᱟ ᱨᱮᱦᱚᱸ ᱵᱟᱝ ᱠᱚ ᱯᱟᱱᱛᱮ ᱧᱟᱢᱚᱜᱼᱟ ᱾ ᱤᱠᱷᱟᱹᱱ ᱡᱤᱣᱤ ᱨᱮᱱᱟᱜ ᱡᱚᱞᱚᱱ ᱫᱚ ᱵᱟᱝ ᱥᱟᱦᱟᱜᱼᱟ ᱾ ᱧᱩᱛᱩᱢ ᱠᱷᱚᱱ ᱦᱚᱸ ᱵᱚ ᱴᱷᱤᱠᱟᱹᱜ ᱢᱟ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱟᱱᱟᱵᱚ ᱢᱮᱱᱛᱮ ᱾
ᱢᱚᱦᱟᱵᱤᱨ
ᱢᱚᱜᱟᱵᱷᱤᱨᱟ, ᱵᱚᱨᱫᱷᱚᱢᱟᱱ ᱧᱩᱛᱩᱢ ᱛᱮ ᱩᱯᱨᱩᱢ, ᱯᱮ ᱜᱮᱞ ᱛᱩᱨᱩᱭ ᱛᱤᱨᱛᱷᱟᱝᱠᱚᱨ ᱚᱠᱚᱭ ᱫᱚ ᱡᱚᱭᱱ ᱫᱷᱚᱨᱚᱢᱮ ᱡᱤᱣᱤᱫ ᱨᱩᱣᱟᱹᱲ ᱞᱮᱫᱟ| ᱥᱟᱹᱯᱟᱹᱝᱜᱤᱧ ᱢᱟᱲᱟᱝ ᱵᱚᱭᱰᱤᱠ ᱡᱩᱜᱽ ᱨᱮᱱ ᱛᱟᱭᱚᱢ ᱛᱤᱛᱷᱟᱝᱠᱚᱨ ᱠᱚᱣᱟᱜ ᱫᱷᱚᱨᱢ, ᱪᱟᱹᱨᱪᱟᱹᱬ ᱟᱨ ᱢᱟᱱᱣᱟ ᱜᱩᱱ ᱥᱮᱪᱮᱫ ᱟᱜ ᱠᱚ ᱩᱱᱤ ᱫᱚ ᱞᱟᱹᱭᱩ ᱡᱟᱹᱦᱤᱨ ᱞᱮᱫᱟ| ᱡᱚᱭᱱ ᱫᱷᱚᱨᱚᱢ ᱨᱮᱭᱟᱜ ᱥᱮᱨᱣᱟ ᱞᱮᱠᱟ ᱛᱮ ᱢᱚᱦᱟᱵᱤᱨᱟ ᱫᱚ ᱢᱟᱹᱥᱤ ᱢᱟᱲᱟᱝ ᱛᱩᱨᱩᱭ ᱥᱟᱭᱟᱱᱟᱜ ᱥᱮᱨᱢᱟ ᱠᱚ ᱨᱮ ᱱᱟᱦᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱠᱷᱚᱛᱨᱤᱭᱚ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱫᱚ ᱓᱐ ᱥᱮᱨᱢᱟ ᱩᱢᱮᱨ ᱨᱮ ᱫᱷᱟᱹᱨᱛᱤ ᱨᱮᱭᱟᱜ ᱥᱟᱱᱟᱢ ᱞᱮᱠᱟᱱ ᱞᱚᱵᱽ ᱞᱟᱞᱚᱪ ᱥᱚᱢᱯᱚᱛᱛᱤᱭᱮ ᱵᱟᱹᱜᱤᱭᱟᱫ ᱛᱟᱦᱮᱸᱠᱟᱱᱟ| ᱢᱚᱦᱟᱵᱤᱨᱟ ᱫᱚ ᱑᱒ ᱥᱮᱨᱢᱟ ᱟᱹᱰᱤ ᱠᱟᱹᱴᱷᱤᱱ ᱫᱷᱭᱟᱱ ᱨᱮ ᱢᱚᱜᱚᱱ ᱞᱮᱱᱟ, ᱑᱒ ᱥᱮᱨᱢᱟ ᱛᱟᱭᱚᱢ ᱩᱱᱤ ᱫᱚᱢᱩᱠᱷᱮ ᱧᱟᱢ ᱞᱮᱫᱟ|
ᱡᱤᱭᱚᱱᱤ
ᱡᱚᱭᱱ ᱫᱷᱚᱨᱚᱢ ᱨᱮ ᱢᱤᱫᱴᱮᱱ ᱛᱤᱨᱛᱷᱟᱝᱠᱚᱨ ᱫᱚ ᱢᱤᱫᱴᱮᱱ "ᱛᱤᱨᱛᱷᱟ" ᱵᱟᱵᱟᱱᱫᱷᱟᱣᱤᱡ ᱠᱚ ᱢᱚᱱᱮᱭᱮᱭᱟ|
ᱧᱩᱛᱩᱢ
ᱢᱚᱦᱟᱵᱤᱨᱟ ᱜᱟ ᱦᱩᱰᱤᱧ ᱚᱠᱛᱮ ᱨᱮᱭᱟᱜ ᱧᱩᱛᱩᱢ ᱫᱚ "ᱢᱚᱦᱟᱵᱤᱨ" (ᱚᱠᱚᱭ ᱵᱟᱹᱲᱛᱤᱜ-ᱟ) ᱛᱟᱦᱮᱸᱠᱟᱱ ᱛᱟᱭᱟ| ᱢᱚᱦᱟᱵᱤᱨ ᱟᱜ ᱡᱱᱟᱢ ᱚᱠᱛᱮ ᱨᱟᱡᱚᱥᱴᱷᱤ ᱨᱮ ᱵᱟᱹᱲᱛᱤ ᱥᱟᱶᱟᱸᱭ ᱦᱩᱭ ᱞᱮᱱ ᱛᱮ ᱩᱱᱤᱭᱟᱜ ᱧᱩᱛᱩᱢ ᱫᱚ ᱢᱚᱦᱟᱵᱤᱨ ᱠᱚ ᱫᱚᱦᱚ ᱞᱮᱫᱟ| ᱢᱚᱦᱟᱵᱤᱨ ᱫᱚ ᱦᱩᱰᱤᱧ ᱚᱠᱛᱮ ᱨᱮ ᱵᱤᱨᱵᱟᱱᱴᱟ ᱨᱮᱭᱟᱜ ᱩᱯᱨᱚᱢᱮ ᱮᱢ ᱞᱮᱫᱟ| ᱚᱱᱟ ᱛᱮ ᱩᱱᱤ ᱫᱚ ᱢᱚᱯᱦᱟᱵᱤᱨ ᱢᱮᱱᱛᱮ ᱠᱚ ᱚᱡᱚᱜ ᱵᱟᱦᱟᱞ ᱞᱮᱫᱮᱭᱟ|
ᱫᱤᱞᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱫᱤᱞᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ (ᱢᱟᱨᱮ ᱫᱤᱞᱞᱤ) ᱫᱤᱞᱞᱤ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱢᱟᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱫᱤᱱᱟᱹᱢ ᱦᱤᱞᱚᱜ ᱒᱕᱐ ᱴᱨᱮᱱ ᱥᱴᱮᱥᱚᱱ ᱠᱷᱚᱱ ᱮᱦᱚᱵᱚᱜ ᱟᱨᱵᱟᱝ ᱪᱟᱞᱟᱜᱼᱟ ᱾ ᱱᱚᱣᱟ ᱫᱚ ᱑᱘᱖᱔ ᱥᱟᱞ ᱨᱮ ᱪᱟᱸᱫᱽᱱᱤ ᱪᱷᱚᱠ ᱴᱷᱮᱱ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱛᱤᱥ ᱦᱟᱵᱽᱲᱟ, ᱠᱚᱞᱠᱟᱛᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱴᱨᱮᱱ ᱨᱮᱱᱟᱜ ᱪᱟᱪᱞᱟᱣ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱱᱤᱛᱚᱜ ᱢᱮᱱᱟᱜ ᱵᱷᱚᱵᱚᱱ ᱫᱚ ᱵᱨᱤᱴᱤᱥ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱩᱨ ᱨᱮᱱᱟᱜ ᱞᱟᱞ ᱠᱤᱞᱟ ᱰᱟᱦᱟᱨ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱑᱙᱐᱓ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱢᱤᱫᱴᱟᱹᱝ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱖᱐ ᱥᱮᱨᱢᱟ ᱠᱷᱚᱱ ᱱᱟᱶᱟ ᱫᱤᱞᱞᱤ ᱠᱷᱚᱱ ᱢᱟᱬᱟᱝ ᱟᱜ ᱠᱟᱱᱟ ᱾ ᱪᱟᱸᱫᱽᱱᱤ ᱪᱷᱚᱠ ᱫᱚ ᱫᱤᱞᱞᱤ ᱢᱮᱴᱨᱚ ᱨᱮᱱᱟᱜ ᱥᱴᱮᱥᱚᱱ ᱚᱱᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱥᱴᱮᱥᱚᱱ ᱨᱮᱱᱟᱜ ᱮᱛᱚᱦᱚᱵ ᱫᱚ ᱑᱘᱖᱔ ᱥᱟᱞ ᱨᱮ ᱠᱚᱞᱠᱟᱛᱟ ᱠᱷᱚᱱ ᱢᱤᱫ ᱵᱨᱚᱰ ᱜᱮᱡᱽ ᱴᱨᱮᱱ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱫᱤᱞᱞᱤ ᱠᱷᱚᱱ ᱨᱮᱣᱟᱲᱤ ᱟᱨ ᱢᱟᱬᱟᱝ ᱟᱡᱽᱢᱮᱨ ᱫᱷᱟᱹᱨᱤᱡ ᱢᱤᱴᱚᱨ-ᱜᱮᱡᱽ ᱴᱨᱮᱠ ᱫᱚ ᱑᱘᱗᱓ ᱥᱟᱞ ᱨᱮ ᱨᱟᱡᱽᱯᱩᱛᱟᱱᱟ ᱥᱴᱮᱴ ᱨᱮᱞᱣᱮ ᱦᱚᱛᱮᱛᱮ ᱵᱟᱹᱭᱥᱟᱹᱣ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱢᱤᱴᱚᱨ-ᱜᱮᱡᱽ ᱴᱨᱮᱱ ᱫᱚ ᱑᱘᱗᱖ ᱥᱟᱞ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱥᱴᱮᱥᱚᱱ ᱨᱮᱱᱟᱜ ᱱᱤᱛᱚᱜ ᱢᱮᱱᱟᱜ ᱵᱷᱚᱵᱚᱱ ᱫᱚ ᱑᱙᱐᱐ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱑᱙᱐᱓ ᱥᱟᱞ ᱨᱮ ᱫᱤᱥᱩᱣᱟᱹ ᱠᱚ ᱞᱟᱹᱜᱤᱫ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱒ ᱯᱞᱮᱴᱯᱷᱟᱨᱢ ᱟᱨ ᱑᱐᱐᱐ ᱯᱟᱥᱮᱱᱡᱚᱨ ᱥᱟᱶᱛᱮ ᱮᱦᱚᱵ ᱞᱮᱱ ᱛᱟᱦᱮᱸᱫ, ᱫᱤᱞᱞᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱤᱛᱚᱜ ᱑᱘᱐,᱐᱐᱐ ᱠᱷᱚᱱ ᱰᱮᱦᱮᱨ ᱯᱟᱥᱮᱱᱡᱟᱨᱮ ᱥᱟᱵ ᱠᱚᱣᱟ ᱟᱨ ᱑᱙᱐ ᱴᱨᱮᱱ ᱫᱤᱱᱟᱹᱢ ᱦᱤᱞᱚᱜ ᱥᱴᱮᱥᱚᱱ ᱠᱷᱚᱱ ᱮᱦᱚᱵᱚᱜ, ᱪᱟᱵᱟᱜ ᱟᱨᱵᱟᱝ ᱥᱮᱱᱚᱜᱼᱟ ᱾
᱑᱙᱐᱔ ᱥᱟᱞ ᱨᱮ ᱟᱜᱽᱨᱟ-ᱫᱤᱞᱞᱤ ᱞᱟᱭᱤᱱ ᱡᱷᱤᱡ ᱮᱱᱟ ᱾ ᱫᱤᱞᱞᱤ ᱫᱚ ᱟᱫᱚ ᱛᱩᱨᱩᱭ ᱨᱮᱞ ᱦᱚᱨᱟ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ, ᱠᱚᱧᱮ-ᱯᱟᱪᱮ ᱨᱮᱞᱣᱮ ᱟᱨ ᱚᱣᱚᱫᱷ ᱟᱨ ᱨᱚᱦᱤᱞᱠᱷᱚᱸᱰ ᱨᱮᱞᱣᱮ ᱫᱚ ᱡᱚᱢᱩᱱᱟ ᱜᱟᱰᱟ ᱯᱟᱨᱚᱢ ᱠᱟᱛᱮ ᱜᱟᱡᱤᱭᱟᱵᱟᱫᱽ ᱠᱷᱚᱱ ᱵᱚᱞᱚ ᱮᱱᱟ ᱾ ᱫᱤᱞᱞᱤ - ᱯᱟᱱᱤᱯᱟᱴ - ᱚᱢᱵᱟᱞᱟ ᱠᱚᱱᱴᱮᱱᱢᱮᱱᱴ - ᱠᱟᱞᱠᱟ ᱨᱮᱞᱣᱮ ᱫᱚ ᱫᱤᱞᱞᱤ ᱠᱷᱚᱱ ᱠᱚᱧᱮ ᱥᱮᱫ ᱪᱟᱞᱟᱜ ᱠᱟᱱ ᱛᱟᱦᱮᱸᱫ, ᱟᱨ ᱨᱟᱡᱽᱯᱩᱛᱟᱱᱟ-ᱢᱟᱞᱣᱟ ᱨᱮᱞᱣᱮ ᱫᱚ ᱜᱩᱲᱜᱟᱶ ᱟᱨ ᱨᱮᱣᱟᱲᱤ ᱡᱚᱸᱠᱥᱚᱱ ᱥᱮᱦᱮᱫ ᱨᱮ ᱠᱟᱹᱡ ᱥᱟ:ᱜᱤᱧ ᱨᱮ ᱫᱤᱞᱞᱤ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾
ᱢᱟᱨᱮ ᱫᱤᱞᱞᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱩᱨ ᱨᱮᱱᱟᱜ ᱱᱟᱜᱟᱢ ᱫᱚ ᱟᱨᱟᱜ ᱠᱤᱞᱟ ᱨᱮᱱᱟᱜ ᱫᱟᱲᱮ ᱮᱢᱚᱜ ᱞᱟᱹᱜᱤᱫ ᱛᱮ ᱟᱨᱟᱜ ᱫᱷᱤᱨᱤ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱥᱴᱮᱥᱚᱱ ᱨᱮᱱᱟᱜ ᱵᱷᱚᱵᱚᱱ ᱨᱮ ᱛᱩᱨᱩᱭ ᱠᱞᱚᱠ ᱴᱟᱣᱟᱨ ᱛᱟᱦᱮᱸ ᱠᱟᱱᱟ ᱟᱨ ᱴᱟᱣᱟᱨ ᱔ ᱫᱚ ᱱᱤᱛᱚᱜ ᱦᱚᱸ ᱫᱟᱜ ᱴᱟᱸᱠᱤ ᱞᱮᱠᱟᱛᱮ ᱵᱮᱵᱷᱟᱨ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱤᱞᱞᱤ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱫᱤᱞᱞᱤ ᱨᱮᱞᱣᱮ ᱦᱟᱹᱴᱤᱧ
ᱜᱳᱵᱤᱱᱫᱩᱰᱩ ᱟᱱᱫᱳᱨᱤᱵᱷᱟᱰᱞᱮ
ᱜᱳᱵᱤᱱᱫᱩᱰᱩ ᱟᱱᱫᱳᱨᱤᱵᱷᱟᱰᱮᱞᱮ ᱫᱚ ᱒᱐᱑᱔ ᱥᱟᱞ ᱨᱮ ᱱᱟᱜ ᱛᱮᱞᱩᱜᱩ ᱯᱷᱤᱞᱢ ᱠᱟᱱᱟ ᱾ᱠᱷᱟᱴᱚᱛᱮGAV ᱧᱩᱛᱩᱢ ᱛᱮᱦᱚᱸ ᱠᱚ ᱵᱟᱰᱟᱭᱟ ᱾ ᱱᱚᱶᱟ ᱢᱤᱫ ᱟᱠᱥᱚᱱ ᱟᱨ ᱰᱨᱟᱢᱟ ᱯᱷᱤᱞᱢ ᱠᱟᱱᱟ ᱾ ᱱᱚᱶᱟ ᱨᱤᱱᱤᱡ ᱠᱟᱹᱦᱟᱹᱱᱤ ᱚᱱᱚᱞᱤᱭᱟᱹ ᱟᱨ ᱫᱤᱥᱟᱹ ᱩᱫᱩᱜᱤᱡ ᱠᱤᱱ ᱦᱩᱭᱩᱜ ᱠᱟᱱᱟ ᱠᱨᱤᱥᱱᱟ ᱵᱷᱟᱢᱥᱤ, ᱯᱚᱨᱚᱢᱮᱥᱣᱚᱨᱚ ᱟᱨᱴ ᱯᱨᱚᱰᱚᱠᱥᱚᱱ ᱵᱟᱠᱷᱨᱟ ᱱᱚᱣᱟ ᱯᱦᱤᱞᱢ ᱵᱟᱱᱫᱞᱟ ᱜᱚᱬᱮᱥᱛᱤᱠᱤᱱ ᱠᱤᱱ ᱵᱮᱱᱟᱣ ᱟᱠᱟᱫᱼᱟ ᱾ ᱱᱚᱶᱟ ᱯᱷᱤᱞᱢ ᱨᱮ  ᱨᱟᱢ ᱪᱚᱨᱚᱱ, ᱢᱮᱠᱟ ᱥᱨᱤᱠᱟᱱᱛᱷ, ᱠᱟᱡᱚᱞ ᱚᱜᱚᱨᱣᱟᱞ ᱟᱨ ᱠᱚᱢᱚᱞᱤᱱᱤ ᱢᱩᱠᱷᱚᱨᱡᱤ ᱮᱢᱟᱱ ᱟᱹᱠᱩᱣᱟᱹᱱ ᱨᱩᱞ ᱠᱚ ᱯᱟᱴ ᱟᱠᱟᱫᱼᱟ ᱟᱨ ᱯᱨᱚᱠᱟᱥ ᱨᱟᱡᱽ, ᱡᱚᱭᱚᱥᱩᱫᱷᱟ, ᱨᱚᱦᱢᱟᱱ ᱟᱨ ᱟᱫᱚᱨᱥ ᱵᱟᱞᱟᱠᱨᱤᱥᱱᱟᱱ ᱥᱚᱦᱚᱫ ᱨᱩᱞ ᱞᱮᱠᱟᱛᱮ ᱠᱚ ᱯᱟᱴ ᱞᱮᱫᱼᱟ ᱾ ᱭᱩᱵᱷᱟᱱ ᱥᱚᱸᱠᱚᱨ ᱨᱮᱰᱤ ᱱᱚᱶᱟ ᱯᱷᱤᱞᱢ ᱨᱮᱱᱟᱜ ᱥᱟᱶᱰ ᱴᱨᱟᱠ ᱮ ᱵᱮᱱᱟᱣ ᱞᱮᱫᱼᱟ ᱟᱨ ᱥᱚᱢᱤᱨ ᱨᱮᱰᱤ ᱥᱤᱱᱮᱢᱟᱚᱴᱚᱜᱴᱟᱯᱷᱚᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱼᱟᱭ ᱾
ᱱᱚᱶᱟ ᱯᱷᱤᱞᱢ ᱱᱟᱥᱮᱱᱟᱜ ᱑᱙᱙᱑ ᱨᱮᱱᱟᱜ ᱠᱨᱟᱱᱛᱷᱤ ᱠᱩᱢᱟᱨ ᱫᱤᱥᱟᱹ ᱩᱫᱩᱜ ᱛᱮ ᱵᱮᱱᱟᱣ ᱞᱮᱱ ᱛᱮᱞᱩᱜᱩ ᱯᱷᱤᱞᱢ ᱥᱤᱛᱚᱨᱚᱢᱚᱭᱭᱟ ᱜᱚᱨᱤ ᱢᱟᱱᱟᱵᱷᱟᱨᱟᱞᱩ ᱞᱮᱱᱟ ᱵᱮᱱᱟᱣ ᱟᱠᱟᱱᱟ ᱾ ᱜᱳᱵᱤᱱᱫᱩᱰᱩ ᱟᱱᱫᱳᱨᱤᱵᱷᱟᱰᱮᱞᱮ  ᱟᱡᱟᱜ ᱠᱟᱹᱦᱱᱤ ᱨᱮ ᱚᱵᱷᱤᱨᱟᱢ ᱧᱩᱛᱩᱢᱟᱱ ᱢᱤᱫ ᱮᱱ ᱟᱨ ᱟᱭᱤ ᱠᱚᱲᱟ ᱡᱟᱦᱟᱸᱭ ᱟᱡ ᱟᱡᱟᱜ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱜᱚᱲᱚᱢ ᱦᱟᱲᱟᱢ ᱚᱲᱟᱜ ᱪᱟᱥ ᱨᱮᱱᱟᱜ ᱯᱟᱹᱴᱷᱩᱣᱟᱹ ᱞᱮᱠᱟᱛᱮ ᱥᱮᱪᱮᱫᱚᱜ ᱮ ᱥᱮᱴᱮᱨᱚᱜ ᱠᱟᱱᱟ ᱾ ᱚᱥᱚᱞ ᱠᱟᱛᱷᱟ ᱦᱩᱭᱩᱜ ᱠᱟᱱᱟ ᱟᱡ ᱵᱟᱞᱟᱨᱟᱡᱩ ᱟᱨ ᱟᱡ ᱟᱯᱟᱛ ᱪᱚᱱᱫᱨᱚᱥᱮᱠᱷᱚᱨ ᱨᱟᱳ ᱛᱤᱠᱤᱱᱟᱜ ᱠᱟᱛᱷᱟ ᱥᱟᱢᱴᱟᱣ ᱞᱟᱹᱜᱤᱫ ᱮ ᱦᱮᱡ ᱟᱠᱟᱱᱟ ᱾ ᱪᱚᱱᱫᱨᱚ ᱥᱮᱜᱷᱚᱨ ᱭᱩ ᱮᱥ ᱮ ᱪᱟᱞᱟᱣᱮᱱᱟ ᱟᱨ ᱵᱟᱞᱟᱨᱟᱡᱩ ᱚᱲᱟᱜ ᱥᱩᱨ ᱨᱤᱱ ᱦᱚᱲ ᱠᱚ ᱞᱟᱹᱜᱤᱫ ᱦᱚᱥᱯᱤᱴᱟᱞ ᱮ ᱵᱮᱨᱮᱫ ᱠᱮᱫᱼᱟᱭ ᱾ ᱢᱩᱪᱟᱹᱫ ᱨᱮ ᱚᱵᱷᱤᱨᱟᱢᱟᱜ ᱜᱷᱟᱨᱚᱸᱡ ᱨᱮ ᱡᱤᱛᱠᱟᱹᱨᱚᱜ ᱠᱟᱱᱟᱭ, ᱟᱨ ᱵᱟᱞᱟᱨᱟᱡᱩ ᱦᱚᱸ ᱚᱵᱷᱤᱨᱟᱢᱼᱟ ᱠᱩᱨᱩᱢᱩᱴᱩ ᱯᱟᱹᱪᱷᱞᱟᱹ ᱨᱮᱱᱟᱜ ᱥᱟᱹᱨᱤ ᱠᱟᱛᱷᱟᱭ ᱵᱩᱡᱷᱟᱹᱣ ᱠᱮᱫᱼᱟ ᱾
ᱱᱚᱶᱟ ᱯᱷᱤᱞᱢ ᱧᱩᱛᱩᱢ ᱖ ᱯᱷᱮᱵᱨᱩᱣᱟᱨᱭ ᱒᱐᱑᱔ ᱨᱮ ᱥᱚᱫᱚᱨ ᱞᱮᱱᱟ ᱾ ᱚᱱᱟ ᱦᱤᱞᱚᱜ ᱠᱷᱚᱱ ᱜᱮ ᱱᱚᱶᱟ ᱨᱮᱱᱟᱜ ᱥᱩᱴᱤᱝ ᱦᱚᱸ ᱮᱛᱚᱦᱚᱵ ᱞᱮᱱᱟ ᱟᱨ ᱒᱒ ᱥᱮᱯᱴᱮᱢᱵᱚᱨ ᱒᱐᱑᱔ ᱨᱮ ᱢᱩᱪᱟᱹᱫ ᱞᱮᱱᱟ ᱾ ᱯᱷᱤᱞᱢ ᱨᱮᱱᱟᱜ ᱵᱟᱹᱲᱛᱤ ᱵᱷᱟᱜ ᱥᱤᱧᱚᱛ ᱨᱮᱱᱟᱜ ᱦᱟᱭᱫᱨᱟᱵᱟᱫᱽ, ᱨᱟᱢᱮᱥᱣᱚᱨᱚᱢ, ᱱᱟᱜᱮᱨᱠᱚᱭᱮᱞ, ᱠᱚᱱᱭᱟᱠᱢᱟᱨᱤ, ᱯᱳᱞᱟᱪᱤ ᱟᱨ ᱠᱚᱨᱟᱭᱠᱩᱰᱤ ᱮᱢᱟᱱ ᱴᱷᱟᱶ ᱠᱚᱨᱮ ᱥᱩᱴᱤᱝ ᱞᱮᱱᱟ ᱾ ᱥᱟᱶᱛᱮ ᱛᱤᱱᱟᱹᱜ ᱞᱟᱹᱠᱛᱤᱭᱟᱱ ᱥᱤᱱ ᱠᱚ ᱞᱚᱱᱰᱚᱱ ᱟᱨ ᱡᱳᱨᱰᱟᱱ ᱨᱮ ᱥᱩᱴᱤᱝ ᱟᱠᱟᱱᱟ ᱾ᱡᱮᱜᱮᱛ ᱡᱟᱠ ᱨᱮ ᱱᱚᱶᱟ ᱯᱷᱤᱞᱤᱢ ᱑ ᱚᱠᱴᱳᱵᱚᱨ ᱒᱐᱑᱔ ᱨᱮ ᱨᱤᱞᱤᱡ ᱞᱮᱱᱟ ᱟᱨ ᱥᱟᱱᱟᱢ ᱨᱚᱨᱚᱲᱤᱭᱟᱹ ᱧᱮᱧᱮᱞᱤᱭᱟᱹ ᱴᱷᱮᱫ ᱠᱷᱚᱱ ᱥᱚᱨᱮᱥ ᱥᱟᱨᱦᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱯᱷᱤᱞᱢ ᱒᱐᱑᱔ ᱨᱮ ᱡᱷᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱮᱯᱟᱨ ᱟᱠᱟᱫ ᱛᱮᱞᱩᱜᱩ ᱯᱷᱤᱞᱢ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱯᱷᱤᱞᱢ ᱦᱤᱱᱫᱤ ᱥᱟᱶ ᱛᱮ ᱢᱟᱞᱟᱭᱟᱞᱚᱢ ᱟᱨ ᱛᱟᱢᱤᱞ ᱯᱟᱹᱨᱤᱥ ᱛᱮ ᱭᱮᱵᱷᱟᱰᱩ ᱒, ᱮᱠᱚᱞᱚᱵᱭᱚ ᱟᱨ ᱨᱟᱢ ᱞᱤᱞᱟ ᱧᱩᱛᱩᱢ ᱛᱮ ᱰᱚᱵᱤᱝ ᱟᱠᱟᱱᱟ ᱾
ᱟᱫᱤᱞᱟᱵᱟᱫᱽ
ᱟᱫᱤᱞᱟᱵᱟᱫᱽ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱭᱟ ᱾ ᱛᱮᱞᱩᱜᱩ, ᱢᱟᱨᱟᱴᱷᱤ ᱟᱨ ᱩᱨᱫᱩ ᱟᱫᱤᱞᱟᱵᱟᱫᱽ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱟᱫᱤᱞᱟᱵᱟᱫᱽ ᱫᱚ ᱛᱩᱞᱟᱹᱢ ᱪᱟᱥ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱟᱫᱤᱞᱟᱵᱟᱫᱽ ᱫᱚ "ᱯᱩᱸᱰ ᱥᱚᱱᱟ ᱥᱚᱦᱚᱨ" ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱓᱐᱔ ᱠᱤᱞᱚᱢᱤᱴᱚᱨ (᱑᱘᱙ ᱢᱟᱹᱭᱤᱞ) ᱥᱟᱺᱜᱤᱧᱟ, ᱱᱤᱡᱟᱢᱟᱵᱟᱫᱽ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ (᱙᱓ ᱢᱟᱹᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱫᱤᱞᱟᱵᱟᱫᱽ ᱫᱚ "ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱠᱚ ᱢᱮᱛᱟᱜᱼᱟ ᱾
ᱯᱟᱹᱨᱥᱤ
ᱟᱫᱤᱞᱟᱵᱟᱫᱽ (ᱟᱭᱳ ᱟᱲᱟᱝ ᱞᱮᱠᱟᱛᱮ ᱔᱕%) ᱨᱮ ᱛᱮᱞᱩᱜᱩ ᱰᱮᱦᱮᱨ ᱛᱮᱫ ᱨᱚᱨᱚᱲ ᱯᱟᱹᱨᱥᱤ ᱠᱟᱱᱟ ᱾ ᱢᱚᱦᱟᱨᱟᱥᱴᱨᱚ ᱥᱟᱶ ᱚᱛᱱᱚᱜ ᱥᱩᱨ ᱤᱫᱤ ᱛᱮ, ᱢᱟᱨᱟᱴᱷᱤ ᱦᱚᱸ ᱚᱥᱟᱨ ᱞᱮᱠᱟᱛᱮ ᱨᱚᱲ ᱟᱨ ᱵᱩᱡᱷᱟᱹᱜ ᱟᱠᱚ (ᱟᱭᱳ ᱟᱲᱟᱝ ᱞᱮᱠᱟᱛᱮ ᱑᱒.᱕%) ᱾ ᱱᱚᱸᱰᱮ ᱨᱚᱨᱚᱲ ᱞᱟᱹᱜᱤᱫ ᱮᱢᱟᱱ ᱯᱟᱹᱨᱥᱤ ᱩᱨᱫᱩ ᱟᱨ ᱜᱚᱸᱰᱤ ᱠᱚ ᱢᱮᱱᱟᱜ ᱟᱠᱟᱱᱟ ᱾
ᱚᱛᱱᱚᱜ
ᱟᱫᱤᱞᱟᱵᱟᱫᱽ ᱨᱮᱱᱟᱜ ᱩᱥᱩᱞ ᱒᱖᱔ ᱢᱤᱴᱚᱨ (᱘᱖᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱟᱡᱟᱜ ᱥᱤᱢᱟᱹ ᱫᱚ ᱮᱛᱚᱢ ᱨᱮ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱱᱤᱡᱟᱢᱟᱵᱟᱫᱽ ᱟᱨ ᱠᱟᱨᱤᱢᱱᱚᱜᱚᱨ ᱦᱚᱱᱚᱛ ᱥᱟᱶ, ᱥᱟᱢᱟᱝ ᱨᱮ ᱚᱥᱟᱯᱷᱟᱵᱟᱫᱽ ᱦᱚᱱᱚᱛ, ᱯᱟᱪᱮ ᱨᱮ ᱱᱟᱱᱫᱮᱰ ᱦᱚᱱᱚᱛ ᱟᱨ ᱠᱚᱧᱮ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱭᱟᱵᱚᱛᱢᱟᱞ ᱟᱨ ᱪᱟᱸᱫᱽᱨᱟ ᱯᱩᱨ ᱦᱚᱱᱚᱛ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱫᱤᱞᱟᱵᱟᱫᱽ ᱨᱤᱱ ᱦᱚᱲ ᱮᱞ 117,167 ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ 59,448 ᱜᱟᱱ ᱢᱮᱱᱟᱜ ᱠᱚᱣᱟ, ᱠᱩᱲᱤ ᱦᱚᱲ ᱠᱚᱣᱟᱜ ᱮᱞ 57,719 ᱟᱨ ᱑᱒,᱙᱙᱓ ᱦᱚᱲ ᱮᱞ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱔᱓.᱔᱕% ᱢᱮᱱᱟᱜᱼᱟ, ᱚᱸᱰᱮ ᱕᱔,᱒᱕᱙ ᱥᱮᱪᱮᱫ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱤᱱ ᱥᱚᱦᱨᱤ ᱜᱩᱴ ᱦᱚᱲ ᱮᱞ ᱑᱓᱙,᱓᱘᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱒᱒,᱒᱑᱖ ᱞᱮᱠᱟᱛᱮ ᱱᱩᱠᱩ ᱵᱟᱪᱷᱚᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ, ᱫᱟᱥᱱᱟᱯᱩᱨ ᱨᱤᱱ ᱦᱚᱲ ᱮᱞ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱟᱫᱤᱞᱟᱵᱟᱫᱽ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱟᱭᱫᱨᱟᱵᱟᱫᱽ ᱟᱫᱤᱞᱟᱵᱟᱫᱽ ᱠᱷᱚᱱ ᱓᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱟᱫᱤᱞᱟᱵᱟᱫᱽ ᱠᱷᱚᱱ ᱱᱟᱜᱽᱯᱩᱨ ᱑᱙᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱴᱤᱮᱥᱟᱨᱴᱤᱥᱤ ᱫᱚ ᱟᱫᱤᱞᱟᱵᱟᱫᱽ ᱠᱷᱚᱱ ᱦᱟᱭᱫᱨᱟᱵᱟᱫᱽ, ᱣᱟᱨᱚᱝᱜᱟᱞ, ᱱᱟᱜᱽᱯᱩᱨ, ᱱᱤᱡᱟᱢᱟᱵᱟᱫᱽ, ᱠᱚᱨᱤᱢᱱᱚᱜᱚᱨ, ᱠᱷᱚᱢᱢᱚᱢ, ᱜᱩᱸᱴᱩᱨ, ᱵᱤᱥᱟᱠᱷᱟᱯᱟᱴᱱᱟᱢ, ᱵᱚᱥᱨᱟ, ᱱᱤᱨᱢᱚᱞ, ᱢᱟᱱᱪᱮᱨᱤᱭᱚᱞ, ᱵᱟᱸᱥᱣᱟᱰᱟ, ᱵᱷᱟᱸᱭᱥᱟ ᱟᱨ ᱪᱚᱸᱫᱽᱨᱚᱯᱩᱨ ᱞᱮᱠᱟᱱ ᱵᱷᱤᱱᱟᱹ ᱵᱷᱤᱱᱟᱹ ᱴᱷᱟᱶ ᱞᱟᱹᱜᱤᱫ ᱵᱟᱥ ᱪᱟᱪᱞᱟᱣ ᱢᱮᱱᱟᱜᱼᱟ ᱾
ᱟᱫᱤᱞᱟᱵᱟᱫᱽ ᱨᱮ ᱮᱛᱚᱢ ᱛᱟᱞᱢᱟ ᱨᱮᱞᱣᱮ (SCR) ᱨᱮᱱᱟᱜ ᱱᱟᱱᱫᱮᱰ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱢᱩᱫᱽᱠᱷᱮᱲ-ᱢᱟᱡᱽᱨᱤ ᱠᱷᱚᱸᱰ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱵᱷᱤᱡᱚᱭᱟᱞᱚᱠᱥᱢᱤ ᱱᱚᱵᱷᱚᱱᱤᱛᱷᱟᱠᱨᱤᱥᱱᱚᱱ
ᱢᱚᱫᱩᱨᱟᱭ ᱠᱟᱢᱨᱟᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱚᱲ ᱥᱮᱨᱮᱧ ᱟᱨ ᱞᱟᱠᱪᱟᱨ ᱪᱟᱸᱜᱟ ᱠᱷᱚᱱ ᱡᱤᱨᱟᱹᱣ ᱮᱱ ᱛᱟᱭᱚᱢ ᱟᱹᱠᱤᱱ ᱵᱩᱰᱷᱟᱹ ᱵᱩᱰᱷᱤ ᱦᱚᱲ ᱥᱮᱨᱮᱧ ᱮᱱᱮᱡ ᱟᱨ ᱞᱟᱠᱪᱟᱨ ᱪᱮᱛᱟᱱ ᱨᱮ ᱟᱹᱠᱤᱱᱟᱜ ᱯᱚᱲᱦᱚᱱ ᱠᱩᱨᱩᱢᱩᱴᱩ ᱛᱚᱸᱜᱮ ᱨᱮᱜᱮ ᱠᱤᱱ ᱫᱚᱦᱚ ᱠᱮᱫᱟ ᱾ ᱟᱹᱠᱤᱱ ᱨᱤᱱ ᱴᱨᱩᱯ ᱥᱟᱶ ᱡᱮᱜᱮᱛ ᱡᱟᱠ ᱨᱮ ᱡᱟᱦᱟᱸᱨᱮ ᱡᱟᱦᱟᱸᱨᱮ ᱛᱟᱢᱤᱞ ᱮᱱᱮᱡ ᱥᱮᱨᱮᱧ ᱨᱮᱱᱟᱜ ᱜᱚᱨᱚᱡ ᱫᱩᱞᱟᱹᱲ ᱧᱟᱢ ᱮᱱᱟ ᱚᱱᱰᱮ ᱚᱱᱰᱮ ᱟᱠᱚ ᱟᱠᱚᱣᱟᱜ ᱛᱟᱢᱤᱞ ᱮᱱᱮᱡ ᱥᱮᱨᱮᱧ ᱠᱚ ᱥᱚᱫᱚᱨ ᱠᱮᱫᱟ ᱾ᱟᱹᱠᱤᱱ ᱡᱚᱲ ᱛᱮ ᱟᱹᱰᱤᱜᱟᱱ ᱛᱟᱢᱤᱞ ᱦᱚᱲ ᱥᱮᱨᱮᱧ ᱨᱮᱱᱟᱜ ᱴᱷᱟᱹᱣᱠᱟᱹ ᱟᱞᱵᱚᱢ ᱠᱤᱱ ᱥᱟᱯᱲᱟᱣ ᱥᱚᱫᱚᱨ ᱞᱮᱫ-ᱟ ᱾ᱟᱹᱠᱤᱱ ᱑᱐᱐᱐᱐ ᱠᱷᱚᱱ ᱡᱟᱹᱥᱛᱤ ᱴᱷᱟᱣᱠᱟᱹ ᱥᱚᱲ ᱥᱮᱨᱮᱧ ᱨᱮᱱᱟᱜ ᱟᱸᱡᱚᱢ ᱠᱮᱥᱮᱴ ᱠᱤᱱ ᱨᱚᱠᱚᱨᱰ ᱟᱠᱟᱫ-ᱟ ᱾ ᱚᱱᱟ ᱥᱟᱶ ᱱᱤᱛᱚᱜ ᱫᱚ ᱛᱟᱢᱤᱞ ᱦᱚᱲ ᱥᱮᱨᱮᱧ ᱨᱮᱱᱟᱜ ᱨᱚᱱᱚᱲ ᱟᱨ ᱜᱟᱭᱤᱰ ᱥᱟᱯᱲᱟᱣ ᱨᱮᱠᱤᱱ ᱪᱷᱩᱴᱟᱹᱣ ᱟᱠᱟᱱᱟ ᱾ ᱟᱹᱠᱤᱱ ᱛᱟᱢᱤᱞ ᱞᱟᱠᱪᱟᱨ ᱮᱱᱮᱡ ᱥᱮᱨᱮᱧ ᱨᱮᱱᱟᱜ ᱢᱤᱫ ᱮᱱᱥᱟᱭᱠᱞᱳᱯᱮᱰᱤᱭᱟ ᱦᱚᱸ ᱥᱟᱯᱲᱟᱣ ᱞᱟᱹᱜᱤᱫ ᱠᱤᱱ ᱵᱤᱪᱟᱹᱨ ᱟᱠᱟᱫᱟ ᱾ ᱰᱚᱹ ᱵᱷᱤᱡᱚᱭᱟᱞᱚᱠᱥᱢᱤ ᱱᱚᱵᱷᱚᱱᱤᱛᱷᱟᱠᱨᱤᱥᱱᱚᱱ ᱒᱓ ᱜᱚᱴᱟᱝ ᱚᱱᱚᱞ ᱦᱚᱲ ᱞᱟᱠᱪᱟᱨ ᱤᱫᱤᱭᱟᱛᱮᱫ ᱮ ᱯᱟᱨᱥᱟᱞ ᱟᱠᱟᱫ-ᱟ ᱾ ᱦᱚᱲ ᱮᱱᱮᱡ ᱥᱮᱨᱮᱧ ᱵᱟᱵᱚᱫᱛᱮ ᱯᱮ ᱜᱮᱞ ᱜᱟᱞᱚᱪ ᱛᱟᱭ ᱨᱮᱰᱤᱭᱳ ᱨᱮ ᱢᱮᱱᱟᱜ ᱛᱟᱭᱟ ᱾ ᱱᱤᱭᱟᱹᱠᱚ ᱥᱟᱛᱟᱢ ᱨᱮᱜᱮ ᱟᱠᱤᱱ ᱡᱩᱨᱤ ᱡᱤᱛᱟᱹ ᱵᱷᱤᱡᱚᱭᱟᱞᱚᱠᱥᱢᱤ ᱱᱚᱵᱷᱚᱱᱤᱛᱷᱟᱠᱨᱤᱥᱱᱚᱱ ᱟᱨ ᱰᱚᱹ ᱱᱚᱵᱷᱚᱱᱤᱛᱷᱟᱠᱨᱤᱥᱱᱚᱱ ᱜᱮ ᱢᱤᱫ ᱯᱚᱛᱚᱵ ᱠᱤᱱ ᱚᱞ ᱯᱟᱨᱥᱟᱞ ᱟᱠᱟᱫ-ᱟ ᱾ ᱦᱚᱲ ᱥᱮᱨᱮᱧ ᱞᱟᱹᱜᱤᱫ ᱟᱹᱰᱤᱜᱟᱱ ᱢᱟᱱ ᱟᱨ ᱥᱤᱨᱯᱟᱹ ᱦᱚᱸᱠᱤᱱ ᱧᱟᱢ ᱟᱠᱟᱫ-ᱟ ᱾
ᱰᱚᱹ ᱵᱷᱤᱡᱚᱭᱟᱞᱚᱠᱥᱢᱤ ᱱᱚᱵᱷᱚᱱᱤᱛᱷᱟᱠᱨᱤᱥᱱᱚᱱ ᱒᱐᱑᱘ ᱥᱟᱞ ᱨᱮ ᱯᱚᱫᱽᱢᱚᱥᱨᱤ ᱥᱤᱨᱯᱟᱹᱭ ᱧᱟᱢ ᱟᱠᱟᱫ-ᱟ ᱾
ᱵᱟᱱᱤ
ᱵᱟᱱᱤ ᱵᱟᱥᱩ ᱥᱤᱧᱚᱛ ᱨᱤᱱᱤᱡ ᱚᱱᱚᱞᱤᱭᱟ. ᱡᱟᱱᱟᱢ ᱒᱖ ᱯᱷᱟᱜᱩᱱ ᱑᱓᱔᱖ ᱵᱚᱝᱜᱟᱵᱫᱚ/᱑᱑ ᱢᱟᱨᱪ,᱑᱙᱓᱙ ᱾ᱥᱤᱧᱚᱛ ᱨᱤᱱᱤᱡ ᱢᱤᱫ ᱚᱱᱚᱞᱤᱭᱟ. ᱩᱯᱳᱱᱟᱭᱥ,ᱯᱚᱨᱵᱚᱱᱫᱷᱚ,ᱚᱱᱬᱦᱮ ᱚᱱᱚᱞᱤᱭᱟ. ᱚᱞ ᱦᱚᱸᱭ ᱚᱞ ᱩᱪᱟᱲᱟ᱾ ᱟᱭᱢᱟ ᱥᱤᱨᱯᱟ.বাণী বসু (জন্ম ২৬ ফাল্গুন, ১৩৪৬ বঙ্গাব্দ/১১ই মার্চ, ১৯৩৯ খ্রীষ্টাব্দ) একজন বর্তমান ভারতীয় বাঙালি লেখিকা - উপন্যাস, প্রবন্ধ, কবিতা লেখেন, অনুবাদও করেন। একাধিক সাহিত্য পুরস্কার ও সম্মানে ভূষিতা বাণী বসু আশির দশক থেকেই সাড়া জাগানো জনপ্রিয়তার অধিকারিণী। তিনি বিজয় কৃষ্ণ গার্লস কলেজের ইংরেজি সাহিত্যের অধ্যাপিকা ছিলেন।
ᱢᱟᱱᱩᱥᱤ ᱪᱷᱤᱞᱞᱚᱨ
ᱢᱟᱱᱩᱥᱤ ᱪᱷᱤᱞᱞᱚᱨ  (ᱡᱟᱱᱟᱢ : ᱑᱔ ᱢᱮ ᱑᱙᱙᱗ ᱥᱟ.ᱦᱤᱛ) ᱫᱚ ᱢᱤᱫ ᱥᱤᱧᱚᱛᱤᱭᱟ. ᱢᱚᱰᱮᱞ ᱟᱨ ᱟᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱑᱗ ᱥᱟᱞᱨᱮ "ᱢᱤᱥ ᱣᱟᱞᱰ" ᱡᱤᱛᱠᱟ.ᱨᱤᱭᱟ ᱦᱩᱭ ᱞᱮᱱᱟ ᱾ ᱒᱐᱑᱗ ᱥᱟᱞᱨᱮ ᱟᱡᱫᱚ "ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ" ᱨᱮ ᱦᱚᱨᱤᱭᱟᱬᱟ ᱯᱚᱱᱚᱛ ᱯᱟᱦᱴᱟ ᱠᱷᱚᱱ ᱯᱟᱨᱴᱤᱥᱤᱯᱮᱴ ᱞᱮᱫᱟᱭ ᱥᱟᱶᱛᱮ ᱚᱱᱟ ᱴᱟᱭᱴᱚᱞ ᱦᱚᱸ ᱡᱤᱛᱟ.ᱣ ᱞᱮᱱ ᱛᱟᱦᱮᱸᱱ ᱾ ᱤᱱᱟ. ᱛᱟᱭᱚᱢ "ᱢᱤᱥ ᱣᱟᱞᱰ" ᱦᱮᱯᱨᱟᱣ ᱨᱮ ᱥᱮᱞᱮᱫ ᱞᱮᱱᱟ ᱟᱨ ᱛᱩᱨᱩᱭ ᱟ.ᱱᱤᱡ ᱥᱤᱧᱚᱛᱤᱭᱟ. ᱞᱮᱠᱟᱛᱮ ᱱᱚᱶᱟᱨᱮ ᱡᱤᱛᱠᱟ.ᱨ ᱞᱮᱱᱟ ᱾ ᱠᱞᱳᱵ ᱯᱷᱮᱠᱴᱨᱤ, ᱢᱟᱞᱟᱵᱚᱨ ᱜᱳᱞᱰ ᱟᱱᱰ ᱰᱟᱭᱢᱚᱸᱰᱥ ᱨᱮᱭᱟᱜ ᱵᱤᱜᱽᱭᱟᱯᱚᱱ ᱨᱮ ᱠᱟ.ᱢᱤ ᱠᱟᱱᱟᱭ ᱾ ᱚᱱᱟ ᱪᱷᱟᱰᱟ ᱦᱤᱱᱫᱤ ᱯᱷᱤᱞᱢ ᱨᱮᱦᱚᱸᱭ ᱠᱟ.ᱢᱤ ᱠᱟᱱᱟ ᱾ ᱱᱟᱜᱟᱢ-ᱟᱱᱟᱜ ᱦᱤᱱᱫᱤ ᱯᱷᱤᱞᱢ "ᱯᱨᱩᱛᱷᱤᱣᱤᱨᱟᱡᱽ" ᱨᱮ ᱟᱡᱫᱚ ᱥᱚᱢᱭᱩᱠᱛᱟ ᱨᱟᱡᱤᱡᱽ ᱦᱚᱯᱚᱱ-ᱮᱨᱟ ᱞᱮᱠᱟᱛᱮᱭ ᱯᱟᱴ ᱟᱠᱟᱫᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱢᱟᱱᱩᱥᱤ ᱪᱷᱤᱞᱞᱚᱨ ᱫᱚ ᱑᱔ ᱢᱮ ᱑᱙᱙᱗ ᱥᱟᱞ ᱦᱚᱨᱤᱭᱟᱬᱟ ᱨᱮᱭᱟᱜ ᱨᱳᱦᱛᱚᱠ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱢᱤᱛᱨᱚ ᱵᱟᱥᱩ ᱪᱷᱤᱞᱞᱚᱨ ᱫᱚ ᱰᱤ.ᱟᱨ.ᱰᱤ.ᱳ (DRDO) ᱨᱮ ᱢᱤᱫ ᱥᱟᱬᱮᱥᱤᱭᱟ. ᱟᱨ ᱮᱸᱜᱟᱛ ᱱᱤᱞᱚᱢ ᱪᱷᱤᱞᱞᱚᱨ ᱫᱚ ᱱᱭᱩᱨᱳ ᱠᱮᱢᱮᱥᱴᱨᱤ ᱨᱤᱱᱤᱡ ᱯᱨᱳᱯᱷᱮᱥᱚᱨ ᱞᱮᱠᱟᱛᱮ en:Institute of Human Behaviour and Allied Sciences ᱨᱮ ᱢᱮᱱᱟᱜ ᱟᱠᱟᱫᱮᱭᱟ ᱾ ᱟᱡ ᱫᱚ ᱫᱤᱞᱞᱤ ᱨᱮᱭᱟᱜ ᱮᱥ.ᱴᱤ ᱛᱷᱳᱢᱟᱥ ᱟᱥᱲᱟ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱱ ᱟᱨ ᱒᱐᱑᱒ ᱥᱟᱞ CBSE ᱵᱳᱨᱰ ᱵᱤᱱᱤᱰ ᱨᱮ ᱤᱸᱜᱽᱞᱤᱥ ᱥᱟᱛᱟᱢ ᱨᱮ ᱙᱖% ᱥᱟᱭᱠᱚᱲᱟ ᱢᱟᱨᱠ ᱥᱟᱶᱛᱮ ᱴᱚᱯᱯᱚᱨ ᱞᱮᱱᱟᱭ ᱾ ᱤᱱᱟ ᱛᱟᱭᱚᱢ ᱢᱤᱨᱤᱱᱰᱟ ᱦᱟᱣᱩᱥ ᱨᱮ ᱢᱤᱫ ᱥᱮᱨᱢᱟᱭ ᱯᱚᱲᱦᱚᱱ ᱞᱮᱱᱟ ᱟᱨ ᱯᱩᱭᱞᱩ ᱫᱷᱟᱣ ᱨᱮᱜᱮ ᱥᱤᱧᱚᱛ ᱡᱟᱠᱟᱛ ᱢᱮᱰᱤᱠᱟᱞ ᱮᱱᱴᱨᱟᱱᱥ ᱥᱟ.ᱛ ᱞᱮᱫᱟ ᱾ᱱᱤᱛᱚᱜ ᱫᱚ ᱥᱳᱱᱤᱯᱟᱛ ᱨᱮᱭᱟᱜ Bhagat Phool Singh Medical College ᱨᱮ ᱮᱢ.ᱵᱤ.ᱵᱤ.ᱮᱥ(MBBS) ᱰᱤᱜᱽᱨᱤ ᱞᱟ.ᱜᱤᱫᱽ ᱯᱚᱲᱦᱚᱱ ᱠᱟ.ᱢᱤᱭ ᱛᱚᱝᱜᱮ ᱟᱠᱟᱫᱟ ᱾ ᱵᱟᱝᱜᱟᱞᱳᱨ ᱨᱮ ᱟᱯᱟᱛ ᱛᱮᱫᱟᱜ ᱪᱟ.ᱠᱨᱤ ᱪᱟ.ᱠᱨᱤ ᱚᱠᱛᱮ I.P.G.H.S ᱯᱚᱲᱦᱚᱱ ᱚᱱᱟ ᱵᱟᱝᱜᱟᱞᱳᱨ ᱨᱮᱭ ᱥᱟ.ᱛ ᱞᱮᱫᱟ ᱾ ᱟᱡᱫᱚ ᱢᱤᱫ ᱠᱩᱪᱤᱯᱩᱰᱤ ᱰᱮᱱᱥᱚᱨ ᱦᱚᱸ ᱠᱟᱱᱟᱭ ᱟᱨ ᱱᱚᱶᱟ ᱥᱤᱠᱷᱱᱟ.ᱛ ᱫᱚ Raja and Radha Reddy ᱟᱨ Kaushalya Reddy ᱛᱮᱠᱚ ᱛᱟ.ᱨᱤᱨᱮ ᱧᱟᱢ ᱟᱠᱟᱫ-ᱟᱭ ᱾
ᱯᱷᱤᱞᱢ ᱠᱮᱨᱤᱭᱚᱨ
ᱪᱷᱤᱞᱞᱚᱨ,ᱟᱡᱟᱜ ᱟᱠᱴᱤᱝ ᱦᱤᱱᱫᱤ ᱰᱨᱟᱢᱟ ᱯᱷᱤᱞᱢ "ᱯᱨᱩᱛᱷᱤᱣᱤᱨᱟᱡᱽ" ᱒᱐᱒᱐ ᱥᱟᱞ ᱠᱷᱚᱱᱮ ᱮᱛᱚᱦᱚᱵ ᱟᱠᱟᱫᱟ,ᱱᱚᱶᱟ ᱨᱮ Chandraprakash Dwivedi ᱫᱚ ᱰᱟᱭᱨᱮᱠᱴᱚᱨ ᱢᱮᱱᱟᱭᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱯᱨᱩᱛᱷᱤᱣᱤᱨᱟᱡᱽ ᱪᱳᱣᱦᱟᱱ, ᱪᱟᱦᱟᱢᱟᱱᱟ ᱨᱟᱡᱽᱯᱩᱛ ᱵᱚᱝᱥᱚ (Chahamana) ᱨᱟᱡᱟ ᱟᱨ ᱠᱚᱱᱚᱣᱡᱽ ᱵᱚᱝᱥᱚ ᱥᱚᱢᱭᱩᱠᱛᱟ ᱣᱤᱡ ᱦᱚᱯᱚᱱ-ᱮᱨᱟ ᱠᱚᱣᱟᱜ ᱡᱤᱭᱚᱱ ᱪᱩᱨᱤᱛ ᱪᱮᱛᱟᱱ ᱨᱮ ᱜᱚᱲᱦᱚᱱ ᱟᱠᱟᱱᱟ ᱾ ᱱᱚᱶᱟ ᱨᱮ ᱚᱠᱷᱭᱚᱭ ᱠᱩᱢᱟᱨ ᱫᱚ ᱦᱤᱨᱳ ᱯᱟᱴ ᱟᱠᱟᱫᱟ ᱾
ᱟᱱᱟᱭᱮᱢᱤᱭᱟ ᱯᱷᱨᱤ Anaemia Free ᱞᱟ.ᱜᱤᱫ ᱦᱚᱨᱤᱭᱟᱬᱟ ᱥᱚᱨᱠᱟᱨ ᱫᱚ ᱵᱨᱟᱱᱰ ᱟᱢᱵᱟᱥᱟᱰᱟᱨ ᱞᱮᱠᱟᱛᱮᱭ ᱵᱟᱪᱷᱚᱱ ᱟᱠᱟᱫᱮᱭᱟ ᱾ ᱱᱤᱛᱚᱜ ᱜᱩᱜᱩᱞ ᱥᱚᱨᱪ ᱤᱸᱡᱤᱱ ᱨᱮ,ᱥᱤᱧᱚᱛ ᱨᱤᱱᱤᱡ ᱢᱤᱫ ᱴᱨᱮᱱᱰᱤᱝ ᱪᱮᱦᱨᱟ ᱦᱚᱸ ᱠᱟᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Manushi_Chhillar
ᱵᱟᱱᱤ ᱵᱟᱥᱩ
ᱥᱮᱪᱮᱛ ᱤᱝᱨᱮᱡᱤ ᱥᱟᱶᱦᱮᱫ ᱨᱮ ᱚᱱᱟᱨᱥ ᱛᱟᱭᱚᱢ ᱠᱚᱞᱠᱟᱛᱟ ᱡᱮᱜᱮᱸᱫ ᱵᱤᱨᱫᱟ.ᱜᱟᱬ ᱠᱷᱚᱱ ᱤᱝᱨᱮᱡᱤ ᱛᱮ ᱮᱢ,ᱮ ᱰᱤᱜᱽᱨᱤ ᱠᱮᱫᱟᱭ ᱑᱙᱖᱒ ᱥᱟᱞ ᱨᱮ᱾ᱯᱩᱭᱞᱩ ᱥᱮᱪᱮᱛ ᱴᱷᱟᱶ ᱫᱚ ᱛᱟᱭ ᱞᱮᱰᱤ ᱵᱮᱨᱵᱳᱨᱱ ᱠᱚᱞᱮᱡ ᱤᱱᱟ ᱛᱟᱭᱚᱢ ᱮᱥᱠᱚᱴᱤᱥ ᱪᱟᱨᱪ ᱠᱚᱞᱮᱡ᱾
ᱥᱟᱶᱦᱮᱫ ᱵᱟᱱᱩ ᱤᱥᱠᱩᱞ ᱡᱤᱭᱚᱱ ᱠᱷᱚᱱ ᱜᱮ ᱟᱭᱢᱟ ᱯᱚᱨᱵᱚᱱᱫᱷᱚ ᱠᱟ.ᱦᱱᱤ ᱠᱚᱭ ᱚᱞ ᱩᱪᱟ.ᱬ ᱞᱮᱫᱟ᱾ᱥᱟᱶᱛᱮ ᱚᱱᱬᱦᱮ ᱠᱚ᱾ᱩᱱᱤᱭᱟᱜ ᱯᱩᱭᱞᱩ ᱠᱟ.ᱦᱱᱤ ᱫᱚ ᱟᱱᱚᱱᱫᱚ ᱢᱮᱞᱟ ᱫᱮᱥ ᱯᱟᱛᱷᱟᱢ ᱨᱮ ᱩᱪᱷᱟᱱ ᱞᱮᱱᱟ ᱑᱙᱘᱗ᱥᱟᱞ ᱨᱮ᱾ ᱩᱯᱳᱱᱟᱭᱥ ᱡᱚᱱᱢᱚ ᱵᱷᱩᱢᱤ ᱢᱟᱛᱤᱨᱤ ᱵᱷᱩᱢᱤ ᱩᱪᱷᱟᱱ ᱞᱮᱱᱟ ᱥᱟᱨᱚᱫᱚᱭᱟ.ᱟᱱᱚᱱᱫᱚᱞᱳᱠᱮ ᱒᱙᱘᱗ᱥᱟᱞ ᱨᱮ᱾ ᱚᱱᱟ ᱢᱟᱲᱬᱟᱝ ᱨᱮᱜᱮ ᱟᱠᱟᱜ ᱟᱭᱢᱟ ᱚᱞᱩᱪᱟ.ᱬ ᱩᱪᱷᱟ.ᱱ ᱞᱮᱱ ᱛᱟᱦᱮᱸᱱ᱾ᱚᱱᱟ ᱠᱚ ᱢᱩᱫ ᱨᱮ ᱧᱩᱢ ᱞᱮᱠᱟᱱᱟᱜ:ᱥᱤᱨᱤ ᱟᱨᱚᱵᱤᱱᱫᱚ ᱥᱚᱱᱮᱴᱜᱩᱪᱪᱷᱚ,ᱥᱟᱢᱟᱨᱥᱮᱴ ᱢᱚᱢᱮᱨ ᱟ.ᱰᱤ ᱱᱟᱯᱟᱭ ᱪᱩᱞᱟ.ᱲ ᱠᱟ.ᱦᱱᱤ᱑᱙᱘᱐,(᱑᱙᱘᱔,ᱩᱪᱷᱟ.ᱱᱤᱜ:ᱥᱩᱯᱟ)ᱟᱨ ᱤᱭᱤᱪ ᱰᱤ ᱞᱚᱨᱮᱱᱥᱮᱨ ᱧᱩᱛᱩᱢᱟᱱ ᱠᱟ.ᱦᱱᱤ ᱑᱙᱘᱗, ᱩᱪᱷᱟ.ᱱᱤᱜ ᱨᱩᱯᱟ.)᱾
ᱚᱱᱚᱞ ᱩᱯᱳᱱᱟᱭᱥ
ᱡᱚᱱᱢᱚ ᱵᱷᱩᱢᱤ ᱢᱟᱛᱤᱨᱤ ᱵᱷᱩᱢᱤᱠᱤᱱᱟᱨ ᱛᱷᱮᱠᱮ ᱠᱤᱱᱟᱨᱮ ᱚᱱᱛᱚᱨᱜᱷᱟᱛ ᱩᱛᱛᱚᱨ ᱥᱟᱫᱷᱚᱠ ᱯᱚᱨᱛᱷᱚᱢ ᱯᱩᱨᱩᱥ ᱵᱟᱦᱨᱮ ᱫᱤᱫᱤᱢᱟᱥᱤᱨ ᱡᱤᱱ ᱨᱟᱫᱷᱟ ᱱᱚᱜᱚᱨ ᱚᱢᱨᱤᱛᱟ ᱱᱩᱦᱩᱨ ᱱᱚᱣᱠᱟ ᱥᱩᱨᱩᱯᱟ ᱠᱩᱨᱩᱯᱟ ᱠᱟᱠ ᱡᱚᱛᱥᱱᱟ ᱚᱞ ᱞᱮᱰᱤ ᱵᱷᱚᱨᱢᱚᱱ ᱮᱠᱩᱥᱮ ᱯᱟ ᱯᱷᱮᱨᱳ ᱢᱚᱱ ᱚᱥᱴᱚᱢ ᱜᱚᱨᱵᱷᱚ ᱠᱷᱚᱛᱟ ᱠᱷᱚᱱᱟ ᱢᱤᱦᱤᱨᱮᱨ ᱰᱷᱤᱯᱤ
ᱢᱟᱺᱨᱤᱪ
ᱧᱩᱛᱩᱢ ᱠᱟᱛᱷᱟ
ᱱᱤᱭᱟᱸ ᱨᱮᱱᱟᱜ ᱞᱚᱝᱠᱟ ᱠᱟᱱ ᱛᱮ, ᱦᱩᱭ ᱫᱟᱲᱮᱜ-ᱟ ᱱᱤᱭᱥᱸ ᱫᱚ ᱥᱨᱤᱞᱚᱝᱠᱟ ᱠᱷᱚᱱ ᱵᱚᱦᱟᱨ ᱞᱮᱱ ᱠᱷᱟᱹᱛᱤᱨ᱾
ᱵᱟᱱᱤ ᱵᱟᱥᱩ
ᱥᱤᱨᱯᱟ.ᱟᱨ ᱢᱟ.ᱱ ᱛᱟᱨᱟ ᱥᱚᱝᱠᱚᱨ ᱥᱤᱨᱯᱟ.:᱑᱙᱙᱑ ᱟᱱᱚᱱᱫᱚ ᱥᱤᱨᱯᱟ.-(ᱢᱭᱮᱛᱮᱨᱭ ᱡᱟᱛᱚᱠ):᱑᱙᱙᱗ ᱵᱚᱝᱠᱤᱢ ᱥᱤᱨᱯᱟ.:᱑᱙᱙᱙
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱞᱳᱫᱷᱤ ᱯᱟᱹᱨᱥᱤ
ᱞᱳᱫᱷᱤ (ᱞᱳᱫᱤ, ᱞᱳᱦᱤ, ᱞᱳᱡᱤ) ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ, ᱟᱨᱵᱟᱝᱠᱷᱟᱱ ᱪᱟᱸᱜᱟ ᱯᱟᱹᱨᱥᱤᱠᱚ ᱨᱮᱭᱟᱜ ᱜᱩᱴ ᱠᱟᱱᱟ᱾ ᱳᱰᱤᱥᱟ ᱨᱮᱱ ᱞᱳᱫᱷᱤ ᱡᱟᱹᱛᱤ ᱨᱮᱭᱟᱜ ᱯᱩᱱ ᱦᱤᱸᱥ ᱨᱮᱱ ᱢᱤᱫ ᱦᱤᱸᱥ ᱠᱷᱟᱲᱤᱭᱟ ᱛᱷᱟᱨ ᱠᱚ ᱨᱚᱲᱼᱮᱫ ᱠᱟᱱᱟ᱾ ᱞᱳᱫᱷᱤ ᱫᱚ ᱢᱩᱱᱰᱟ ᱯᱟᱹᱨᱥᱤ ᱥᱳᱨᱟ ᱥᱟᱶ ᱥᱟᱹᱜᱟᱹᱭᱟᱱ ᱯᱟᱹᱨᱥᱤ ᱠᱟᱱ ᱨᱮᱦᱚᱸ, ᱮᱛᱷᱱᱳᱞᱚᱜᱽ ᱚᱱᱟ ᱫᱚ ᱤᱱᱰᱤᱠ (ᱵᱟᱝᱞᱟᱼᱟᱥᱟᱢᱤᱥ) ᱨᱮᱭᱟᱜ ᱢᱤᱫ ᱦᱤᱸᱥ ᱞᱮᱠᱟᱛᱮᱭ ᱞᱮᱠᱷᱟᱭᱮᱫ ᱠᱟᱱᱟ, ᱟᱨ ᱦᱚᱲᱞᱮᱠᱷᱟ ᱨᱮ ᱱᱚᱣᱟ ᱫᱚ ᱦᱤᱱᱫᱤ ᱨᱮᱭᱟᱜ ᱪᱟᱸᱜᱟ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ᱾ ᱱᱚᱝᱠᱟ ᱦᱚᱸ ᱦᱩᱭ ᱫᱟᱲᱮᱭᱟᱜᱼᱟ ᱡᱮ ᱞᱳᱫᱷᱤ ᱧᱩᱛᱩᱢ ᱛᱮ ᱤᱱᱰᱤᱠ ᱟᱨ ᱢᱩᱱᱰᱟ ᱵᱟᱨ ᱞᱮᱠᱟᱱᱟᱜ ᱜᱮ ᱦᱟᱹᱴᱤᱧ ᱢᱮᱱᱟᱜᱼᱟ᱾
ᱮᱱᱛᱮᱨᱮᱦᱚᱸ, ᱮᱱᱰᱟᱨᱥᱚᱱ ᱟᱜ (᱒᱐᱐᱘:᱒᱙᱙) ᱦᱩᱫᱤᱥ ᱞᱳᱫᱷᱤ (ᱞᱳᱫᱷᱟ) ᱠᱚᱸᱭᱮ ᱳᱰᱤᱥᱟ ᱨᱮᱱᱟᱜ ᱢᱤᱫ ᱟᱫᱚᱜ ᱠᱟᱱ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ; ᱟᱫᱚᱢ ᱨᱚᱲᱼᱦᱚᱲ ᱫᱚ ᱱᱚᱣᱟ ᱥᱟᱵᱟᱨ ᱥᱮ ᱥᱟᱵᱟᱨᱟ ᱠᱚ ᱢᱮᱛᱟᱜᱼᱟ᱾
ᱴᱷᱟᱶ
ᱞᱳᱫᱷᱤ ᱨᱚᱲᱼᱮᱫ ᱠᱟᱱ ᱴᱚᱴᱷᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: